Israel in falastheenu meehunge gedhoru sunnaafathi kurun huttaalan jehey: UN\nފަލަސްތީނު މީހުންގެ ގެދޮރު ސުންނާފަތި ކުރުން ހުއްޓާލަން އދ. އިން ގޮވާލައިފި\nއިޒްރޭލުން ފަލަސްތީން މީހުންގެ މުދާލާއި ގެދޮރު ސުންނާފަތިކުރުން ހުއްޓާލަން އދ. ގޮވާލާ\nޔަހޫދީ އިޒްރޭލުން، ފަލަސްތީނުގެ އަވަށްތަކަށް ވެރިވެގަނެ ގެދޮރު ސުންނާފަތިކޮށް މީހުންގެ މުދާ ފޭރުން ހުއްޓާލަން ޖެހޭ ކަމަށް އދ. އިން ބުނެފި އެވެ. އދ. އިން ބުނީ އިޒްރޭލަށް ކުރެވޭ ނުކުރެވޭ ކަމެއް ވެސް ނޭނގޭ ކަމަށާއި ފަލަސްތީން މީހުން ބިކަ ކުރުން ހުއްޓާލަން ވެއްޖެ ކަމަށެވެ.\nރާމަﷲ ގައި އިންސާނީ ހައްގުތައް ކަށަވަރު ކުރުމުގައި އުޅޭ އދ. ގެ އޮފިޝަލުންނާ ހަވާލާދެއްވާ އދ. ސެކްރެޓަރީ ޖެނެރަލް އެންޓޯނިއޯ ގުޓަރޭސް ވިދާޅުވި ގޮތުގައި ބުދަ ދުވަހު އެކަނި 84 މީހެއްގެ ގެދޮރު އިޒްރޭލުން ޖަހައިގަތް ކަމަށެވެ. އަދި އާންމު ދިރިއުޅުމާ ގުޅިގައި ހުރި 49 ބިނާއެއް ނައްތާލަން ލިސްޓްކުރި ކަމަށެވެ. އޮފިޝަލުން ވިދާޅުވާ ގޮތުން މަގުތަކުން މިހާރު ވެސް ފެންނަނީ ބިނާތައް ތަލައި ބިމާ ހަމަކުރާ މަންޒަރެެވެ.\nއދ. ގެ ސެކްރެޓަރީ ޖެނެރަލްގެ ތަރުޖަމާން ފަރުހާން ހާގް ވިދާޅުވީ ބައިނަލްއަގުވާމީ އިންސާނީ ގާނޫންތަކަށް ރުޖޫއަވުމަށް އިޒްރޭލަށް ގޮވާލާ ކަމަށާއި އިޒްރޭލު ސަރުކާރު އިސްވެ އޮވެ ހިންގާ ފޭރުމާއި ލޫޓުވުން ހުއްޓާލަން ގޮވާލާ ކަމަށެވެ.\nއިޒްރޭލުން މި އަހަރުގެ މި ހިސާބަށް ހުޅަނގު އައްސޭރީގައި 421 މީހެއްގެ މުދާތައް ފޭރިގެންފައިވާ ކަމަށް އދ. ގެ އޮފީސް ފޯ ދަ ކޯޑިނޭޝަން އޮފް ހިއުމަނިޓޭރިއަން އެފެއާޒުން ބުނެ އެވެ. އިޒްރޭލުގެ ސަރުކާރު ބަދަލުވުމަކުން ފަލަސްތީން މީހުންނަށް ކުރާ ޖެއްސުމާއި އަނިޔާއަށް ބަދަލެއް ނާންނަ ކަމަށް ވެސް ތަރުޖަމާން ވިދާޅުވި އެވެ.


ވިޔަފާރީގައި “ޚިޔާރު”3– DhiSalafiyyah\nވިޔަފާރީގައި “ޚިޔާރު” 3\n15/01/2015 ޙަދީޘާއި އޭގެ ޢިލްމުތައް, ދީންއައްޝައިޚް ޢިމްރާން މުޙައްމަދު ޢަލީ\nނަބިއްޔާ صلى الله عليه وسلم ގެ ޙަދީޘްގައި އައިސްފައިވާ:\n((مَا لَمْ يَتَفَرَّقَا))\n“ދެ ވިޔަފާރިވެރިން (އެބަހީ: ގަންނަމީހާއާއި ވިއްކާމީހާ) ވަކިވެގެން ނުދާހާ ހިނދަކު…”\nމިތާގައި ވަކިވެގެން ދިޔުމަކީ ކޮބާކަން ބަޔާންވެފައި ނުވެއެވެ. ނަމަވެސް އޭގެ މުރާދަކީ ދެމީހުންގެ ހަށިގަނޑު (އެމަޖުލިހުން) ވަކިވެގެން ދިޔުމެވެ. ފަހެ އެދެމީހުން ވަކިވެގެން ހިނގައްޖެނަމަ ޚިޔާރު ބާޠިލުވެ އެވިޔަވާރީގެ ޢަޤުދު ލާޒިމުވީއެވެ.\n((فَإِنْ صَدَقَا وَبَيَّنَا بُورِكَ لَهُمَا فِي بَيْعِهِمَا))\n“ފަހެ އެދެމީހުންވެސް ތެދުވެރިވެ، އަދި ބަޔާންކޮށްދީފިނަމަ އެދެމީހުންގެ ވިޔަފާރީގައި ބަރަކާތް ލެއްވެއެވެ.”\nތެދުވެރިކަމުގެ ބާބުގައި މިޙަދީޘް ގެނެވިފައި މިވަނީ މިޖުމުލައިގެ ސަބަބުންނެވެ.\nفَإِنْ صَدَقَا: “ފަހެ އެދެމީހުންވެސް ތެދުވެރިވެއްޖެނަމަ”\nމުދާ ޞިފަކޮށްދިނުމާއި އޭގައި ހުރި ރަނގަޅު ޞިފަތައް ބަޔާންކޮށްދިނުމުގައެވެ.\nوَبَيَّنَا: “އަދި ބަޔާންކޮށްދީފިނަމަ”\nމުދަލުގައި ހުރި ނުރުހުންތެރިވަނިވި ކަންތައްތައް ސިފަކޮށްދިނުމުގައެވެ.\nފަހެ މިޘާލަކަށް: މީހަކަށް ކާރެއް ވިއްކާއިރު ބުނެއެވެ. “މިކާރަކީ މިވެނި އަހަރެއްގައި އުފައްދާފައިވާ އާ ކާރެކެވެ. އެހާ ސާފު އަދި މިވެނި އެވެނި ސިފައެއް މީގައިވެއެވެ.” މިފަދައިން ކިޔާ އޭގައި ނުވާ ސިފަތައް ވާކަމަށް ބުނެގެންވެސް އެއަށް ޘަނާ ކިޔައެވެ. މިކަމާމެދު ބުނަމެވެ. އޭނާ އެހެދީ ދޮގެވެ. ކާރުގައި ޢައިބެއް ހުއްޓާ އެކަން ބަޔާންނުކޮށްދީ ވިއްކައިފިނަމަ އޭނާއަށް ބުނަން އޮތީ: “މިއީ ވަންހަނާ ކޮށް ބަޔާން ނުކުރުމެވެ.” ބަރަކާތްލެއްވިގެންވަނީ ތެދުވެރިކަމުގައެވެ.\nތެދުވެރިކަމާއި ބަޔާންކޮށްދިނުމާމެދު ހުރި ތަފާތަކީ:\nތެދުވެރިކަން ހިމެނިގެންވަނީ އޭގައި ހުރި ހިތްއެދޭ ސިފަތައް ކިޔައިދިނުމުގައެވެ.\nއަދި ބަޔާންކޮށްދިނުންވަނީ އޭގައި ހުރި ނުރުހުންތެރި ސިފަތައް ކިޔައިދިނުމުގައެވެ.\nފަހެ ބަޔާންކޮށްދިނުމުގެ އިދިކޮޅަކީ ޢައިބު ފޮރުވުމެވެ.\nއަދި ތެދުވެރިކަމުގެ އިދިކޮޅަކީ އޭގައި ނުވާ ސިފައެއް ވާކަމަށް ބުނުމެވެ.\nމީހަކު ކަންބަޅިއެއް ވިއްކަމުން ބުނެއެވެ. މީގެ ފުށުން ވަރަށް ގިނައިން ކިރު ލިބެއެވެ. އަދި އޭގެ ކިރާ ބެހޭގޮތުން މިވެނި އެވެނި ވާހަކަތަކެއް ދޮގު ހަދައިގެން ކިޔައެވެ. މިއީ ތެދުވެރިކަން ނަފީކުރާކަމެކެވެ. އެހެނީ އޭތި ވިއްކަންވެގެން މީހުން ހިތްއެދޭފަދަ ސިފަތަކެއް އޭނާ ކިޔަނީއެވެ. އަދި ދަންނައެވެ. ފެންނަފަށަށް ފާޅުނުވާ ބައްޔެއްހުރި ކަންބަޅިއެއް ވިއްކަމުން އެކަން ވަންހަނާކޮށްފިނަމަ އޭނާއާ ދިމާއަށް ބުނުވޭނީ: “މީނާ ބަޔާން ނުކޮށްދެއެވެ.” …


ފިއްލަދޫ | Halif Atoll\nތިލަދުންމަތީ އުތުރުބުރީ ފިއްލަދުއަކީ އަތޮޅުގައި މީހުންދިރިއުޅޭ ރަށްރަށުގެ ތަރުތީބަށް ބަލާއިރު މިހާރު9ވަނަ ރަށެވެ. މިރަށުގެ އާބާދީއަކީ 1078 މީހުންނެވެ. ފިއްލަދުއަކީ ލަފާފުރުމަށް ފަސޭހަ ބޮޑުފަޅެއް އޮންނަ ރަށެކެވެ. ފިއްލަދޫގައި އަދި މިހާތަނަށް ބަނދަރެއް ހެދިފައެއް ނުވެއެވެ އެރަށުމީހުން ރަށަށް އަރާފޭބުމަށް ބޭނުންކުރަނީ ފާލަމެވެ. މި ރަށަކީ 24 ގަޑިއިރު ކަރަންޓް ލިބެހުންނަ ބިންބޮޑު ރަށެކެވެ\nފިއްލަދޫގައި ޕްރީސްކޫލާކާއި ޕްރައިމަރީ ސްކޫލެއް ހުރެއެވެ. ޕްރައިމަރީސްކޫލްގައި ގްރޭޑް 10 އާ ހަމައަށް ކިޔަވައިދެއެވެ. ސިއްޙީ ޚިދުމަތް ދިނުމަށްޓަކައި ސިއްޙީ މަރުކަޒެއް ހުރެއެވެ. މިތަނުގައި ޑޮކްޓަރަކާއި2ނަރުހުން ތިބެއެވެ. ފިއްލަދުއަކީ އެރަށުގެ ބިން ބޭނުންކޮށްގެން ނަފާ ހޯދިދާނެ ރަށެކެވެ. ފިއްލަދޫ ރައްޔިތުން ދިރިއުޅުމަށްޓަކައި މައިގަޑުގޮތެއް ކުރާމަސައްކަތަކީ ވަޒީފާއަދާކުރުމާއި ދަނޑުވެރިކަން ކުރުމާއި ރިޒޯޓްތަކުގައި ވަޒީފާ އަދާކުރުމެވެ.\nފިއްލަދޫ ކައުންސިލްގެ އިދާރާ ފޯން: 6500023\nކައުންސިލްގެ ރައީސް މުޙައްމަދު ފަލާޙު\nރައީސްގެ ފޯން: 7796086


Terrorism aa dhekolhah hanguraam kurumah Salman govaalavvaifi | Mihaaru\nސައުދީ ރަސްގެފާން ސަލްމާން އިންޑޮނީޝިއާގެ ޕާލަމެންޓުގައި. --ފޮޓޯ:އޭއެފްޕީ\nޓެރަރިޒަމާ ދެކޮޅަށް ހަނގުރާމަ ކުރުމަށް ސަލްމާން ގޮވާލައްވައިފި\n02 މާޗް 2017 - 17:36 10 comments\nޖަކާޓާ (މާޗް 2) - ޓެރަރިޒަމާ ދެކޮޅަށް ހަނގުރާމަ ކުރުމަށް ސައުދީ ރަސްގެފާން ސަލްމާން ގޮވާލައްވައިފި އެވެ.\nއިންޑޮނީޝިއާގެ ޕާލަމެންޓުގައި ތަގްރީރު ކުރަައްވަމުން އުމުރުފުޅުން 81 އަހަރުގެ ސަލްމާން ވިދާޅުވީ ޓެރަރިޒަމާ ދެކޮޅަށް އެންމެން އެކަތިގަނޑަކަށް ވާން ޖެހޭ ކަމަށެވެ.\n"މިއަދު ޚާއްސަކޮށް މުސްލިމުންނަށް ކުރިމަތިވެފައިވާ އެންމެ ބޮޑު ގޮންޖެހުމަކީ ޓެރަރިޒަމް. އެކަން ހުއްޓުވުމަށް އެންމެން އެކަތިގަނޑަކަށް ވާން ޖެހޭ. އަދި ދުނިޔެ އަކީ އަޅުގަނޑުމެން އެންމެންނަށް ސުލްވެރި ތަނަކަށް ހަދަން ޖެހޭ،" ދުނިޔޭގެ އެންމެ މުސްލިމް އާބާދީ ބޮޑު ގައުމަށް ކުރައްވާ9ދުވަހުގެ ދަތުރުފުޅުގައި ސަލްމާން ވިދާޅުވި އެވެ.\nސައުދީ ރަސްގެފާން ސަލްމާން އިންޑޮނީޝިއާގެ ޕާލަމެންޓަށް ވަޑައިގަންނަވަނީ. --ފޮޓޯ:އޭއެފްޕީ\nއިސްލާމިކް ސްޓޭޓް (އައިއެސް) އާ ދެކޮޅަށް އުފައްދާފައިވާ ކޯލީޝަނުގައި ސައުދީ އަރަބިއާ ހިމެނެ އެވެ. ސައުދީ އަށް ވެސް ވަނީ 2014 ވަނަ އަހަރުގެ ފަހުން ޓެރަރިސްޓް ހަމަލާތަކާ ކުރިމަތިލާން ޖެހިފަ އެވެ. ގިނަ ހަމަލާތައް އަމާޒުވެފައި ވަނީ ޝިއައީ މުސްލިމުންނާއި ސަލާމަތީ ފަރާތްތަކަށެވެ.\nޓެރަރިސްޓް ޖަމާއަތްތަކުގެ ހަމަލާތަކާ އިންޑޮނީޝިއާ ވެސް ވަނީ ކުރިމަތިލާން ޖެހިފަ އެވެ. މިދިޔަ އަހަރުގެ ޖެނުއަރީ މަހު ޖަކާޓާގައި ދިން ޖާނުންފިދާވުމުގެ ހަމަލާއެއްގައި ވަނީ އާއްމުންގެ ހަތަރު މީހުން މަރުވެފަ އެވެ. މި ހަމަލާ ދިން ކަމަށް އައިއެސް އިން ވަނީ ބުނެފަ އެވެ.\nސަލްމާންއާ އެކު އިންޑޮނީޝިއާ އަށް ވަޑައިގެން އުޅުއްވާ 1،000 މީހުންގެ ވަފުދުގެ ބޭފުޅުން ހުކުރު ދުވަހާ ހަމައަށް ޖަކާޓާގައި މަޑު ކުރެއްވުމަށް ފަހު ދެން ވަޑައިގަންނަވާނީ ބާލީ އަށެވެ. ސަލްމާންގެ ދަތުރުފުޅަށް އިންޑޮނީޝިއާ އަށް ވަނީ 460 ޓަނުގެ މުދާ ގެންގޮސްފަ އެވެ.


Dhivehiraahjjeyge enme bodu mahaana gaa - One Online\nދިވެހިރާއްޖޭގެ އެންމެ ބޮޑު މަހާނަގާ\nމީދޫ ކޯގަންޱު ގަބުރުސްތާނު ގައި ހުރި ދިވެހިރާއްޖޭގެ އެންމެ ބޮޑު ދެ މަހާނަގާ --- ފޮޓޯ: ނާޖިހް\nއައްޑޫ މީދޫ ކޯގަންނު ގަބުރުސްތާނަކީ ދިވެހީންގެ ތަރިކައިގެ ބޮޑު ޚަޒާނާއެކެވެ. ދިވެހިރާއްޖޭގައި އޮތް އެންމެ ބޮޑު އަދި އެންމެ ދުވަސްވީ ގަބުރުސްތާނެވެ. މި ގަބުރުސްތާނުގައި އައްޑޫގެ ތާރީޚާާއި އަދި މުޅި ދިވެހިރާއްޖޭގެ ތާރީޚާ ގުޅިފައިވާ ތަފާތު އެކި ބޭބޭފުޅުންގެ މަހާނަތައް ފެންނާން އެބަހުއްޓެވެ. ދިވެހިރާއްޖެ އިސްލާމްވީފަހުން އެކި ޒަމާންތަކުގައި ވަޅުލެވިފައިވާ އެކި މީސްމީހުންގެ މަހާނަގާތަކުން ދިވެހީންގެ މަހާނައިގައި ގާޖެހުމާއި ބިސްތާނަ ހެދުމުގެ ފަންނުވެރިކަމާއި ތާރީޚު، އެއްތަނަކުން ބަލައިލެވޭނެ މަދު ތަންތަނުގެ ތެރޭގައި މީދޫ ކޯގަންނު ހިމެނޭ ކަމާމެދު ޝައްކެއް ނެތެވެ.\nކޮންމެއަކަސް މި ގަބުރުސްތާނުގައި ހުރި މަހާނަގާތަކުގެ ތެރެއިން އެންމެ އަޅައިގަންނަ އެންމެ ތަފާތު މަހާނައަކީ ދިވެހިރާއްޖޭގެ އެހެން އެއްވެސް ރަށެއްގައި ނެތް ވަރުގެ އާދަޔާ ޚިލާފު ބޮޑު ދެގަލުގެ މައްޗަށް އެކުލެވިގެންވާ މަހާނައެވެ. މި ދެގާ ހުރި މަހާނަ ހުރީ ވަކި ބިސްތާނައެއްގެ ތެރޭގައެވެ. މަހާނައިގެ ދެފަރާތުގައި ހުރި ދެގަލުގެ އުސްމިނުގައި7ފޫޓު3އިންޗި ހުރެއެވެ. އިތުރަށް ދިރާސާކުރެވިއްޖެނަމަ މި ދެގަލަކީ ދުނިޔޭގައި ވެސް ހުރި ހިރިގަލުގެ އެންމެ ބޮޑު ދެގަލަށް ވުން ގާތެވެ. އަންހެނެއްގެ މަހާނަކަން ސިފަވާ ގޮތަށް މަތި ވަށްކޮށް ހުރި މިދެގަލަކީ ނުހަނު ރީތިކޮށް ބިންވަޅުނަގައި ކުރެހުން އަޅާފައިވާ ދެގަލެވެ. ކުރެހުމުގެ ފަރުމާހުރީ މި ދެގާ ނިސްބަތްވާ ދުވަސްވަރުގެ އެހެން ގިނަ ގާތަކުގައިވެސް އާއްމުކޮށް ފެންނާން ހުންނަ ގޮތަށެވެ. މަސައްކަތް ރީތިވެފައި ފުރިހަމައެވެ. މިއީ ދިވެހީންގެ ގަލުވަޑާމާއި ހިރިގަލުގެ މަސައްކަތުގެ ނަމޫނާ ބިސްތާނައެކެވެ.\nމިދެގަލުގެ ބޮޑު މިނަށް ބަލާލުމުން މި ދެގާ ނިސްބަތްވާ މަހާނައިގައި ފަސްދާނުލެވިފައި އޮތް ބޭފުޅަކީ ކޮންމެވެސް ގޮތަކުން، ކޮންމެވެސް ބައެއްގެ މެދުގައި ވަރަށް ޚާއްޞަ ބޭފުޅެއްކަން އެނގެއެވެ. ހިޖުރައިން 1365 ވަނަ އަހަރު (1945/1946 މ.) ގެ ތެރޭގައި އާދަމް ނަޞީރު މަނިކުގެ ބެއްލެވުމުގެ ދަށުން ދެކުނުގޭ ދޮންމަނިކުގެ މުސްތާފާ ރަޝީދު ނަކަލުކުރައްވާފައިވާ މި މަހާނައިގެ ލިޔުމުގައިވާ ގޮތުން އެ ބޭފުޅަކީ އަލްޤާޟީ މުހައްމަދު ޝަމްސުއްދީން ބޮޑު ފަނޑިޔާރު ތަކުރުފާނުގެ ފަސްވަނަ ދަރިކޮޅަށް އައި ޚަދީޖާ މަނިކުފާނެއްކަން އެނގެއެވެ.\nއެމަހާނަގަލުގައިވާ ލިޔުމުގެ ނަކަލުގައި އޮތީ މިފަދައިންނެވެ.\nفهذه قبر خديجة بنت الكبير محمد بن حوا بنت على ابن القاضى حسين ابن القاضى محمد شمس الدين ابن النائب حسن الملكي وكانت ارتحل سفرها من دار الدنيا إلى دار الاخره فى الساعة الا ولى والتا .....(عربން އޮތްތަން ސާފެއްކޮށް ނޭނގުނު) އައްޑޫ ބޮޑު قاضى ތަކުރުފާނުންގެ ފުތް ބޮޑު احمد ނާއިބު ތަކުރުފާނުންގެ ދި ކުޑައިބީފާނުންގެ ދި އާމިނާ ބީފާނުންގެ حوا ބީފާނުންގެ ކަދީދާ މަނިކުފާނު ނިއައުވީ ނަބީކަލޭގެފާނުންގެ ހިޖުރައިން ހާހާއި އެއްސަތޭކަ ނުވަދިހަ ވަނަ އަހަރު جمادى الاول މަހު ސައުދަ ވިލޭރެއަކަށް އައި އާދީއްތަ ވިލޭރޭ ދެވަނަ ސާއަތު ނިއައުވީ ކަމުގެ ހަދާން.\n1979 ވަނަ އަހަރުގެ ތެރޭގައި ތާރީޚު އިލްމުވެރިޔާ އަލްއުސްތާޛު މުހައްމަދު އިބްރާހީމް ލުތުފީ ބައްލަވައި ކުށެއް އޮތްކަން ފާހަގަކުރައްވާފައި ނުވާ މި ނަކަލުގައި ވާގޮތުން މި މަހާނަގާ ހުރި ބިސްތާނައިގައި ބިންކުރެވިފައިވާ ބޭކަނބަލަކީ ފުވައްމުލަކު ހަސަން ނާއިބު ތަކުރުފާނުގެ ފުތް އަލްޤާޟީ މުހައްމަދު ޝަމްސުއްދީން (އައްޑޫ ބޮޑު ފަނޑިޔާރު ތަކުރުފާނު) ގެ ފުތް އަލްޤާޟީ ހުސައިން ގުތުބުއްދީނުގެ ފުތް އަލިތަކުރުފާނުގެ ދި ހައްވާ ބީފާނުގެ ފުތް އަލްކަބީރު މުހައްމަދުގެ ދި ޚަދީޖާ މަނިކުފާނުކަން އެނގެއެވެ. އަދި އެހެންމެ މި ޚަދީޖާ މަނިކުފާނުގެ މަންމައަކީ އަލްޤާޟީ މުހައްމަދު ޝަމްސުއްދީން (އައްޑޫ ބޮޑު ފަނޑިޔާރު ތަކުރުފާނު) ގެ ފުތް އަހުމަދު ބޮޑު ނާއިބު ތަކުރުފާނުގެ ދި ކުޑައިބީފާނުގެ ދި އާމިނާ ބީފާނުގެ ހައްވާ ބީފާނުކަންވެސް އެނގެއެވެ.\nމި ޚަދީޖާ މަނިކުފާނުގެ މަތިކޮޅާއި އަދި ދަރިކޮޅާ ބެހޭ އިތުރު މައުލޫމާތެއް ލިބޭ އެއް ފޮތަކީ މާލޭ ހުކުރު މިސްކިތް ފޮތެވެ. މި ފޮތުގައި ހުރި ހުކުރު މިސްކިތު ގަބުރުސްތާނުގައި ހުރި މަހާނަގާތަކުގެ ނަކަލުތަކުގެ ތެރޭގައި ޚަދީޖާ މަނިކުފާނުގެ ދެ ދަރިކަނބަލެއްގެ މަހާނަގަލުގެ ނަކަލު ވެއެވެ. ފުރަތަމަ މި ހިއްސާކޮށްލަނީ ޚަދީޖާ މަނިކުފާނުގެ އާއިޝާ މަނިކުފާނުގެ މަހާނަގަލުގައިވާ ލިޔުމުގެ ނަކަލެވެ.\nمن هجرة النبى محمد صلى الله عليه وسلم ނަބީކަލޭގެފާނުންގެ هجر އިން ހާހާދުއިސައްތަ ނުވަވަނަ އަހަރު ސައްވާލު މަހު ސައުދަވީ ހޮނިހިރު ދުވަހު އައްޑޫ ބޮޑު ފަޑިއާރު ތަކުރުފާނުންގެ ފުތް احمد ބޮޑު ނާއިބު ތަކުރުފާނުންގެ ދި ކުޑައބާފާނުންގެ ދި عائشا ބާފާނުންގެ ދި حوا ބާފާނުންގެ ދި ކަދީދާ މަނިކުފާނުންގެ ދި عائشا މަނިކުފާނު އަވަހާރަވީކަމު ހަދާން.\nޚަދީޖާ މަނިކުފާނުގެ ދަރިކަނބަލުން އާއިޝާ މަނިކުފާނުގެ މަހާނަގަލުގައިވާ ލިޔުމުގެ މި ނަކަލަށް ބަލާއިރު ޚަދީޖާ މަނިކުފާނުގެ މަހާނައިގައިވާ ލިޔުމުގެ ނަކަލާ ކުޑަ ތަފާތެއް ފާހަގަކުރެވެއެވެ. ޚަދީޖާ މަނިކުފާނުގެ މަހާނައިގައި ވާ ގޮތުން އޭނާގެ މައިފުށުގެ މާމަގެ ނަމަކީ އާމިނާ ބީފާނެވެ. ނަމަވެސް އޭނާގެ ދަރިކަނބަލުން އާއިޝާ މަނިކުފާނުގެ މަހާނަގަލުގައިވާ ގޮތުން އޭނާގެ މައިފުށުގެ މާމައަކީ އާއިޝާ ބީފާނެވެ. މިމައްސަލަ ސާފުކުރުމަށްޓަކައި ތަފާތު އެކި ލިޔުންތައް ބަލަމުން ދަނިކޮށް އައްޑޫ މީދޫގެ ދަރިކޮޅުތައް ނޯޓުކޮށްފައި އޮތް ދުވަސްވީ ފޮތެއްގައި އޮތް ގޮތުން ޚަދީޖާ މަނިކުފާނުގެ މައިފުށުގެ މާމަގެ ނަމަކީ އާއިޝާ ބީފާނެވެ. އެހެންކަމުން އޭގެ ސައްހަ ގޮތަކީ ޚަދީޖާ މަނިކުފާނުގެ ދަރިކަނބަލުން އާއިޝާ މަނިކުފާނުގެ މަހާނަގަލުގައި އޮތް ގޮތްކަމަށް ބެލިދާނެއެވެ.\nޚަދީޖާ މަނިކުފާނުގެ ދަރިކަނބަލުން އާއިޝާ މަނިކުފާނުގެ މި މަހާނަގަލުގެ ނަކަލަށް ބަލާއިރު އާއިޝާ މަނިކުފާނު އަވަހާރަވެފައި ވަނީ ހިޖުރައިން 1209 ވަނަ އަހަރުގެ ޝައްވާލު މަހުގެ 14 ވީ ހޮނިހިރު ދުވަހުގައްޔެވެ. އެއީ އައްސުލްތާނު އަލްޣާޒީ ހަސަން އިއްޒުއްދީން (ދޮންބަންޑާރައިން) ގެ ދަރިކަލުން އައްސުލްތާނު ހަސަން ނޫރައްދީނުގެ ރަސްކަމުގައި މީލާދީން 1795 ވަނަ އަހަރުގެތެރޭގައެވެ.\nހުކުރު މިސްކިތް ފޮތުގައި ހުރި މަހާނަގަލުގެ ނަކަލުތަކުގެ ތެރެއިން ޚަދީޖާ މަނިކުފާނުގެ އަނެއް ދަރިކަނބަލުން އާމިނާ މަނިކުފާނުގެ މަހާނަ ގަލުގައިވާ ލިޔުމުގެ ނަކަލުގައި ވަނީ މިފަދައިންނެވެ.\nشاهد قبر آمنة بنت موسی ابن علی ابن السلطان الحاج حسن ابن السلطان على الهتدوی الاطوى وامها بنت خديجه بنت حوى بنت النائب حسن ابن الوزير الكبير محمد ابن القاضي حسين قطب الدین ابن القاضي محمد شمس الدين ابن النائب حسن الملكى وذلك يوم الاثنين الحادی من شهر ربيع الاول سنة ١٢١٦ السادس عشر ومائة بعدالالف من هجرة سيد ولد عدنان\nއާއިޝާ މަނިކުފާނުގެ މަހާނައިގައިވާ ލިޔުމުން ނުލިބޭ އެހެން މައުލޫމާތެއް މި ލިޔުމުން އެބަ ލިބެއެވެ. އެއީ ޚަދީޖާ މަނިކުފާނުގެ ދެ ދަރިކަނބަލުންގެ ބަފައިފުށުގެ މައުލޫމާތެވެ. އަދި އޭގެ އިތުރުން ޚަދީޖާ މަނިކުފާނުގެ މާފައާއި މުނިމާފަ ގެ މައުލޫމާތުވެސް މި ލިޔުމުން ލިބެއެވެ. މިގޮތުން ޚަދީޖާ މަނިކުފާނަކީ ފުވައްމުލަކު އައްނާއިބު ހަސަން ތަކުރުފާނުގެ ފުތް އަލްޤާޟީ މުހައްމަދު ޝަމްސުއްދީން (އައްޑޫ ބޮޑު ފަނޑިޔާރު ތަކުރުފާނު) ގެ ފުތް އަލްޤާޟީ ހުސައިން ގުތުބުއްދީނުގެ ފުތް އަލްވަޒީރުލްކަބީރު މުހައްމަދުގެ ފުތް އައްނާއިބު ހަސަން ތަކުރުފާނުގެ ދި ހައްވާ ބީފާނުގެ ދި ޚަދީޖާ މަނިކުފާނުކަން މިނަކަލުން އެނގެއެވެ.\nހިތަދޫ ތަކުރުފާނު މިސްކިތްދޮށުގައި ހުރި ކިލަވަތި އައިސާ މަނިކަގެ މަހާނަގާ --- ފޮޓޯ ނާޖިހު\nހަމަ އެހެންމެ މި ނަކަލުން އެނގުނު ގޮތުގައި އޭނާގެ ދެ ދަރިކަނބަލުންގެ ބައްޕައަކީ އިސްދޫ ދަރިކޮޅުގެ އައްސުލްޠާން އަލީ (7) ގެ އައްސުލްޠާން ހަސަން (10) ގެ އަލި މަނިކުފާނުގެ މޫސާ މަނިކުފާނެވެ. އެހެން ކަމުން ބީފާނެއްގެ ބަނޑުން ތަކުރުފާނަކަށް ލިބުނު ޚަދީޖާ، މަނިކުފާނަކަށް ވެފައި މިވަނީ އަލި މަނިކުފާނުގެ މޫސާ މަނިކުފާނު އޭނާޔާ ކާވެނިބެއްލެވުމުންކަން ދޭހަވެއެވެ. އެހެންނޫންނަމަ ޚަދީޖާ މަނިކުފާނު ވީހީ ޚަދީޖާ ބީފާނަކަށެވެ.\nޚަދީޖާ މަނިކުފާނުގެ ދަރިކަނބަލުން އާމިނާ މަނިކުފާނުގެ މިމަހާނަގަލުގެ ނަކަލަށް ބަލާއިރު އެކަމަނާ އަވަހާރަވެފައިވަނީ ހިޖުރައިން 1216 ވަނަ އަހަރުގެ ރަބީޢުލްއައްވަލް މަހުގެ ފުރަތަމަ ހޯމަ ދުވަހުގައްޔެވެ. އެއީ އައްސުލްތާނު އަލްޣާޒީ ހަސަން އިއްޒުއްދީން (ދޮންބަންޑާރައިން) ގެ އައްސުލްތާނު ހަސަން ނޫރައްދީނުގެ އައްސުލްތާނު މުހައްމަދު މުއީނުއްދީންގެ ރަސްކަމުގައި މީލާދީން 1801 ވަނަ އަހަރުގެތެރޭގައެވެ.\nޚަދީޖާ މަނިކުފާނު ނިޔާވެފައިވަނީ އޭނާގެ މި ދެދަރިކަނބަލުންނަށްވުރެ ކުރިންނެވެ. އޭނާގެ މަހާނަގަލުގެ ލިޔުމުގެ ނަކަލުން އެނގެން އޮތް ގޮތުގައި އޭނާ ނިޔާވެފައިވަނީ ހިޖުރައިން 1190 ވަނަ އަހަރުގެ ޖުމާދަލް އައްވަލް މަހުގެ 14 ވިލޭރެއަށްވީ އާދީއްތަވިލޭރޭ ނުވަތަ ހޮނިހިރު ދުވަހުގެ ރޭގަނޑުގެ ވަގުތެއްގައެވެ. އެއީ މީލާދީ ގޮތުން ބަލާކަމަށް ވާނަމަ 1776 ވަނަ އަހަރުގެ ޖޫން 30 ވަނަ ދުވަހެވެ. މިދުވަސްވަރު ދިމާވަނީ އައްސުލްތާނު އަލްޣާޒީ ހަސަން އިއްޒުއްދީން (ދޮންބަންޑާރައިން) ގެ ދޮށީ ދަރިކަލުން އައްސުލްތާނު މުހައްމަދު މުއިއްޒުއްދީން (ކަޅުބަންޑާރައިން) ގެ ރަސްކަމުގެ ދުވަސްވަރާއެވެ.\nހުކުރު މިސްކިތުގައި ފަސްދާނުލެވިފައިވާ، ޚަދީޖާ މަނިކުފާނުގެ ދަރިކަނބަލުން އާމިނާ މަނިކުފާނަކީ، ޚަދީޖާ މަނިކުފާނު ނިޔާވިއިރު ރަސްކަމުގައި އިންނެވި އައްސުލްތާނު މުހައްމަދު މުއިއްޒުއްދީން (ކަޅުބަންޑާރައިން) ގެ އަނބިކަނބަލެކެވެ. ހުކުރު މިސްކިތް ފޮތުގައި، އާމިނާ މަނިކުފާނުގެ މަހާނަ ގަލުގައިވާ ލިޔުމުގެ ނަކަލުގެ ތިރީގައި "ކަޅުބަންޑާރައިން ރަސްކަމަށް އިސްވުމުގެ ކުރީގައި ކާވެނިބެއްލެވި އަނބިކަނބަލެއް" ކަމަށް ލިޔެފައި އެބައޮތެވެ. އަދި އެއީ އައްޑޫ މީދޫގައިވެސް އެވާހަކަ ކިޔަމުން އަންނަ ގޮތެވެ. އަދި ހަމަ އެހެންމެ ހުކުރު މިސްކިތުގައި ފަސްދާނުލެވިފައިވާ، ޚަދީޖާ މަނިކުފާނުގެ އަނެއް ދަރިކަނބަލުން އާއިޝާ މަނިކުފާނަކީ ކަޅުބަންޑާރައިންނަށްފަހު ރަސްކަމަށް ވަޑައިގެންނެވި އެރަދުންގެ ކޮއްކޯފުޅު އައްސުލްތާނު ހަސަން ނޫރައްދީނުގެ އަނބިކަނބަލެއް ކަމަށްވެސް މީދޫގައި ކިޔެއެވެ. އެހެންނަމަވެސް ހުކުރު މިސްކިތް ފޮތުގައި އެވާހަކަ އެގޮތަށް ބަޔާންކޮށްފައެއް ނުވެއެވެ.\nމާލޭ ހުކުރު މިސްކިތު ގަބުރުސްތާނުގައި ހުރި އައްސުލްތާނު މުހައްމަދު ޝަމްސުއްދީން (2) ގެ މަހާނަގާ --- ފޮޓޯ: ނާޖިހު\nއާދެ، ދޮން ބަންޑާރައިންގެ މި ދެ ދަރިކަލުން ޚަދީޖާ މަނިކުފާނުގެ އެ ދެ ދަރިކަނބަލުންނާ ކައިވެނިކުރެއްވީ، ދިޔަމިގިލީ ދަރިކޮޅުން އެންމެ ފަހަށް ރަސްކަންކުރެެއްވި އައްސުލްތާނު މުހައްމަދު ޣިޔާސުއްދީނު (ހާޖީ ބަންޑާރައިން / ޝަހީދުކުޅަ ބަންޑާރައިން) ގެ ރަސްކަމުގައި އެ ދެބޭފުޅުން އައްޑުއަށް ފޮނުވާލައްވާފައި ތިއްބެވި ދުވަސްވަރުގައެވެ.\nހާޖީ ބަންޑާރައިން ހައްޖަށް ވަޑައިގެން އުޅުއްވަނިކޮށް ރަސްކަން ބަދަލުކުރައްވައި، ރަސްކަމަށް ވަޑައިގެންނެވި ދޮންބަންޑާރައިންނަށް ބޮޑުބޭބޭފުޅު ވިދާޅުވާ އައްސުލްޠާން މުހައްމަދު ޝަމްސުއްދީނު (2) ގެ ރަސްކަމުގައި މުހައްމަދު މުއިއްޒުއްދީނާއި ހަސަން ނޫރައްދީން މާލެ ވަޑައިގަތުމުގެ ހުއްދަ ދެއްވުމުން މާލެ ވަޑައިގެންނެވީ ދެބޭފުޅުން އައްޑުއިން ކައިވެނިކުރެއްވި ދެ އަނބިކަނބަލުންވެސް ގޮވައިގެންނެވެ. ޚަދީޖާ މަނިކުފާނުގެ އެ ދެބޭފުޅުން މާލޭގައި އަވަހާރަވެ ހުކުރު މިސްކިތުގެ ގަބުރުސްތާނުގައި ފަސްދާނު ލެވިފައިވަނީ އެހެންވެގެންނެވެ.\nއިސްވެ ދެންނެވުނު ވާހަކައިން ޚަދީޖާ މަނިކުފާނު މިވަނީ ދޮންބަންޑާރައިންގެ ދެ ދަރިކަލުން ކަމަށްވާ ކަޅުބަންޑާރައިންނާއި ހަސަން ނޫރައްދީން ރަދުންގެ މައިދައިތައަށެވެ. ބުނެވޭ ގޮތުގައި، ކަޅުބަންޑާރައިންގެ ރަސްކަމުގައި ޚަދީޖާ މަނިކުފާނު ނިޔާވެގެން މަހާނައިގައި ޖަހާފައިވާ މި ބޮޑު ދެގަލަކީ ކަޅުބަންޑާރައިންނާއި ހަސަން ނޫރައްދީން މާލެއިން ހެއްދެވުމަށްފަހު މީދޫއަށް ފޮނުއްވި ދެގަލެވެ. މިވަރުގެ މާސިންގާ ދެގާ އެ ދެބޭފުޅުންގެ މައިދައިތަގެ މަހާނައިގައި ޖެއްސެވި ޖެއްސެވުން ރަމްޒުކޮށްދެނީ ދެބޭފުޅުންގެ ހިތްޕުޅުގައި މައިދައިތައަށް އޮތް އިހުތިރާމާއި ގަދަރުގެ ބޮޑުކަމާއި ދެ ބޭފުޅުންގެ ދެ އަނބިކަލުންގެ މައްޗަށް އޮތް ލޯތްބެއްގެ ބޮޑުކަމެވެ.\nމީދޫ ކޯގަންނު ގަބުރުސްތާނުގައި ހުރި ޚަދީޖާ މަނިކުފާނުގެ7ފޫޓު3އިންޗި ހުރި މަހާނަގާ ހާ ބޮޑު މަހާނަގަލެއް މިރާއްޖޭގެ އެހެން އެއްވެސް ރަށެއްގައި ފެންނާކަށް ނެތެވެ. ސައިޒުގެ ގޮތުން މިމަހާނައިގެ ދެގަލާ ގާތްކުރާ (އެހެންނަމަވެސް އެ ދެގަލަށްވުރެ ކުޑަ) މަހާނަ ގާތަކެއް ހުރީ އައްޑޫ ހިތަދޫ ތަކުރުފާނު މިސްކިތްދޮށުގައެވެ. އެއީވެސް ދެ އަންހެން ބޭފުޅެއްގެ މަހާނައިގައި ޖަހާފައިވާ ގާތަކެކެވެ. އެ ދެމަހާނަ ހުރީ އެއް ބިސްތާނައެއްގެ ތެރޭގައެވެ. އެތަނުން އެއް ބޭފުޅަކީ އިސްދޫ އަލިރަސްގެފާނުގެ ހަސަން ރަސްގެފާނުގެ އަނބިކަނބަލުން ކިލަވަތި އައިސާ މަނިކައެވެ. މި މަޒުމޫނު ޝާއިއުކުރުމާ ހަމަޔަށް ދެން އޮތް ބޭފުޅެއްގެ ނަން ކަށަވަރުވެފައި ނުވެއެވެ.\nމާލޭގައި ހުރި ދުވަސްވީ މަހާނަގާތަކުގެ ތެރެއިން މިހާރު ސަލާމަތުން ފެންނަން ހުރީ ހުކުރު މިސްކިތުގެ ގަބުރުސްތާނުގައި ހުރި ބައެއް ގާތަކެވެ. އެ ގާތަކުގެ ތެރެއިން އެންމެ ބޮޑު ގަލަކީ މި މަޒުމޫނުގައި އިސްވެ ދެންނެވުނު ދޮންބަންޑާރައިންނަށް ބޮޑުބޭބޭފުޅު ވިދާޅުވި އައްސުލްތާނު މުހައްމަދު ޝަމްސުއްދީން (2) ގެ މަހާނަގަލެވެ. މިއީ ފަހުން ކަޅުބަންޑާރައިންނަށް ރަސްކަން ދެއްވުމަށްފަހު ޝަމްސުއްދީން ފާށަނާކިލަގެފާނުގެ ނަންފުޅުގައި ހުންނެވި ހުރާގޭ މުހައްމަދު މަނިކުފާނުވެ. އެ މަނިކުފާނުގެ މަހާނަގަލުގެ އުސްމިނުގައި ހުރީ5ފޫޓު 8 އިންޗިއެވެ.\nދިވެހިރާއްޖޭގައި ހުރި ހިރިގަލު މިސްކިތްތައް ދުނިޔޭގެ ތަރިކައިގެ ލިސްޓަށް އެރުވުމަށްޓަކައި މަސައްކަތް ކުރެވެމުން އަންނަ ދުވަސްވަރެއްގައި ދުނިޔޭގެ ފެންވަރުގައި ފާހަގަކޮށްލެވޭނެ ފަދަ ހިރިގަލުގެ މިފަދަ މަހާނަގާތައް ވެސް އެ ލިސްޓަށް އެރުވުމަކީ ނުހަނު ބޭނުންތެރި ކަމެކެވެ. އަދި އަންނަން އޮތް ޖީލުތަކަށް ފޯރުކޮށްދިނުމަށްޓަކައި އެފަދަ އާސާރުތައް ހިމާޔަތްކޮށް ބެލެހެއްޓުމަކީ ވެސް އެހާމެ މުހިއްމު ކަމެކެވެ.\nގުޅޭ ޓެގު އައްޑޫ ސިޓީ މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް އާދަކާދަ އާއި ސަގާފަތް ސަގާފީ ތަރިކަ ރައްކާކުރާ ގައުމީ މަރުކަޒު ދިވެހިރާއްޖޭގެ ތާރީޚު


Miss World Manushi Chillar Bollywood ah nereynee Farah Khan | Mihaaru\nރީތީގެ ރާނީ މަނޫޝީ ބޮލީވުޑަށް ނެރޭނީ ފަރާ ހާން\n12 ޖެނުއަރީ 2019 - 07:51\nފިލްމު "އޯމް ޝާންތީ އޯމް" އިން 2007 ގައި ފަރާ ހާން ބޮލީވުޑަށް ތައާރަފު ކުރި ބަތަލާ ދީޕިކާ ޕަދްކޯންއަކީ މިހާރު ބޮލީވުޑްގައި ތިބި ބަތަލާއިންގެ ތެރެއިން އެންމެ ނުފޫޒު ގަދަ އެކެކެވެ.\nފަރާ މިހާރު އަމާޒު ހިފާފައި ވަނީ އަނެއްކާ އާ މޫނެއް ބެލުންތެރިންނަށް ދައްކާލާށެވެ. އެއީ 2017ގެ ރީތީގެ ރާނީ މަނޫޝީ ޗިލާރް އެވެ. ޕިންކްވިލާ އިން ބުނި ގޮތުގައި ފަރާ ދެން ޑައިރެކްޓްކުރާ ފިލްމުގެ ބަތަލާގެ ރޯލް 21 އަހަރުގެ މަނޫޝީ އަށް މިހާރު ވަނީ ހުށަހަޅައިފަ އެވެ. އަދި ދެ މީހުން ވަނީ ފިލްމާ ބެހޭ ގޮތުން މިހާރު މަޝްވަރާކޮށްފައި ކަމަށް އެ ނޫހުން ބުންޏެވެ.\nޕިންކްވިލާ އިން ބުނި ގޮތުގައި އާ ފިލްމުގެ ސްކްރިޕްޓްގެ މަސައްކަތަށް ފަރާ މި ވަގުތު ހުރީ ގޯއާގަ އެވެ. އަދި އޭގެ މަސައްކަތްކޮށް އެއްކޮށް ނިންމައިލެވުމުން ފިލްމު ރަސްމީކޮށް އިއުލާން ކުރަން ވަނީ ހަމަޖެހިފަ އެވެ.\nމަނޫޝީ އާއި ރަންވީރުގެ އިޝްތިހާރެއް.\nފަރާ އެންމެ ފަހުން ޑައިރެކްޓް ކުރީ ޝާހްރުކް ހާނާއި ދީޕިކާ ޕަދްކޯން ލީޑް ރޯލް ކުޅުނު ހެޕީ ނިއު އިޔާ (2014) އެވެ. އޭނާގެ ފިލްމަކުން މަނޫޝީ ބޮލީވުޑަށް ތައާރަފު ކުރުމަކީ ޔަގީނުން ވެސް ގިނަ ބަޔަކު މި ފިލްމަށް ވަރަށް ބޮޑަށް އިންތިޒާރު ކުރާނެ ކަމަކަށް ވާނެ އެވެ.\nމަނޫޝީއަކީ މިހާރު އެކްޓިން އާ މީހެއް ވެސް ނޫނެވެ. އޭނާ ވަނީ ކަރީނާ ކަޕޫރާއި ރަންވީރު ސިންގްއާ އެކު ޓީވީ އިޝްތިހާރުތަކެއް ވެސް ކުޅެފަ އެވެ.\nVaguthu jehumun Bollywood ah nukunnaanan: Manushi Chillar\nމަނޫޝީ އެކްޓިން އަށް ޝައުގުވެރިކަން ބޮޑު.\nމަނޫޝީ ބުނި ގޮތުގައި އެކްޓިންއަކީ އޭނާ ވަރަށް ޝައުގުވެރިވާ ކަމެކެވެ. އެހެންވެ ބޮލީވުޑަށް ނުކުތުމާ ދޭތެރޭ އެއްވެސް ސުވާލެއް ނެތް ކަމަށާއި ވަގުތު ޖެހުމުން ފިލްމު ކުޅެން ފަށާނެ ކަމަށް ބުނެފައިވެ އެވެ.


Maduhvaree Rape : Meehaku hahyarunukuraathee kanboduvun\nރޭޕްއާ ގުޅިގެން މަޑުއްވަރީގައި އިހުތިޖާޖް ކުރަނީ -- ފޮޓޯ: މަޑުއްވަރީ އޮންލައިން\nދާދި ފަހުން ރ. މަޑުއްވަރީގައި ހިނގައި ދިޔަ ރޭޕްގެ މައްސަލައާ ގުޅިގެން މިހާތަނަށް މީހަކު ހައްޔަރު ކޮށްފައި ނުވާތީ އެ ރަށުގެ ރައްޔިތުންގެ ކަންބޮޑުވުން ފާޅު ކުރަމުން އަންނަ ކަމަށް އެ ދާއިރާގެ މަޖިލިސް މެމްބަރު އާދަމް ޝަރީފް ވިދާޅުވެއްޖެ އެވެ.\nއަންހެން ކުއްޖަކު ރޭޕް ކުރުމުގައި ފުލުހަކާއި މަޑުއްވަރީ ސްކޫލުގެ ޓީޗަރަކާއި އިތުރު މީހަކު ބައިވެރިވެފައިވާ ކަމަށް މަޑުއްވަރީގެ ބައެއް މީހުން ގެންދަނީ ތުހުމަތު ކުރަމުންނެވެ. އެ މައްސަލާގައި މިހާތަނަށް މީހަކު ހައްޔަރު ކޮށްފައި ނުވާތީ އެ ރަށުގައި މުޒާހަރާއެއް ވެސް ވަނީ ކޮށްފަ އެވެ. އެ މުޒަހަރާގެތެރެއިން ފުލުހުންނާ ކުރިމަތިލި 10 މީހަކު ހައްޔަރުކޮށްފައި ވެސް ވެއެވެ.\n"މިހާރުވެސް ހަަމަ ވަރަށް ގިނަ ކޯލްތައް އެބަ ލިބޭ ދާއިރާގެ ރައްޔިތުންގެ ފަރާތުން ކެނޑިނޭޅި. އަޅުގަނޑު މިހާރު ވާނީ، ރޭޕްގެ އަނިޔާ ލިބުނު ކުއްޖާގެ އާއިލާ، އާ ވެސް ބައްދަލު ކޮށްފައި" ޝަރީފް ވިދާޅުވި އެވެ.\nމަޑުއްވަރީގެ ރޭޕްއާ ގުޅިގެން އާދަމް ޝަރީފް ވަނީ އެ މައްސަލަ ބަލައި ދޭން އެދި މަޖިލީހުގެ 241 ކޮމެޓީއަށް ވެސް ހުށަހަޅައިފަ އެވެ. އޭގެ އިތުރުން މަޖިލީހުގެ ހިއުމަން ރައިޓްސް އެންޑް ޖެންޑާ ކޮމެޓީއިން ވެސް ދަނީ މައްސަލަ ބަލަމުން ނެވެ. ފުލުހުންނާއި ޖެންޑާގެ އިސް ބޭފުޅުން ހާޒިރުކޮށް އިއްޔެ އެ ކޮމެޓީ ގެންދިޔައީ ސިއްރުން ނެެވެ.\nމަޑުއްވަރީ ސްކޫލުގެ ގުރޭޑް އަށެއްގައި ކިޔަވަމުން އައި އެ ކުއްޖާ ރޭޕް ކޮށްފައިވަނީ ސުކޫލް ކައިރީގައި ހިންގާ ގެސްޓް ހައުސްއަކަށް ގެންގޮސްގެން ކަމަށާއި ކުއްޖާ އެތަނަށް ގެންދިޔައީ ތުހުމަތުކުރެވޭ ޓީޗަރު ކަމަށް ވެސް މަޑުއްވަރީ ބައެއް މީހުން ބުނެ އެވެ.\nރޭޕްގެ އަނިޔާ ލިބުނު ކުއްޖާ މިހާރު ހުރީ ދައުލަތުގެ ބެލުމުގެ ދަށުގަ އެވެ.\nއާދަމް ޝަރީފު އުމަރު ރ. މަޑުއްވަރި ރޭޕް + މޯލްޑިވްސް ޕޮލިސް ސާވިސް ކުށްކުރުން ސަލާމަތީ ހިދުމަތްތަކާބެހޭ ކޮމިޓީ


MDP Varugadha Thoofaaneh Gai Jehijje! - Vaguthu\nއެމްޑީޕީ ވަރުގަދަ ތޫފާނެއްގައި ޖެހިއްޖެ!\nރިޔާސީ އިންތިހާބު ކައިރިވަމުން އަންނަ އިރު ސިޔާސީ މައިދާނަށް އަބަދުވެސް ބޮޑެތި ތޫފާނުތައް އަރައެވެ. ނަމަވެސް މިފަހަރު ތޫފާނު އަރާފަައި މިވަނީ ސިޔާސީ މަސްރަހަކަށް ނޫނެވެ. މިފަހަރު ތޫފާނާއި ނަގޫރޯޅީގައި ޖެހި ގެއްލުން ލިބެމުން ދަނީ އިދިކޮޅު އެންމެ ވަރުގަދަ ޕާޓީ ކަމަށްވާ އެމްޑީޕީއަށެވެ.\nއެމްޑީޕީގެ އެތެރޭގައި ގިނަ ދެބަސްވުންތަކެއް އޮތްކަަމަށް ފަހަކަށް އައިސް ވަނީ ވާހަކަ ދެކެވެން ފަށާފައެވެ. މީސް މީޑިއާގައި އަޑުފެތުރިފައި އޮތް ގޮތުން އެއީ ކުރީގެ ރައީސް މުހައްމަދު ނަޝީދާއި އެމްޑީޕީގެ ޕީޖީ ލީޑަަރު އިބްރާހިމް މުހައްމަދު ސޯލިހު އާއި ގުޅިގެން އުފެދިފައިވާ ދެބަސްވުންތަކެކެވެ. ކަށަވަރުކޮށް އެނގެން އޮތް ހަމައެކަނި ކަމަކީ ދެބަސްވުންތަކެއް އޮތް ކަމެވެ. ތޫފާނެއްގައި ޖެހިފައި އޮތް ކަމެވެ.\nއެމްޑީޕީގެ އެތެރޭގެ ތޫފާނުގެ ވާހަކައަށް އިތުރު ބާރެއް ލިބިގެން ދިޔައީ އިއްޔެ މެދު ހެންވޭރު ދާއިރާގެ މެމްބަރު އަލީ އާޒިމް ކުރެއްވި ޓްވީޓަކުންނެވެ. އާާޒިމްގެ ޓްވީޓުގައިި ވިދާޅުވީ ކުރިއަށް އޮތީ ވަރަށް ދަތި އުނދަގޫ ދުވަސްވަރެއް ކަމަށާއި އޮޑި ދަތުރު ކުރަމުން ދަނީ ތޫފާނަކާއި ދިމާލަށް ކަމަށެވެ. މިސާލު ބަހުން ވާހަކަ ދެއްކެވި އިރު އާޒިމް އިޝާރާތް ކުރެއްވީ އެމްޑީޕީގެ އެތެރޭގައި ޖެހިފައި އޮތް މައްސަލައަށް ކަމަށް ވަނީ ބެލެވިފައެވެ.\nRough times ahead. Ship in the parth ofahurricane.\n— ??? ???? (@aliaazim) June 4, 2018\nއާޒިމްގެ ޓްވީޓާއި ގުޅިގެން އެމްޑީޕީގެ އެކްޓިވިސްޓުން މީސް މީޑިއާގައި ބުނަމުން ދަނީ އެމްޑީޕީ އަކީ ދެބަސްވުންތަކުން އައިގަނެ އިންތިހާބުގައި ރައީސް ޔާމީނުގެ މައްޗަށް ކުރި ހޯދޭނެ ވަރުގެ ޕާޓީއެއް ކަމަށެވެ. ރައްޔިތުންގެ މަޖިލީހުގެ މައްޗަންގޯޅި އުތުރު ދާއިރާގެ މެމްބަރު މާރިޔާ އަހްމަދު ދީދީ ވިދާޅުވީ އެމްޑީޕީ އަކީ ތޫފާނުގެ އިތުރުން މީގެ ކުރިން ނަގޫރޯޅި އާއިވެސް ކުރިމަތިލާން ޖެހުނު ޕާޓީއެއް ކަމަށެވެ. ނަމަވެސް ކޮންމެ ފަހަރަކު އަނބުރާ އަންނަނީ ކުރިއަށް ވުރެ ވަރުގަދަ ކޮށް ކަމަށް މާޒިޔާ ވިދާޅުވިއެވެ.\nއެމްޑީޕީގެ އެތެރޭގެ މައްސަލަތައް އިތުރުވެ ދެބަސްވުންތައް ވެސް އިތުރުވެފައިވާއިރު އިދިކޮޅު އިއްތިހާދު ރޫޅިފައިވާ ކަމަށް ވެސް މިދޭތެރެއަކުން އަޑު ފެތުރުނެވެ. އިއްތިހާދުން ނެރެން ބޭނުންވި އެއް ކެނޑިޑޭޓަކީ ކޮބާ ކަމާއި މެދުވެސް ބަހުސްތައް ކުރެވެމުން ދާއިރު އެމްޑީޕީއިން ނެރެން ބޭނުންވަނީ ކުރީގެ ރައީސް މުހައްމަދު ނަޝީދެވެ. ޖޭޕީ އިން ނެރެން ބޭނުން ވަނީ އެ ޕާޓީގެ ލީޑަރު ގާސިމް އިބްރާހިމެވެ. އިދިކޮޅު އިއްތިހާދު ރޫޅި ބަލިކަށިވެފައިވާާ ކަމަށް ވާހަކަ ދެކެވެމުން ދަނިކޮށް ގުޅިފައިވާ ޕާޓީތަކުގެ ގުޅުން އަދިވެސް އޮތީ ބަދަހިކޮށް ކަމަށް ޖުމްހޫރީ ޕާޓީގެ ނައިބް ލީޑަރު އަބްދުﷲ ކަމާލުއްދީން ދާދި ފަހުން ވަނީ ކުނޫޒުގައި އޮތް ޖަލްސާއެއްގައި ވެސް ވިދާޅުވެފައެވެ.\nއިދިކޮޅު ތޫފާނުތަކުގައި ޖެހި އެތެރޭގައި ހުޅުރޯވެ ބަލިކަށިވަމުންދާ ކަމަށް އެތައް ބަޔަކު ދެކޭއިރު ރައީސް ޔާމީން އަށް ކުރާ ތާއީދަށް އަދިވެސް ބަދަލެއް ނާދެއެވެ. ކުރިއަށް އޮތް އިންތިހާބަށް ރައީސް ޔާމީންގެ ކެމްޕެއިން ދަނީ ވަރަށް ބާރަށް ކުރިއަށެވެ.\nޖޫން 5, 2018 14:59\nއެމް.ޑީ.ޕީން އެޅީ ހަމަ ޅައެއްޗެއް، ކިހާ މަސައްކަތްކުރި، ޒިންމާދާރު ބޭފުޅުންކޮޅެއް ނިވާވެފައި އެތިބީ. އެބޭފުޅުން ހިފެހެއްޓީމަ އެމް.ޑީ.ޕީ އޮތީ. ނަޝީދަކީ ހަމަ ފޮޓޯގަނޑެއްހެން ހުރި މީހެއް.\nޖޫން 5, 2018 15:13\nމިނިވަން އިންސާފުވެރި އިންތިހާބަކުން ރޔާމީން އަކަށް5ޕަސެންޓް ވެސް ނުލިބޭނެ..\nޖޫން 5, 2018 15:17\nތޫފާނުގައި ޖެހިއްޖެއޭ ، ސުނާމީ އަރައިފިއޭ ، މިޒާތުގެ ކޮންމެފަދަ ޚަބަރެއް ފެތުރިއަސް ވެރިކަމަށް ސައްހަ ވޯޓެއް ނަގައިފިނަމަ ޔާމީނު ފޭލްވާނެ ! މިއީ މުޖައްރިބް ކަމެއް !\nޖޫން 5, 2018 15:20\nބަލަ މިކެނެރީގޭނަޝީދު ކަހަލަ ވެރިކަމާހެދި ވަޖިދުވަނީ ؟؟ވެރިކަންހޯދުމައްޓަކާއި ކީކުރަން މަންމަގެ ފައްޓަރުބައިދީގެންބެސްވެރިކަންބޭނުމީ ބަލަ މިނަޝީދަކައްނޭ ގޭ ޑިމަކްރަސީ އެގެނީ އިސްތިއުފާދޭން\nޖޫން 5, 2018 15:31\nބިރު ދައްކައިގެން ހޯދާ ތާއީދު ދޯ. ޔާމީނަށް އިގެނީ ބިރުދައްކަން ކޮންމެވެސް އެއްސިފަ އެއްގަ\nޖޫން 5, 2018 16:31\nޔާމީން 2018 ޔަގީން\nޖޫން 5, 2018 16:19\nއެންމެން ވެރިކަމާ ހެދި އަވަދިވަނީ\nޖޫން 6, 2018 09:05\nމާތްﷲ އެ ރީނދޫ ވަގުންގެ ކިބައިން މިގައުމު ސަލާމަތް ކޮށް ދެއްވާށި އާމީން.


Breaking: Ge ehge therey filai ovva Shaim hoadhaifi\nޝައިމް: މި ކުޑަކުއްޖާ ހޯދާފައި ވަނީ ގެއެއްގެ ތެރޭގައި ފިލާ އޮއްވާ\nފިލައިގެން އުޅުނު ކުޑަ ކުއްޖާ، އަބްދުﷲ ޝައިމް ހޯދައި ފުލުހުންގެ ބެލުމުގެ ދަށަށް ގެންގޮސްފި އެވެ.\nޕޮލިސް ކޮމިޝަނަރު މުހައްމަދު ހަމީދު ދެންމެ ކުރެއްވި ޓްވީޓެއްގައި ވިދާޅުވީ، މާލޭގެ ގެއެއްގެ ތެރޭގައި ފިލާ އޮއްވާ ބާރުގެ ބޭނުންކޮށްގެން އެ ގެއަށް ވަދެ ފުލުހުންގެ ބެލުމުގެ ދަށަށް ޝައިމް ގެންގޮސްފައިވާ ކަމަށެވެ. ނަމަވެސް، އިތުރު ތަފްސީލެއް ދެއްވާފައެއް ނުވެ އެވެ.\nމި މަހުގެ 18 ވަނަ ދުވަހު ހެނދުނުން ފެށިގެން ވީނުވީއެއް ނޭނގި ގެއްލިގެން ހޯދަމުންދާ 14 އަހަރުގެ ޝައިމް ގެއްލިފައިވަނީ ވިލިމާލޭގައި ހުންނަ ކުޑަކުދިންގެ ހިޔާއަށް އެސެސްމެންޓެއް ހަދަން ގެންގޮސް ހިޔާގައި ބަހައްޓާފައި ހުއްޓަ އެވެ.\nޝައިމް ގެއްލިގެން ހޯދަން އިއުލާން ކުރި އިރު، އޭނާއަކީ ކުޑަކުދިންގެ ހިޔާގައި ދައުލަތުގެ ބެލުމުގެ ދަށުގައި ހުރި ކުއްޖެއް ކަން ޖެންޑާ އިން ވެސް ފުލުހުން ވެސް ހާމައެއް ނުކުރެ އެވެ. އެކަން ހާމަވީ ސޯޝަލް މީޑިއާގައި ދައުރުވި ޖުވެނައިލް ކޯޓުގެ އަމުރެއްގައި ގެއްލިގެން ހޯދަމުން ދަނީ، ކުޑަކުދިންގެ ހިޔާގެ ބެލުމުގައި ހުރި ކުއްޖެއް ކަމަށް އޮތުމުންނެވެ.\nޝައިމްގެ މައްސަލާގައި ޖެންޑާގެ މިނިސްޓްރީ އާއި މިނިސްޓަރު ޝިދާތާ ޝަރީފަށް ވަރަށް ބޮޑަށް ވަނީ ފާޑުކިިޔުންތައް އަމާޒުވެފަ އެވެ.


Maafushi Gai Gavaaidhaa Hilfaah Beynun Kuraa Binthah Hus Kuran7Dhuvas Dheefi - Vaguthu\nކައުންސިލްގެ ހުއްދަނެތި ގަވާއިދާ ހިލާފަށް މާފުށީގައި ބޭނުން ކުރާ ބިންތައް ހުސް ކުރަން ހަތް ދުވަހުގެ މުއްދަތެއް ދީފިއެވެ.\nއެރަށު ކައުންސިލުން ކުރި އިއުލާނެއްގައި ބުނެފައި ވަނީ، ކައުންސިލްގެ ހުއްދަނެތި ގަވާއިދާ ހަލާފަށް އެރަށުގައި ބިންތަކުގައި އެކިއެކި ބޭނުންތަކަށް އިމާރާތްކޮށް، ތަކެތި ބަހައްޓާފައިވާ ކަމަށް ފާހަގަކުރެވިފައިވާ ކަމަށެވެ. އަދި މިގޮތަށް ގަވާއިދާ ހިލާފަށް ބަހައްޓާފައިހުރި ތަކެއްޗާއި ކޮށްފައިވާ އިމާރާތް، މިއަދުން ފެށިގެން ހަތް ދުވަހުގެ ތެރޭގައި ނެގުމަށް އަންގާ ކަމަށް އެ އިއުލާނުގައި ވެއެވެ.\nއަދި އެ އިއުލާނުގައި ވަނީ ކައުންސިލްގެ ހުއްދަނެތި އެއްވެސް ބޭނުމެއް ކުރަމުންދާނަމަ އެކަމެއް ހުއްޓާލުމަށާއި، ބިންތަކުގައި އެއްވެސް ފަރާތަކުން މަސައްކަތެއް ކުރަމުންދާނަމަ އެކަމެއް ވަގުތުން ހުއްޓާލުމަށް އަންގާފައެވެ.\nފަތުރުވެރިކަމަށް ބޮޑަށް ބަރޯސާ ވެފައިވާ މާފުއްޓަކީ،އެ މަސައްކަތަށް ބޮޑު ބިން ދޫކޮށްފައިވާ ރަށެކެވެ.\nއެރަށު ކައުންސިލްގެ އިއުލާނުގައި އިތުރަށް ވަނީ، މި މުއްދަތު ހަމަވުމުން ނުގެންގޮސް ހުރި ތަކެތި މިއިދާރާގެ ފަރާތުން ކަމާއި ގުޅޭ އިދާރާތަކަށް އަންގައި، ކަނޑައެޅިފައިވާ އުސޫލުގެ ތެރެއިން އެތަކެތި އެބިންތަކުން ނަގައި، އެބިންތަކުގައި ހުރި އިމާރާތްތައް ތަޅާލައި ބިން ހުސްކުރާނެކަަމަށެވެ.\n"މިގޮތުން ބިމުގައި ހުރި ތަކެތި ހުސްކުރުމުގެ ތެރޭގައި އެތަނުން ނުގެންގޮސް ހުރި އެއްޗެއްސަށް ލިބޭ އެއްވެސް ގެއްލުމަކަށް މިކައުންސިލްގެ ފަރާތުން ޒިންމާ ނުވާނެ ވާހަކަ ދަންނަވަމެވެ". އެ އިއުލާނުގައި ވެއެވެ.\nފެބުރުއަރީ 21, 2021 21:18\nފެބުރުއަރީ 21, 2021 22:21\nތަމެން ތިޔައުޅެނީ ހުދުމުހްތާރުކަން ދައްކަންތަ؟ ތިކަމެއްނުވާނެ ތަމެންނަށް.\nފެބުރުއަރީ 22, 2021 07:56\nހަމަ ކުއްލިޔަކަށްތޯ ކައުންސިލަށް ފެނުނީ އެބިންތައް ގަވާއިދާ ޚިލާފަށް ބޭނުން ކުރާތަން. މިހުރިހާ ދުވަހު ކައުންސިލުން ތިބީ ނުފެންނަކަމަށް ކަހަދައިގެން ކޮންބޭނުމަކުތޯ؟ ރައްޔިުންގެ ބިންތަކެއްގެ ބޭނުން ވަކިބަޔަކު ކޮށް ނާޖާއިޒް ފައިދާ ނަގާއިރު ކީއްވެ އަޅާނުލާ މިހުރިހާދުވަހުތިބީ؟


Mahumoodhuge maru: bidheyseeaku hahyaru kohfi\nމަހުމޫދުގެ މަރު: ބިދޭސީއަކު ހައްޔަރު ކޮށްފި\nއަނިޔާވެރިންގެ ރަހުމުކުޑަ ހަމަލާތަކެއްގެ ޝިކާރައަކަށްވި އދ. ދަނގެތީ މޮނަލާޒް، މަހްމޫދު އަބޫބަކުރު\nއަނިޔާވެރިންގެ ރަހުމުކުޑަ ހަމަލާތަކެއްގެ ޝިކާރައަކަށްވި އދ. ދަނގެތީ މޮނަލާޒް، މަހްމޫދު އަބޫބަކުރުގެ މަރުގެ ތުހުމަތަށް އެ ރަށުން ބިދޭސީއަކު ހައްޔަރުކޮށްފި އެވެ.\nފުލުހުން ވަނީ އެކަން ޔަގީން ކޮށްދީފައެވެ. ފުލުހުން ބުނީ ބިދޭސީ މީހާ ހައްޔަރުކުރީ ތުހުމަތު އޮތުމުން ކަމަަށެވެ. އޭނާ ހައްޔަރު ކުރަން ކޯޓުން އަމުރެއްވެސް ހޯދި އެވެ.\nމަހްމޫދު އެއްލާލާފައި އޮއްވާ ފެނުނީ ރަށުގެ މެދަށްވާ ގޮތަށް ހުންނަ އޭނާގެ މާމާގެ، މަންޒަރު ގޭގެ ވަޅެއްގެ ތެރޭގައި އޮއްވަ އެވެ. ފުލުހުން ބަލައި ފާސްކުރަނީ ނެދުންގެ އެވެ.\nއެ ގޭގައި ދިރިއުޅެނީ އުމުރުން ދުވަސްވީ މީހަކާއި އޭނާ ބެލުމަށް އެ ގޭގައި އުޅޭ ބިދޭސީ މީހާއެވެ. މަހްމޫދު މަރާލީ މިދިޔަ ބުރާސްފަތި ދުވަހުގެ ރޭ ރޭގަނޑުގެ ވަގުތެއްގައި ކަމަށް ބެލެވޭއިރު ބިދޭސީ މީހާގެ ފަރާތުން ޝައްކުވާ ކަންތައްތަކެއް ފެނިފައިވާ ކަމަށްވެ އެވެ.\nމޯލްޑިވްސް ޕޮލިސް ސާވިސް ދަނގެތި\nފަތުރުވެރިންތަކެއްގެ އަތުން އޮޅުވާލައިގެން ފައިސާ ހޯދި މައްސަލަ ބަލަނީ


Imran ge sharafuveri match ah Schmeichel aai Salgado Raajje ah\nއިމްރާންގެ ޝަރަފުވެރި މެޗަށް ޝްމައިކަލް އާއި ސަލްގާޑޯ ރާއްޖެއަށް\nޕީޓާ ޝުމައިކަލް އާއި މިޝޭލް ސެލްގާޑޯ ---\nރާއްޖޭގެ އުފެދުނު އެންމެ މޮޅު ގޯލްކީޕަރު އިމްރާން މުހައްމަދު، 17 އަހަރުގެ ހިދުމަތަށް ފަހު ގައުމީ ޓީމުން ރިޓަޔާ ކުރުމުގެ ޝަރަފުގައި ކުޅޭ މެޗަށް، ފުޓްބޯޅައިގެ ދެ ލެޖެންޑުން ކަމަށްވާ، މެންޗެސްޓާ ޔުނައިޓަޑްގެ ކުރީގެ ގޯލްކީޕަރު ޑެންމާކުގެ ލެޖެންޑް ޕީޓާ ޝްމައިކަލް އާއި ރެއާލް މެޑްރިޑާއި ސްޕެއިންގެ ކުރީގެ ޑިފެންޑަރު މިޝޭލް ސެލްގާޑޯ ރާއްޖެ އައުމަށް ހަމަޖެހިއްޖެ އެވެ.\nގައުމީ ޓީމަށް އިމްރާން ކުޅުން ހުއްޓާލީ، 2016 ވަނަ އަހަރު އެވެ. އިމްރާންގެ ރިޓަޔަމެންޓާ ގުޅިގެން ކުޅޭ ޝަރަފުވެރި މެޗު ކުޅެނީ މި މަހު 28 ވަނަ ދުވަހުގެ ރޭގަ އެވެ. މި މެޗު ކުޅޭނީ އިމްރާންގެ ޓީމާއި އެފްއޭއެމް ޓީމާ ދެމެދު އެވެ. ޕީޓާ ޝްމައިކަލް އާއި ސެލްގާޑޯ ކުޅޭނީ އިމްރާންގެ ޓީމާ ދެކޮޅަށެވެ.\nމިއަދު އެފްއޭއެމްގައި ބޭއްވި ޕްރެސް ކޮންފަރެންސްގައި ވާހަކަ ދައްކަމުން، އިމްރާން، ބުނީ އޭނާގެ ޓީމުގައި ހިމެނޭނީ 2000 ވަނަ އަހަރު އޭނާ ގައުމީ ޓީމަށް ކުޅެން ފެށިއިރު އޭނާ އާއެކު ކުޅުނު ކުޅުންތެރިންނާއި، 2008 ވަނަ އަހަރުގެ ސާފް ޗެމްޕިއަންޝިޕް ކާމިޔާބު ކުރިއިރު އޭނާ އާ އެކު އެ ޓީމުގެ ކުޅުނު ޓީމުގެ ކުޅުންތެރިން ކަމަށެވެ.\nއެފްއޭއެމްގެ ޖެނަރަލް ސެކެޓްރީ ހުސައިން ޖަވާޒު ވިދާޅުވީ، އެފްއޭއެމްގެ ޓީމުގައިވެސް ވަރުގަދަ ނަންތަކެއް ހިމެނޭނެ ކަމަށާއި އެހެންވެ މެޗުގެ ފޯރި ގަދަ ވާނެ ކަމަށެވެ. މެޗުގައި، އިމްރާންގެ ޓީމުގެ ކޯޗެއްގެ ގޮތުގައި ގެނައުމަށް އޭނާ މަސައްކަތް ކުރަނީ އޭނާ އަށް ކޯޗު ކޮށްދިން ރާއްޖެއިން ބޭރުގެ ކޯޗެކެވެ.\n"އަޅުގަނޑަށް ކޯޗު ކޮށްދިން ކޯޗުންގެ ތެރެއިން ކޯޗަކު އަޅުގަނޑު ވާނީ ޝޯޓް ލިސްޓްކޮށްފައި، މިހާރު މިދަނީ އެކޯޗު ރާއްޖެއަށް އާދެވެން އެވޭލަބަލްތޯ ބަލަމުން."\nއިމްރާން ބުނީ ކޮންމެ ކުޅުންތެރިޔެއްގެ އިންޓަނޭޝަނަލް ކެރިއަރު ނިންމާލާއިރުވެސް އެ ކުޅުންތެރިޔެއްގެ އަގުވަޒަން ކުރުމުގެ ގޮތުން ހާއްސަ ހަރަކާތްތަކެއް ބޭއްވުމަކީ ވަރަށް މުހިންމު ކަމެއް ކަމަށެވެ. އިމްރާންގެ ރިޓަޔާމެންޓް މެޗު މި ކުޅޭނީ އޭނާ ގައުމީ ޓީމަށް ކުޅުން ހުއްޓާލިތާ ދެ އަހަރަށްވުރެ ގިނަ ދުވަސް ފަހުންނެވެ. އިމްރާންގެ ޝަރަފުގައި ރިޓާޔާމެންޓް މެޗެއް ބާއްވާނެ ކަމަށް އެފްއޭއެމުން އިއުލާން ކުރީ މިދިޔަ އަހަރު އެވެ. އޭރު އަވަސް އަށް ދިން އިންޓަވިއުގައި އެފްއޭއެމްގެ ރައީސް ބައްސާމް އަދީލް ޖަލީލް ވިދާޅުވީ، މިދިޔަ އަހަރު އެ މެޗު ކުޅޭނެ ކަމަށެވެ.\n"(މިކަން ކުރަން) ތަންކޮޅެއް ދިގު ދެމިގެން ދިޔަޔަސް، އެކަން ވަރަށް ރަނގަޅަށް ރޭވިގެން މިދިޔައީ،" އިމްރާން ބުންޏެވެ. "އަޅުގަނޑުވެސް ވަރަށް އުންމީދު ކުރަން، އަޅުގަނޑުގެ ރިޓަޔާމެންޓް ފާހަގަ ކުރާއިރު ވީހާވެސް ގިނަ ސަޕޯޓަރުން ދަނޑަށް ވަޑައިގެން އަޅުގަނޑުގެ މިކަމުގައި ބައިވެރިވުން."\nއިމްރާނަށް 100 އަކުން 100


BREAKING: Minister Fayyaz ge ithubaaru neiykamuge massala eh majileehah vadhan soi hoadhanee | Mihaaru\nމިނިސްޓަރު ފައްޔާޒް "މިހާރު" އާ ކުރިން ވާހަކަ ދައްކަވަނީ.---ފޮޓޯ: އަހުމަދު އަވްޝަން/މިހާރު\nމިނިސްޓަރު ފައްޔާޒުގެ އިތުބާރު ނެތްކަމުގެ މައްސަލައެއް މަޖިލީހަށް ވައްދަން ސޮއި ހޯދަނީ\n12 އޯގަސްޓް 2020 - 14:25 115 comments\nއިކޮނޮމިކް މިނިސްޓަރު ފައްޔާޒް އިސްމާއިލްގެ އިތުބާރު ނެތްކަމުގެ މައްސަލައެއް ރައްޔިތުންގެ މަޖިލީހަށް ވައްދަން ބައެއް މެމްބަރުންގެ ސޮއި ހޯދަން ފަށައިފި އެވެ.\nއެ ލިސްޓުގައި އެންމެ ފުރަތަމަ ވެސް ސޮއިކުރައްވާފައި ވަނީ ރައްޔިތުންގެ މަޖިލީހުގެ ރައީސް އަދި އެމްޑީޕީގެ ރައީސް މުހައްމަދު ނަޝީދު ކަމަށް، އެ ލިޔުން ފެނިވަޑައިގެންނެވި މެމްބަރަކު "މިހާރު" އަށް ވިދާޅުވި އެވެ.\nވަޒީރެއްގެ އިތުބާރު ނެތް ކަމުގެ މައްސަލައެއް މަޖިލީހަށް ހުށަހަޅަން ބޭނުންވަނީ 10 މެމްބަރެއްގެ ސޮއި ކަމަށް ވާއިރު، މިހާތަނަށް 18 އަށް ވުރެ ގިނަ ސޮއި ހޯދާފައިވާ ކަމަށް އެނގިފައި ވެ އެވެ. ސޮއި ހޯދުމުގައި އިސްކޮށް އުޅުއްވަނީ ފައްޔާޒު ނިސްބަތްވާ އެމްޑީޕީގެ މެމްބަރުންނެވެ.\nފައްޔާޒުގެ އިތުބާރު ނެތްކަމަށް ފާސްކުރަން އެމްޑީޕީގެ މެމްބަރުން މަސައްކަތް ކުރައްވަނީ އެ ޕާޓީން ވެރިކަމަށް އަންނަން ވި ވައުދު ފުއްދައިދިނުމުގައި އޭނާ އަށް މަސައްކަތް ނުކުރެއްވޭ ކަމަށް ބުނެ ކަމަށް ލިޔުން ފެނިވަޑައިގެންނެވި އެހެން މެމްބަރަކު ވިދާޅުވި އެވެ.\nމި ސަރުކާރުގެ އެންމެ ނުފޫޒުގަދަ މިނިސްޓަރުންގެ ތެރޭގައި ހިމެނިވަޑައިގަންނަވާ ފައްޔާޒުގެ އިތުބާރު ނެތްކަމުގެ މައްސަލަ މަޖިލީހަށް ހުށަހަޅަނީ ކީއްވެ ކަމެއް އަދި ސާފެއް ނުވެ އެވެ. އެ ލިޔުމުގައި ސޮއިކުރެއްވި ބޭފުޅުން ވެސް ތަފުސީލަކަށް ވަޑައެއް ނުގެންނެވި އެވެ.\nރައްޔިތުންގެ މަޖިލީހުގައި 87 މެމްބަރުން ތިއްބަވާއިރު، 65 މެމްބަރުންގެ ސުޕަ މެޖޯރިޓީއާ އެކު މަޖިލީހުގައި އޮތީ ވެރިކަން ކުރާ ކޯލިޝަންގެ މައި ޕާޓީ އެމްޑީޕީގެ ބާރެވެ. އެހެންވެ، އެ ޕާޓީގެ މެމްބަރުން ބޭނުންވެގެން ނޫން ގޮތަކަށް މިހާރު މަޖިލީހުން އެއްވެސް ކަމެއް ފާހެއް ނުވާނެ އެވެ.\nއިތުރު ލިޔުންތައް ފައްޔާޒް އިސްމާއިލް، އިކޮނޮމިކް މިނިސްޓަރު ރައްޔިތުންގެ މަޖިލިސް ދިވެހި ސަރުކާރު އިތުބާރުނެތްކަމުގެ ވޯޓް ކެބިނެޓް އެމްޑީޕީ ރައީސް މުހައްމަދު ނަޝީދު


Mohamed Shafiu: ﷲ އާއި އެއިލާހުގެ ރަސޫލާއަށް ޖެއްސުން ކުރުމަށް ނޫޅޭށެވެ\nﷲ އާއި އެއިލާހުގެ ރަސޫލާއަށް ޖެއްސުން ކުރުމަށް ނޫޅޭށެވެ\nﷲ ތަޢާލާ އިންސާނާ މިބިންމަތީގައި ލައްވަވާފައިވަނީީ އެއިލާހު ކަނޑައަޅުއްވާފައިވާާ ޤާނުނެއްގެ ދަށުން މިބިންމަތީގައި ދިރިއުޅެ މިތަން އާރާސްތު ކުރުމަށެވެ. އެއިލާހުގެ ޕްލޭނާއިގެން ކަންތައްތައް ކުރަންވީގޮތް އުނގަންނައި ދިނުމަށް ވަޑައިގަތީ މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމް އެވެ.\nއެހެންކަމުން ﷲ އާއި އެއިލާހުގެ އަމުރުފުޅުތަކަށް ކިޔަމަންވުން ނޫން ގޮތެއް އިންސާނާއަކަށް ނެތެވެ. އެއީ ކޮންމެ ޒަމާނެއްކަމުގައި ވިޔަސްމެއެވެ. ޒަމާންތައްވެސް ލެއްވެވީ ކީރިތި ވަންތަ ﷲ އެވެ. އެއިލާހު ޢަޞްރު ސޫރަތުގައި ވަޙީ ކުރައްވާފައި ވެއެވެ.\n"ޒަމާން ގަން ދެއްވަމެވެ."\n"إِنَّ الأِنْسَانَ لَفِي خُسْرٍ" (العصر:2)\n"ހަމަކަށަވަރުން އިންސާނާވަނީ ގެއްލުމާއި ހަލާކެއްގެ ތެރޭގައިކަން ކަށަވަރެވެ."\n"إِلاّ الَّذِينَ آمَنُوا وَعَمِلُوا الصَّالِحَاتِ وَتَوَاصَوْا بِالْحَقِّ وَتَوَاصَوْا بِالصَّبْرِ" (العصر:3)\n"އެއީ އީމާންވެ، ޞާލިޙް ޢަމަލުކޮށް، ޙައްޤަށް ވަޞިއްޔަތްކޮށް އަދި ކެތްތެރިވުމަށް ވަޞިއްޔަތް ކުރި މީހުން މެނުވީއެވެ."\nމިސޫރަތުގައި ﷲ ތަޢާލާ މިވަނީ، މިއީ ރަސޫލު ޒަމާނެއް ނޫނޭ ނުވަތަ އެކަލޭގެފާނު ގެންނެވި ކަންތައްތަކަކީ މާކުރީގެ ކަންތައްތަކޭޭ ބުނެ ދީނުގެ ކަންތައްތައް ދޫކޮށްލާމީހުނަށް ވަރަށް ވަރުގަދަ ރައްދެއް ދެއްވާފައެވެ. އަދި އެފަދަ ބަޔަކު ވާނީ ގެއްލުމާއި ހަލާކު ލިބިގެންވާ ބައެއްކަމުގައިކަން މިސޫރަތުގެ ދެވަނަ އާޔަތުން ވަރަށް ސާފުކޮށް ދަލީލު ކޮށްދެއެވެ.\nކަމެއް ކުރުމަށް އަމުރު ކުރުމުން އެކަމެއް ނުކޮށް ދޫކޮށްލައި، ކަމެއް ނަހީކޮށް މަނާ ކުރުމުން އެކަމަކަށް އަރައިގަތުމަކީ ފަހެ މިއީ ޖެއްސުން ކުރުމަށް އުޅެމީހުންގެ ފާޑެއް ނޫންތޯއެވެ؟ އެހެންވީމައި ތިބާއަށް ތިއުޅެވެނީ ރަނގަޅަށްތޯ ތިބާގެ އަމިއްލަ ނަފްސާއި ސުވާލު ކޮށްލައްވާށެވެ. އިމާމް ޝާފިޢީ (ރަހިމަހުﷲ) އެކަލޭގެފާނުގެ ޅެން ބައިތެއްގައި ވިދާޅުވެފައި ވެއެވެ.\nتعصي الإله وأنت تظهر حبه- هذا محال في القياس بديع\nلو كان حبك صادقا لأطعته- إن المحب لمن يحب مطيع\nމާނައަކީ: "ތިބާ الله އަށް އުރެދޭ ޙާލު އެއިލާހަށް ލޯބިވާކަމަށް ފާޅުކުރަނީ ހެއްޔެވެ. ޤިޔާސީގޮތުން (އަޅާކިޔުމުގެ ގޮތުން) އެއީ ހަމަ އެއްގޮތަކަށްވެސް ދިމާވާނޭ ކަމެއްނޫނެވެ. އަދި ތިޔައީ މުޅިން އައު އަދި މުސްތަޙީލު ކަމެކެވެ. ތިބާ ތިޔަވާ ލޯތްބަކީ ޙަޤީޤީ ލޯބިކަމުގައި ވާނަމަ، ތިބާ އެއިލާހަށް ކިޔަމަންތެރިވެ ތަބާވީހެވެ. ހަމަކަށަވަރުން ލޯބިވާ މީހަކުވަނީ އެމީހަކު އެލޯބިވީ މީހަކަށް ކިޔަމަންތެރިވެ ތަބާވާ މީހެއް ކަމުގައެވެ."\nPosted by Mohamed Shafiu at 7:54 PM


"Kotharu Koshi" Nimifai Hunna Iru Hunnane Goih Varah Chaalu - Vaguthu\n"ކޮތަރު ކޮށި" ނިމިފައި ހުންނައިރު ހުންނާނެ ގޮތް ވަރަށް ޗާލު\nސިޓިން ރޫމް-- ފޮޓޯ: އިންސްޓްރާމް ޔޫޒާ\nކުރީގެ ސަރުކާރުން ހުޅުމާލެ ދެވަނަ ފިޔަވަހީގައި އަޅަފައިވާ "ކޮތަރު ކޮށި" ކަމަށް ގިނަ ސިޔާސީ ބަޔަކު ބުނަމުން އަންނަ "ހިޔާ ފްލެޓްތައް" ނިމިފައި ހުންނައިރު ހުންނާނެ ގޮތުގެ ކުރެހުމެއް ދައްކާލައިފިއެވެ.\nމީސްމީޑީއާގައި އާންމުންގެ މީހަކު މިފަދަ ކުރެހުމެއް އާންމު ކޮށްފައިވަނީ ގިނަ ބަޔަކު މި ފެލްޓްތަކުގެ ޖާގަ ކުޑަ ކަމަށާއި ފާހަނާ ކުޑަ ކަމަށް ބުނެ އެތަނަށް ފާޑުކިޔުންތަކެއް އަމާޒުވެފައިވާ ދަނޑިވަޅެއްގައެވެ. މިއީ ހިޔާ ފްލެޓްގެ ހުރި ޖާގައަށް ބަލައިގެން ތައްޔާރު ކޮށްފައިވާ އެނިމޭޝަނެކެވެ. މި ކުޑަ އެނިމޭޝަނަށް ގިނަ ބަޔަކު ތާއިދު ކުރާއިރު، މަދު ބަޔަކު ނަމަވެސް އަންނަނީ އެކަމަށް ފާޑު ކިޔަމުންނެވެ.\nI accept this kotharu koshi. pic.twitter.com/6rM678jxsX\n— Musthw Dawwg (@Musthw) June 27, 2020\nދެ ކޮޓަރި ފެނިގެންދާއިރު، އެއް ކޮޓަރީގައި ހުންނަނީ ޑަބަލް ސައިޒްގެ އެނދަކާއި ކަހާލެވޭ ގޮތަށް ފަރުމާ ކޮށްފައިވާ އަލަމާރިއެކެވެ. އަދި ޑްރެސިން ޓޭބަލެއްވެސް ހުރެއެވެ. އަނެއް ކޮޓަރީގައި ބަންކު އެނދެއް ހުންނަ އިރު އެކޮޓަރީގައި ހުންނަނީ ހުޅުވޭ ގޮތަށް ހަދާފައި ހުންނަ އަލަމާރިއެކެވެ. އަދި މި ކޮޓަރީގައި ކުދިން ކިޔެވުމަށް ވަކިން ހާއްސަ މޭޒެއް ބެހެއްޓޭކަން ވެސް ވަނީ ދައްކުވާފައެވެ.\nއެނިމޭޝަނުން ދައްކުވައިދޭ އެއް ކޮޓަރި-- ފޮޓޯ: އިންސްޓްރާމް ޔޫޒާ\nސިޓިން ރޫމުގައި ސޯފާ، ކާ މޭޒު އަދި ބަދިގޭ ސެޓް ހަރު ކޮށްފައި ހުރެއެވެ. މީގެ އިތުރުން ދޮންނަ މެޝިން މެލްކަނީގައި ރީއްޗަށް ބެހެއްޓޭކަން ވަނީ ދައްކުވާފައެވެ.\nބެލްކަނީގައި ދޮންނަ މެޝިން ބަހައްޓާފައި-- ފޮޓޯ: އިންސްޓްރާމް ޔޫޒާ\nރައީސް އަބްދުﷲ ޔާމީންގެ ސަރުކާރުން، ފެށި މިމަޝްރޫއުގައި އިމާރާތް ކުރަމުން އަންނަނީ 25 ބުރީގެ 16 ޓަވަރެވެ.\nޖޫން 28, 2020 19:01\nބެލްކަނީގައި ދޮންނަ މެޝިނު ބެހެއްޓީމާ ވެހޭހާ ވާރޭއެއްގައި ދިއްލާހައި އަތްވެއްގައި އެވާނީ ހަލާކެއްނޫންތަ؟ މެޝިނު ބަހައްތާނެ ޖާގައެއް ނެތްދޯ އިންތީރިއާރ ނިންމިއިރު؟\nޖޫން 28, 2020 23:48\nކަލޭމެން ބޮޑު އަގުގަ ކުއްޔަށް ދޭ ތަންތަން ހުންނަނީ ކިހިނެއްތަ؟\nޖޫން 29, 2020 01:57\n10' * 25' ސިޓިން ރޫމެއް އޮންނައިރު ދޮންނަ މެސިނު ބަހައްޓާނެ ތަނެއް ކަލެއައް ނުފެނިއްޖެޔާ ކަލެއައް ތިހިރީ ރީނދޫ ބޮވިފަ. މަމިއުޅެނީ 10' * 11' ކޮޓަރިއެއްގަ މަށާ އަނބިމީހާޔާ 8 އަހަރުގެ ދަރިއަކާ 11މަހުގެ ދަރިއެއް ގޮވައިގެން.\nޖޫން 29, 2020 10:59\nބޭފުޅާ... ތިއީ ފްލެޓް ތަކެކޭ... ފާރެއްގައި އިސްކުރެއްވެސް ޖެހުމުގެ ހުއްދައެއް ނޯންނާނެ. އަދި ކިހިނެއް ސިޓިންގ ރޫމްގައި ފްލޯރ ޑްރެއިން އެއް ބަހައްޓާނީ.\nޖޫން 29, 2020 02:27\nދެން ހިލޭ އުޅެން އަމިއްލަ ރަށަށް ފެއްސެންވީނުން ކޮންމެހެން މާލޭގަ އުޅެން ޖެހޭތަ ރަށުގަ ގޯތި އޮތަސް ހިތްނުފުރޭ\nޖޫން 29, 2020 16:29\nބަލަ ކަލޭގެ އަމިއްލަ ގެދޮރު ރަށުގައި އޮތަކަސް މަ މީ މާލެ ދަފްތަރުގައި ހިޔާވައްސެއް ނެތް މީހެކޭ..ކަލޭ ފެއްސެންވީނު ރަށަށް؟\nޖޫން 29, 2020 16:15\nބްރޯ މަ އުޅެނީ ކުއްޔައް! ބޮޑު އަގުދދީގެން ހުންނަތަން ތިޔައްވުރެއް ސަޅިއޭ!!\nޖޫން 28, 2020 19:26\nކޮތަރު ކޮށްޓަކަސް މީދާކޮށްޓަކަސް ކިނބޫކޮށްޓަކަސް ގެރިމޯދީކޮށްޓަކަސް ތިތަން މަށަށް ހަވާލުކުރަންވާނީ ނިންމާފަ މި ސަރުކާރުން ކޮންމެހެން ރަށްޔަތުންގެ ކުރިމަތީގަ ވަށްތަރުޖައްސާނެކަމެއް ނެތް .\nޖޫން 28, 2020 19:29\nވައްކަން ކުރިއަސް ޔާމީން ސަރުކާރުން ވަނީ ތަރައްޤީ ގެނެސްފަ! މިސަރުކާރަށް ކުރެވެނީ ހުސް ވައްކަން، ދެން ހެދެނީ ހުސް ދޮ ގު، ނިމުނީ\nޖޫން 28, 2020 20:16\nތިއީ މޮޑާރން ކޮތަރު ކޮއްޓެއް.. އެމްޑީޕީ މީހުންނައް އެޅޭނީ ޚިޔާލީ ކޮތަރު ކޮއްޓެއް..\nޖޫން 28, 2020 20:40\nއޯ ސަޅިއޭ..އަވަހަށް ގެނޭ މަގޭ ހާލި\nޖޫން 28, 2020 21:02\nއެމްޑީޕީގެ އިސް ނިފޫޒްގަދަ އެކްޓިވިސްޓުންނާ އެ މީހުންގެ އާއިލާ އަށް އެކަނިތަ ތި ކޮތަރުކޮށިތައް ލިބެންވީ... އެއްޗެކޭ ކިޔާފަ އެކްޓިވިސްޓުންނަށް ދޭން ތިއުޅެނީ... އެމްޑީޕީގެ އާންމު މެމްބަރުންނަށް އެކައްޗެއް ވެސް ނެތް... ވޯޓް ހޯދަން ވީމަ އެކަނި ފެންނަނީ... ?\nޖޫން 29, 2020 00:13\nމާލޭގަ ކުއްދޭ ތަންތާގައި ދޮންނަމެސިން ބަހައްޓަށް ހުންނަނި ހާއްސަކޮޓަރިއެއް އެއަރކޯން ވެސް ކޮއްފައި އަނެއްކާ އެހާ އަގުހެޔޮ...\nޖޫން 29, 2020 00:34\nކޮތަރު ކޮށްޓެއްވެސް ތިޔަށްވުރެ ބޮޑުވާނެ\nޖޫން 29, 2020 02:31\nޔާމިނުގެ ސަޕޯޓަރުން ހަޖަމްކުރަން ދަސްކުރަންވެއްޖެ. މަށަކީ އެމްޑީޕީ ސަޕޯޓަރެއްވެސް ނޫން އެކަމަކު ފޮޓޮތަކުން ބަލާލާފަ އިނގޭ ތީ އިންސާނުން އުޅެން ހެޔޮވާވަރަށްވުރެ ވެސް ހަނިކޮށް ހަދާފަ ހުރި ތަނެއްކަން. ބޭނުންހާ ވައްތަރެއްގަ ފަރުނީޗަރެއްވެސް ނުވެއްދޭނެ އަދި ކުޑަކުދިން ގޮވައިގެން އުޅޭނީ ކިހިނެއް؟ ހުޅުމާލޭގެ އެހެން ފްލެޓުތަކާ ބަލާފަ ހާސްގުނަ ކުޑަ. .ދަރިން ގޮވައިގެން ފްލެޓަށް ވަންނާނީ ދެން ދަރިން ބޮޑެތިވެގެން މީހުންނާ އިންނަން ބަލާއިރު އުޅެންޖޭހީ ހަނިހަނި ޗިލްޑްރަންސް ރޫމެއްގަ ? ގަދަ ވިއްސާރައެއްގަ ދޮންނަ މެޝިނު ބޮލަށް ލައިގެން ތިބޭ . އެވަރުންވެސް ރާއްޖެތެރޭ މީހުން އުޅެންވަނީ މާލޭގަ މާލެ މީހުންނާ އެއްފަންތީގަ ކިތަންމެ ބޮޑު ގޯއްޗެއް ރަށުގަ އޮތަސް.\nޖޫން 29, 2020 10:19\nމާލޭ އެއްޗެހިން މާލެވެގެން ފިއްތަވާލައްވައިގެން ތިއްބަވަން ޖެހިވަޑައިގަންނަވާނީ... ރާއްޖެތެރެއަށް މާލެ މީހުން އައިސް ކޮޓަރިއަކަށް ކެއުމާއެއްކޮށް 500ރ ދައްކާލަން ބޮޑުވެފަ ތިބެނީ. ތީ މާލެ ވެގެން އުޅުއްވާ ބޭފުޅިމެންގެ ފެންވަރަކީ\nޖޫން 29, 2020 09:53\nބަލަ ރަށުގަ ގޯތިނެތިގެން ނޫނޭ މާލެ އަންނަނީކީ..ޚިދުމަތްތައް ދީބަލަ ރާއްޖެތެރޭގަ..އޭރުން ނުދާނަން މާލެއަކަށް\nޖޫން 29, 2020 10:57\nމަވެސް މާލޭން ރައްކާވާނަން، ހިދުމަތްތައް ދީބަލަ! ނުކެރޭނެ ދޭކަށް. އޭރުން ހަމަ މާލޭ ބޭފުޅުން ވިއްޔަ ބަނޑަށް ޖެހޭނީ\nޖޫން 29, 2020 11:25\nހިދުމަތްތައް ދިނަސް މާލޭއަށް އަންނަޖެހޭ ކޮންމެހެން ހަދާފަވެސް ކުޑަ އަލިފާން ފޮއްޓެއް ވަރުގެ ތަނެއްގަ އުޅެން ޖެހުނަސް ދެން މާލޭގެ ލައިފްސްޓައިލް އެފޯޑު ނުކުރެވުނީމަ ކުލި ބޮޑޭ އަނެކައްޗެކޭ ކިޔާ\nޖޫން 29, 2020 11:22\nޔާމީން ސަރުކާރުން ކުރި ތިމަސައްކަތް އަހަންނަށް މާގޯހެއް ނޫން. އެކަމަކު އަހަރެންވެސް ތިއަށްވުރެ ސައިޒުން ބޮޑުވާން ބޭނުން. އަހަންނަށް މައްސަލައަކަށް ވަނީ ބިން އޮވެގެން ޕްލޭންކޮށްގެން ތަންތަން ހަދާއިރު އެހާ ކުޑަކުރަންޖެހޭ ސަބަބަކީ ކޮބައިބާއެ؟\nޖޫން 29, 2020 12:16\nސަބަބަކީ ތަންބޮޑުވިވަރަކަށް ދައްކަންޖެހޭއަދަދުބޮޑުވާނެ ! ހެދިމީހަކުހަދާފަތިޔަހުރަި އާދައިގެމުސާރައެއްލިބިގެން ހިތްހަމަޖެހިގެންއުޅެވޭނެވަރަކަށްބަލައިގެން! އެކިފެންވަރުގެ ތަންތައްހެދީމަ އެމީހެއްގެތަނަވަސްކަންއިތުރުވީވަރަކުން ބޮޑެތި ތަންތަނަށްބަދަލުވާގޮތަށް މިއީ އަޅުގަނޑަށްގެޓުވާގޮތް ޝުކު ރިއްޔާ!


Chelsea aai Arsenal ah hamahama nimumeh - vNews.mv\nއާސެނަލް އާއި ޗެލްސީ ބައްދަލުކުރި މެޗުގެތެރެއިން\nޗެލްސީއާއި އާސެނަލަށް ހަމަހަމަ ނިމުމެއް\nއިސްމާޢީލް ޝާހު 22 January 2020, 15:20\nއިނގިރޭސި ޕްރިމިއާ ލީގުގައި ރޭ ޗެލްސީ އާއި އާސެނަލް ބައްދަލުކުރި މެޗު 2-2 އިން އެއްވަރުވެގެން ނިމިއްޖެއެވެ.\nޗެލްސީގެ ދަނޑުގައި ރޭ ކުޅުނު މި މެޗުގެ 28 ވަނަ މިނެޓްގައި ރެފްރީ ވަނީ ޗެލްސީގެ ފޯވާޑް ޓެމީ އަބްރަހަމް އަށް ކުރި ފައުލަކާ ގުޅިގެން އާސެނަލްގެ ޑިފެންޑަރު ޑޭވިޑް ލުއިޒް އަށް ރަތްކާޑު ދެއްކުމަށްފަހު ޗެލްސީ އަށް ޕެނަލްޓީއެއް ދީފައެވެ. އެގޮތުން އެ ޕެނަލްޓީ ކާމިޔާބުކޮށްދީ ޗެލްސީ އަށް ލީޑު ނަގައިދިނީ ޖޯޖީނިއޯއެވެ.\nމި ގޯލަށްފަހު ޗެލްސީ އަށް މާ ރަނގަޅު ފުރުސަތުތަކެއް ތަނަވަސްކުރެވިފައި ނުވާއިރު މެޗުގެ 63 ވަނަ މިނެޓްގައި އާސެނަލް އިން އުފެއްދި ކައުންޓަ އޭޓޭކެއްގައި އެޓީމުގެ ޒުވާން ފޯވާޑް މާޓިނެއްލީ ވަނީ އާސެނަލް އަށް ނަތީޖާ އެއްވަރުކޮށްދީފައެވެ.\nމި ގޯލަށްފަހު އާސެނަލް އިން ވަރަށް ޑިފެންސިވްކޮށް ކުޅެމުންދަނިކޮށް މެޗުގެ 84 ވަނަ މިނެޓްގައި ސެޒާ އަޒްޕެލިކުއެޓާ ވަނީ ޗެލްސީ އަށް އަލުން ލީޑު ނަގާދީފައެވެ. ނަމަވެސް އޭގެ ތިން މިނެޓްގައި ހެކްޓަ ބެލެރިން ވަނީ އާސެނަލް އަށް ނަތީޖާ އެއްވަރުކޮށްދީފައެވެ.\nމެޗުގެ ފަހު ވަގުތުކޮޅުތެރޭ އަލުން ލީޑު ނަގަން ޗެލްސީގެ ފޯވާޑް މިޗީ ބަޓްޝުއާ އަށް މުޅިން ހުސް ފުރުސަތެއް ލިބުނު ނަމަވެސް އޭނާ ފޮނުވާލި ހަމަލާ ދިޔައީ ގޯލާ އަމާޒުނުވެ ބޭރަށެވެ.\nމި ނަތީޖާއާއެކު ލީގުގެ ހަތަރުވަނައިގައި ޗެލްސީ މިހާރު އޮތީ 40 ޕޮއިންޓާ އެކުއެވެ. އާސެނަލް އޮތީ 30 ޕޮއިންޓާ އެކު ލީގުގެ 10 ވަނައިގައެވެ.\nޕްރިމިއާ ލީގުގައި ރޭ ކުޅުނު އެހެން މެޗުތަކަށް ބަލާއިރު ފަހަތުން އަރައި ނިއުކާސަލް ޔުނައިޓެޑުން 2-2 އިން އެވަޓަންއާ އެއްވަރުކުރިއިރު އެސްޓަންވިލާ އިން ވަނީ ފަހު މިނެޓްގައި 2-1 އިން ވޮޓްފޯޑް ބަލިކޮށްފައެވެ.\nއިނގިރޭސި ޕްރިމިއާ ލީގު ބޭރު ކުޅިވަރު


ދެވަނަ ޑޯޒް ޖެހުން މާދަމާ - DhiDaily\nދެވަނަ ޑޯޒް ޖެހުން މާދަމާ\nކޯވިޑް 19 އިން ދިފާއު ވުމަށް ރާއްޖޭގައި ޖަހަމުންދާ ވެކްސިންގެ ދެވަނަ ޑޯޒް ޖެހުން މާދަމާ ފަށާއިރު، ވެކްސިން ޖެހުމަށް4ސެންޓަރެއް ގާއިމް ކޮށްފައިވާ ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nވެކްސިން ގެ ދެވަނަ ޑޯޒް ޖެހުމަށް ހަމަޖެހިފައިވާ ސެންޓަރު ތަކަކީ، ސޯޝަލް ސެންޓަރު، ނެޝަނަލް އާޓް ގެލަރީ އަދި ހުޅުމާލޭ ފުލޫ ކްލިނިކްގެ އިތުރުން، ވިލިމާލޭ ޒުވާނުންގެ މަރުކަޒުގައި ކަމަށް، އެޗްއީއޯސީ އިން ވަނީ ބުނެފައެވެ.\nމާދަމާ ވެކްސިންގެ ދެވަނަ ޑޯޒު ދިނުމަށް ހަމަޖެހިފައިވަނީ، ފެބްރުއަރީ މަހުގެ ފުރަތަމަ ދުވަހުން ފެށިގެން4ވަނަ ދުވަހާއި ހަމައަށް ވެކްސިންގެ ފުރަތަމަ ޑޯޒް ނަގާފައިވާ ފަރާތްތަކަށެވެ.\nމީގެ އިތުރުން އެޗްއީއޯސީ އިން ބުނެފައިވަނީ ވެކްސިންގެ ދެވަނަ ޑޯޒް ޖުހުމަށް އަންނަ ފަރާތްތަކުން ވެކްސިން ކާޑު، އައިޑީ ކާޑު ނުވަތަ ޕާސްޕޯޓު ހިފައިގެން އަންނަން ޖެހޭނެ ކަމަށެވެ.\nރާއްޖޭގައި އެންމެ ފުރަތަމަ ޖަހަން ފަށާފައިވަނީ، އިންޑިއާއިން ރާއްޖެއަށް ހަދިޔާކުރި، ކޮވިޝީލްޑް ވެކްސިން އެވެ. އޭގެ ފަހުން ރާއްޖެއަށް ވަނީ، ޗައިނާގެ ސިނޯފާމް ވެކްސިންވެސް ގެނެސްފައެވެ. އަދި މިހާރު އެ ވެކްސިންގެ ފުރަތަމަ ޑޯޒް ދަނީ ޖަހަމުންނެވެ.


vnews - Find My iPhone ge eheegai 100 ah vure gina phone aai eku vagukaleyge hayyaru koffi\nފައިންޑް މައި އައިފޯނުގެ އެހީގައި 100އަށް ވުރެ ގިނަ ފޯނާއި އެކު ވަގުކަލޭގެ ހައްޔަރުކޮށްފި\nފައިންޑް މައި އައިފޯނުގެ އެހީގައި ފުލުހުން ހޯދި ފޯނުތައް ދައްކާލަނީ -- ފޮޓޯ:އިންޑޯ ޕޮލިސް\nގިނަ މީހުން އެއްވެ އުޅޭ ތަންތަނުން ވައްކަން ކުރުމަކީ ވަގުންނަށް ވަރަށް ފަސޭހަ ކަމެކެވެ. ހާއްސަކޮށް ގިނަ މީހުން އެއްވެ އުޅޭ ބާޒާރުތަކާއި، މިއުޒިކް ފެސްޓިވަލްތައް ފަދަ ތަންތަން ވެފައި އޮންނަނީ ވަގުންނަށް އެ މީހުން ބޭނުންވާ ތަކެތި ފަސޭހަކަމާއި އެކު އަތު ޖެއްސުމަށް ކޮށިފައި އޮންނަ މަގަކަށެވެ. އެއީ މިފަދަ ތަންތަނުން ގިނަ ފަހަރު ވާނުވާ ނޭނގޭނެތީ އެވެ. އެކަމަކު މިއަދުގެ ޓެކްނޮލޮޖީގެ ބޭނުން ހިފައިގެން ވަގުން އަތު ޖެއްސުން ވެސް އޮންނަނީ ފަސޭހަކަމަށް ވެފަ އެވެ. އެގޮތުން އެޕަލްގެ އުފެއްދުންތަކުގައި ފަހަކަށް އައިސް ހިމާނާފައިވާ ފައިންޑް މައި އައިފޯނު ފީޗާގެ ސަބަބުން ގެއްލިފައިވާ ފޯނު ހޯދުން ވެފައި ވަނީ ފަސޭހަ ކަމަކަށެވެ. މިއޮތީ ވެސް އެފަދަ ހާދިސާ އެކެވެ.\nއެމެރިކާގެ ކެލިފޯނިއާގައި ކުރިއަށް ގެންދިޔަ މިއުޒިކް ފެސްޓިވަލެއްގެ ތެރެއިން ގިނަ އަދަދެއްގެ ސްމާޓްފޯނު ގެއްލުނު މައްސަލާގައި ފޯނު ހޯދައި ވަގު ކަލޭގެ ހައްޔަރުކޮށްފައިވަނީ އައިފޯނުގައި ހިމާނާފައިވާ ފައިންޑް މައި އައިފޯނު ފީޗާގެ ބޭނުންކޮށްގެންނެވެ.\nފުލުހުން ބުނެފައިވަނީ އެ ފެސްޓިވަލަށް ޒިޔާރަތްކުރި ގިނަ ބައެއްގެ ފޯނު ގެއްލިގެން ހުށަހެޅި މައްސަލައާއި ގުޅިގެން ފައިންޑް މައި އައިފޯނު ފީޗާގެ ބޭނުންކޮށްގެން ފޯނުތައް ހުރި ހިސާބު ހޯދި ކަމަށެވެ. އަދި އެ ފީޗާގެ ބޭނުންކޮށްގެން ފޯނުތައް ހުރި ތަން ހޯދި ނަމަވެސް ފޯނުތައް ހުރިތައް ދަތުރުކުރާ ކަމަށް ދެއްކި ކަމަށް ފުލުހުން ބުނެ އެވެ. އެކަމަކު އެމީހަކު އުޅެނީ ފެސްޓިވަލުގެ ތެރޭގައި ކަމުން އެ ފީޗާގެ އެހީގައި އެ މީހާ ހުރިތަން ހޯދައި ވަނީ ހައްޔަރުކޮށްފަ އެވެ.\nފައިންޑް މައި އައިފޯނު ފީޗާގެ ބޭނުންކޮށްގެން އެ ފީޗާގެ ބޭނުންކުރާ ފޯނެއް ގެއްލިފައިވާނަމަ، އެޕަލްގެ ކޮންމެ އުފެއްދުމެއް ބޭނުންކޮށްގެން ވެސް ހޯދޭނެ އެވެ.\nފުލުހުން ބުނީ އެ މީހާ ހައްޔަރުކޮށް ބެލިއިރު އޭނާގެ ދަބަހުގައި ސަތޭކައަށް ވުރެ ގިނަ އައިފޯނާއި، އެހެން ބްރޭންޑުތަކުގެ ފޯނު ހުރި ކަމަށެވެ. އަދި ގިނަ ފޯނުތައް އެވަގުތު ފޯނުތަކުގެ ވެރިފަރާތާއި ހަވާލުކުރެވުނު ކަމަށްވެސް ފުލުހުން ބުނެ އެވެ.\nއާންމު ގޮތެއްގައި ގިނަ މީހުން އެއްވެ އުޅޭ ތަންތަނަށް ދާއިރު އަގުބޮޑު ތަކެއްޗަށް ވީހާވެސް ސަމާލުކަން ދިނުމަކީ މުހިއްމު ކަމެކެވެ. އެގޮތުން:\n- އަންނައުނުގެ ފަހަތު ޖީބަށް ފޯނާއި ވޮލެޓު ފަދަ ތަކެތި ލުމުގެ ބަދަލުގައި ކުރިމަތި ޖީބަކަށް ލުން،\n- އަގުބޮޑެތި ހުރިހާ ތަކެއްޗެއް ވެސް ހުރިތޯ ކަށަވަރުކުރުން،\n- ވަގުންނަށް އޮޅުވާލުމަށް ހުސް ވޮލެޓެއް އަބަދުވެސް ބޭނުންކުރުން،\n- ބެކްޕެކް ފަދަ ތަކެތި ގެންދާނަމަ ފަހަތަށް އެޅުވުމުގެ ބަދަލުގައި ކުރިމައްޗަށް އެޅުވުން،\n- އަތްދަބަސް ވީހާވެސް ގެއްލުން ކުޑަ ގޮތަކަށް ވަގުންނަށް ފަސޭހައިން ދަމައި ނުގަނެވޭނެ ގޮތަށް ރައްކާތެރިކަމާއި އެކު ހިފެހެއްޓުން ވެސް ހިމެނެ އެވެ.


Care Society ah 21 aharu: Kaamiyaabaai Gonjehun gina dhathureh\nކެއާ ސޮސައިޓީގެ ދަރިވަރުންތަކެއް\nހާއްސަ އެހީއަށް ބެނުންވާ ކުދިންނަށް އެހީތެރިވުމުގެ މަގުސަދުގައި އުފެއްދި ކެއާ ސޮސައިޓީއަކީ މިވަގުތު ރާއްޖޭގައި ހިންގާ މިފަދަ އެންމެ ދުވަސްވީ އެއް ޖަމިއްޔާ އެވެ. މުޖުތަމައުގައި އެހެން ކުދިންނެކޭ އެއްގޮތަށް ހާއްސަ އެހީއަށް ބޭނުންވާ ކުދިންނަށް ވެސް ދިރިއުޅުމުގެ ހައްގު ހޯދައިދިނުމަށް އެ ޖަމިއްޔާ އިން މަސައްކަތް ފެށީ 1998 ވަނަ އަހަރުގެ ނޮވެމްބަރު މަހުގެ 20 ވަނަ ދުވަހު އެވެ. ބޮޑެތި އަޑިގުޑުންތަކަކާއެކު އެކުދިންގެ ހިދުމަތުގައި ފެށި ދަތުރަށް މިއަދު މިވަނީ 21 އަހަރު ފުރިފަ އެވެ.\nހެޔޮ އެދޭ ގިނަ ބައެއްގެ އެހީގައި ޖަމިއްޔާ ހިންގަމުން އައި ނަމަވެސް އެ ކުދިންގެ ހައްގުގައި ކުރަމުންދާ މި ދިގު ދަތުރުގައި އެތައް ގޮންޖެހުމަކާ ވެސް ކުރިމަތިލާން ޖެހިފައިވެ އެވެ.\nކެއާ ސޮސައިޓީގެ އެގްޒެކްޓިވް ޑައިރެކްޓަރު ނައުޝަން މުހައިމިން ސީއެންއެމްއަށް ވިދާޅުވި ގޮތުގައި އޭރު ޖަމިއްޔާ ފެށިއިރު ދިމާވި އެންމެ ބޮޑު އެއް ގޮންޖެހުމަކީ ނުކުޅެދުންތެރިކަން ހުންނަ ކުދިން ބޭރަށް ނެރުމަށް ކުރިމަތިވި ދަތިތަކެވެ.\nނުކުޅެދުންތެރިކަން ހުންނަ ކުދިންނާ މެދު މުޖުތަމައު ދެކޭ ގޮތް ބަދަލުވަމުން އަންނައިރު އޭރު އެފަދަ ކުދިން މަގުމައްޗަށް ނެރުމަށް އާއިލާތަކުން ފަސް ޖެހެ އެވެ. މީހުންގެ ފަރާތުން އެކުދިންނަށް މަލާމާތް ރައްދުވުމާއި، ހަރުކަށި ބަސްތަކުން މުއާމަލާތް ކުރުން ފަދަ ކަންކަމާ ގުޅިގެން އެކުދިން ބޭރަށް ނެރުމަށް މައިންބަފައިން އޭރު ފަސްޖެހުނެވެ. ނަމަވެސް އެކުދިންގެ ހުނަރާއި ގާބިލުކަން ފެނި މުޖުތަމައުގެ ވިސްނުން އެކަމުގައި ވަރަށް ބޮޑަށް މިހާރު ވަނީ ބަދަލުވެފަ އެވެ.\nކެއާ ޑިވެލޮޕްމަންޓް ސެންޓަރުގެ ނަމުގައި ކެއާ ސޮސައިޓީން އަންނަނީ ހާއްސަ އެހީއަށް ބޭނުންވާ ކުދިންނަށް ހާއްސަކޮށްގެން ސްކޫލެއް ވެސް ހިންގަމުންނެވެ. އެގޮތުން އެތަނުގައި ޖާގައިގެ ދަތިކަމާ ހުރެ މިވަގުތު ކިޔަވައިދެމުން އަންނަނީ ހާއްސަ އެހީއަށް ބޭނުންވާ 30 ދަރިވަރަކަށެވެ. އެކަމަކު އެތަނުގައި ކިޔެވުމަށް އެދި ވެއިޓިން ލިސްޓުގައި ވެސް ދަރިވަރުން ތިބިކަން ފާހަގަކުރައްވާ ނައުޝަން ވިދާޅުވީ އަންނަ އަހަރު އިތުރު ހަ ދަރިވަރަކަށް ފުރުސަތު ދިނުމަށް މަސައްކަތް ކުރައްވަމުން ގެންދަވާ ކަމަށެވެ. މި ސްކޫލުގައި އެންމެ ތުއްތު ކުދިން ފެށިގެން އުމުރުން ދޮށީ މީހުން ވެސް އަންނަނީ ކިޔަވަމުންނެވެ.\n"މިވަގުތު އަޅުގަނޑުމެންގެ ސްކޫލުގައި އެންމެ ތުއްތު ކުއްޖަކަށް ދެ އަހަރާއި ބައި އަދި އެންމެ ބޮޑު ދަރިވަރަކަށް 37 އަހަރުގެ ދަރިވަރަކު ކިޔަވަމުންދަނީ،" ނައުޝަން ވިދާޅުވި އެވެ.\nއެނާ ވިދާޅުވި ގޮތުގައި ކުޑަކުދިނަށް ހާއްސަކޮށް އެ ސްކޫލުން ދަނީ އާލީ އިންޓަވެންޝަން ޕްރޮގްރާމުތައް ވެސް ހިންގަމުންނެވެ. އަދި ބޮޑެތި ދަރިވަރުންނަށް ހާއްސަކޮށް ވޮކޭޝަނަލް ޕްރޮގްރާމުތައް ވެސް ހިންގަމުން އަންނައިރު އެ ކުދިން ކުރާ މަސައްކަތުން އާމްދަނީ ލިބޭނެ މަގުވެސް ކެއާ ސޮސައިޓީން ތަނަވަސްކޮށްދެމުން ގެންދާކަން ނައުޝަން ފާހަގަކުރެއްވި އެވެ.\n"އަޅުގަނޑުމެން އަބަދުވެސް އެންކަރޭޖް ކުރަން ސަރުކާރު ސްކޫލުތަކަށް ގެންދަން. ސަރުކާރު ސްކޫލުތަކުން ވެސް ސެން އެޑިއުކޭޝަން މިހާރު އެބަދޭ. އެއީ ހަމަ ހާއްސަ އެހީއަށް ބޭނުންވާ ކުދިންނަށް ބައްޓަންކޮށްގެން ކުރިއަށް ގެންދާ ޕްރޮގްރާމުތަކެއް. ދެން އެކަމަކު އަޅުގަނޑުމެންގެ ޕްރޮގްރާމުތަކަކީ އެއަށް ސަޕޯޓްކުރާ ޕްރޮގްރާމުތައް،"\nމީގެ އިތުރުން ނައުޝަން ވިދާޅުވީ ބޮޑެތި ކުދިންނަށް މަސައްކަތް ދަސްކޮށްދިނުމަށް ކުރިއަށް ގެންދާ ޕްރޮގްރާމަކީ މިވަގުތު ވަރަށް ހާއްސަ އިސްކަމެއްދީގެން ކުރިއަށް ގެންދާ ޕްރޮގްރާމެއް ކަމަށެވެ. އެގޮތުން މިޕްރޮގްރާމުގެ ދަށުން އެކުދިން ކުރާ މަސައްކަތްތައް އާންމުންނަށް ދައްކާލުމަކީ ވަރަށް ބޮޑު ބޭނުމެއްކަން ފާހަގަކުރައްވާ ނައުޝަން ވިދާޅުވީ އެތަކެތި އާންމުންނަށް ގަނެވޭނެ އިންތިޒާމު ހަމަޖެއްސުމަކީ ވެސް ޖަމިއްޔާއިން ވަރަށް ބޮޑަށް އިސްކަމެއްދޭ ކަމެއް ކަމަށެވެ.\n"އެގޮތުގެ މަތިން ހަމަ މިއަހަރު އެކުދިން މިދިޔަ ދެ އަހަރުއްސުރެ ވަރަށް މަސައްކަތްކޮށްފަ މިއަހަރު ކޮންމެވެސް ވަރަކަށް އެކުދިންގެ މަސައްކަތުން ހަދާފަ ހުރި އެއްޗެހި ވިއްކަން ވެސް ވިއްކި އެކުދިން. ދެން ހަމަ މި ހަދައިގެން ވިއްކާ އެއްޗެއްސަކީ މިކުދިންގެ އާމްދަނީއެއް. މިކުދިންގެ ސޭވިންގެ ގޮތުގައި އެ ރައްކާކުރެވިގެންދާނީ،"\nމީގެއިތުރުން އެ ޖަމިއްޔާއިން އަންނަނީ ކޮމިއުނިޓީ ރިހިބިލިޓޭޝަން ވެސް ހިންގަމުންނެވެ. މި ޕްރޮގްރާމުގެ ބޭނުމަކީ މާލެ ނޫން ރަށްރަށުގައި ތިބި ނުކުޅެދުންތެރިކަން ހުރި މީހުންނާ ކުދިންނަށް ވެސް އެހީތެރިކަން ފޯރުކޮށްދިނުމެވެ.\nނައުޝަން ވިދާޅުވީ އަތޮޅު ތެރޭގައި ދިރިއުޅޭ ފަރާތްތަކަށް މާލެއަށް ދަތުރުކުރުމަކީ ދަތިކަމެއް ކަމެއް ކަމަށާއި އެހެންވެ އެފަދަ ޕްރޮގްރާމުތައް އަތޮޅު ތެރެއަށް ފުޅާ ކުރުމަކީ ވެސް ކެއާ ސޮސައިޓީގެ އަމާޒެއް ކަމަށެވެ.\nއެގޮތަށް ކުރާ މަސައްކަތުގެ ދަށުން ފ. އަތޮޅުގައި އެ ޕްރޮގްރާމު ކުރިއަށް ގެންދިއުމަށް ޔޫތު މިނިސްޓްރީން މިވަނީ އެ ޖަމިއްޔާއަށް ވަރަށް ބޮޑު އެހީތެރިކަމެއް ދީފަ އެވެ. ނައުޝަން ވިދާޅުވީ އެކަމުގެ އެއްބަސްވުމުގައި މިހާރު ސޮއި ކޮށްފައިވާ ކަމަށާއި އެގޮތުން ޕްރޮގްރާމުގެ ހަރަދު ހަމަޖައްސާނީ މިނިސްޓްރީން ކަމަށެވެ. މީގެ އިތުރުން ވެސް ނައުޝަން ވަނީ ޖެންޑާ މިނިސްޓްރީގެ އިތުރުން އެޑިއުކޭޝަން މިނިސްޓްރީގެ ފަރާތުން ޖަމިއްޔާއަށް އެއްބާރުލުން ލިބޭކަން ފާހަގަކުރައްވާފަ އެވެ.\n- އެއްބަސްވުމުގައި ސޮއި ކުރުމުގެ ރަސްމިއްޔާތުގެ ތެރެއިން\nކެއާ ސޮސައިޓީން އަންނަނީ އޮކިއުޕޭޝަނަލް ތެރަޕީ ވެސް ހާއްސަ އެހީއަށް ބޭނުންވާ ކުދިންނަށް ދެމުންނެވެ. މި ތެރަޕީއަކީ ނުކުޅެދުންތެރިކަން ހުންނަ މީހުންނާއި ކުދިންނަށް އެމީހަކަށް އެންމެ މުހިއްމު މައްސަލަތައް ދެނެގަނެ އެ މައްސަލަތަކަށް އަމާޒުކޮށްގެން ދެވޭ ވަށާޖެހޭ ފަރުވާއަކަށް ކިޔާ ނަމަކެވެ. މިގޮތުން މި ތެރަޕީގައި ވާހަކަ ދައްކަން ދަސްކޮށްދިނުމާ، ހެލިފެލިވެ އުޅެން ދަސްކޮށްދިނުމާ، ހަނދާން އާކޮށްދިނުން ފަދަ މުހިއްމު ހުނަރުތައް ދަސްކޮށްދެ އެވެ. ކޮންމެ ދުވަހަކު ކުރަންޖެހޭ ކަންކަން ނުކުޅެދުންތެރިކަން ހުންނަ މީހުންނަށް ދަސްކޮށްދިނުމަކީ މި ތެރަޕީގެ އެންމެ ބޮޑު އެއް އަމާޒެވެ.\nމި ޕްރޮގުރާމުގައި އާއިލާތަކަށް ވެސް ހާއްސަކޮށް ކުރެވިދާނެ ކަންކަން ކިޔައިދޭނެ އެވެ. މި ތެރަޕީ ބޭނުންވާ މީހުން ކެއާ ސޮސާއިޓީގެ ނަންބަރު 3312491 ގުޅައިގެން އެޕޮއިންޓްމަންޓު މިހާރު ލިބެން ހުންނާނެ އެވެ.\nހަމައެއާއެކު މިއަހަރު އަލަށް ތެރަޕީއެއްގެ ހިދުމަތް ފެށުމަށް ކެއާ ސޮސައިޓިން އަންނަނީ ތައްޔާރުވަމުންނެވެ. ނައުޝަން ވިދާޅުވީ އެ ތެރަޕީ އާސަންދައިގެ ދަށުން ލިބޭނެ އިންތިޒާމު ހަމަޖެއްސުމަށް މަސައްކަތް ކުރަމުން ގެންދަ ކަމަށާއި އެގޮތުން އެ ތެރަޕީ މިއަހަރުގެ ތެރޭގައި ދެވޭތޯ ވެސް މަސައްކަތް ކުރަމުން އަންނަ ކަމަށެވެ.\n"އާސަންދައިގެ ދަށުން ނޫންވީމަ މިހާތަނަށް އަޅުގަނޑުމެންނަށް ހިދުމަތް ދެވެނީ އޮކިއުޕޭޝަނަލް ތެރަޕީގެ. އެކަމަކު އިރާދަކުރެއްވިއްޔާ ކުރިއަށް އޮތް މަހުގައި ނޫނީ މިމަހުގައި ވިޔަސް އަޅުގަނޑުމެންނަށް މި ހަމަޖެހިއްޖެއްޔާ އިތުރު ތެރަޕީ އެބަ ހުޅުވާލަން. އޭގެ ތެރޭގައި ސްޕީޗް ތެރަޕީ ފަދަ ތެރަޕީތައް ވަރަށް ބޮޑު ޕްރިއޯރިޓީއެއް ދީގެން ތެރަޕިސްޓުން ހޯދައިގެން މަސައްކަތް ކުރަމުންމިދަނީ،"\nކުރިއާ ހިލާފަށް މިވަގުތު ކެއާ ސޮސައިޓީއަށް ކުރިމަތިވެފައިވާ އެންމެ ބޮޑު އެއް ގޮންޖެހުމަކީ އެތަން ހިންގުމަށް ކޮންމެ މަހަކު ބޮޑު ކުއްޔެއް ދައްކަން ޖެހުމެވެ. އާންމުންގެ އެހީތެރިކަމާ އެކު ހިންގަމުން އަންނަ އެ ޖަމިއްޔާއަށް ވަންނަ ހަމައެކަނި ނަފާއަކީ ސްކޫލް ހިންގައިގެން ކޮންމެ ކުއްޖަކު ދައްކާ ފީގެ ގޮތުގައި އެ ޖަމިއްޔާގެ އެކައުންޓަށް ވަންނަ 1500 ރުފިޔާ އެވެ. ކުއްޖަކަށް ފީ ނުދެއްކިއްޖެ ހާލަތެއްގައި ވެސް އެ ޖަމިއްޔާއިން ކުއްޖާ ސްކޫލަށް ގެންނަން ހުރަހައެއް ނާޅަ އެވެ. ސަބަބަކީ ކުއްޖާގެ މުސްތަގުބަލަށް ޖަމިއްޔާއިން ހާއްސަ އިސްކަމެއްދޭތީ އެވެ.\n"އަޅުގަނޑުމެން ރެންޓުވެސް މި ކަވާ ކުރަނީ ކޮންމެވެސް ސްޕޮންސަރެއްގެ އެހީގައި. އެހެންވެ އެއްވެސް ކަހަލަ ސެކިއުރިޓީއެއް ނީނދެ އަޅުގަނޑުމެންނަށް، މިއަންނަ އަހަރުވެސް ރެންޓް ކަވާ ކުރެވިދާނެތޯ. އެއީ ވަރަށް ބޮޑު ބިރުވެރިކަމެއް،" ނައުޝަން ވިދާޅުވި އެވެ.\nއާންމުންގެ އެހީއާއެކު ޖަމިއްޔާ ހިންގަމުން އަންނައިރު އެހީ ހޯދުމަށް ވެސް ބައެއް ފަހަރު ގޮންޖެހުންތައް ކުރިމަތިވެ އެވެ. މީގެ ފަސް އަހަރު ކުރިން 2014 ވަނަ އަހަރު މާލީ ގޮތުން ދިމާވި ގޮންޖެހުންތަކާއެކު ކެއާ ސޮސައިޓީއަށް އުއްމީދު ގެއްލުނެވެ. ސްކޫލު ބަންދުކުރާ ހިސާބަށް ކަންކަން ދިޔަ ނަމަވެސް އެތަނުގައި ކިޔަވާ ކުދިންގެ ހައްގުގައި އާހިތްވަރަކާއެކު ކޮޅަށް ތެދުވާން ކެއާ ސޮސައިޓީއަށް މަޖުބޫރުވި އެވެ.\n"އަޅުގަނޑުމެންނަށް މިހާރު ސްޕޮންސަޝިޕް ލިބޭ. އެކަމަކު އެހީކީ ގޮސް ވާހަކަ ދައްކައިގެން. އެ ލިބިއްޖެއްޔާ ލިބުނީ ނުލިބުނިއްޔާ އަނެއްކާ ވެސް އެހެން ކޮޅަކަށް ގޮސް ވާހަކަ ދައްކައިގެން މި ހޯދަނީ. އެހެންވީމަ މާދަން ވެސް އަޅުގަނޑުމެންނަށް ތަނެއް މަސައްކަތް ކުރަން ނޯވެދާނެއޭ،"\nސާދަ މުވައްޒަފުން މަސައްކަތްކުރާ ކެއާ ސޮސައިޓީއަށް މިހާރުވެސް ދައުލަތުގެ މުއައްސަސާތަކާ، އާންމު ފަރުދުންނާއި ޕްރައިވެޓް ކުންފުނިތަކުން އަންނަނީ ޓީޗަރުންގެ މުސާރަ ސްޕޮންސާ ކުރުން ފަދަ އެހީތެރިކަން ފޯރުކޮށްދެމުންނެވެ. މީގެއިތުރުން ބައެއް ދަރިވަރުންގެ ސްކޫލު ފީވެސް ބައެއް އާންމު ފަރާތްތަކުން އަންނަނީ ސްޕޮންސާ ކޮށްދެމުންނެވެ. މިތަނުގެ އުއްމީދަކީ ކުރިއަށް އޮތް ތަނުގައި ވެސް މުޖުތަމައުގެ ފަރާތުން އެ ޖަމިއްޔާއަށް އެހީތައް އިތުރުކޮށްދިނުމެވެ.\nއެގޮތަށް ޖަމިއްޔާއިން އެދޭ އެންމެ ބޮޑު އެއް އެދުމަކީ ނައުޝަން ވިދާޅުވި ގޮތުގައި މިހާރު ހިދުމަތްތައް އެކި ދާއިރާތަކުން ފުޅާކުރަމަށް ޖަމިއްޔާއިން އަމާޒު ހިފާފައިވާތީ އެވެ. އެގޮތުން މަސައްކަތް ފަށައިގަންނައިރަށް ދިމާވާ އެފަދަ ގޮންޖެހުންތަކުގެ ސަބަބުން ހިދުމަތްތައް ހުއްޓާލަން ޖެހިއްޖެނަމަ އަނެއްކާ ވެސް އެ މަސައްކަތް ފަށައިގަތުމަކީ ވަރަށް އުނދަގޫ ކަމެއްކަމަށް ނައުޝަން ފާހަގަކުރައްވަ އެވެ.\nމީގެ 21 އަހަރު ކުރިން ކެއާ ސޮސައިޓީން ފެށި މިދަތުރުގެ މަންޒިލަށް ވާސިލުވެވެން އޮތީ މުޖުތަމައުގެ ފަރާތުން ވެސް އެއްބާރުލުން ލިބިގެންނެވެ. އާންމުންނާއި ހާއްސަ އެހީއަށް ބޭނުންވާ ކުދިންގެ މެދުގައި އޮތް ޒަމާންވީ ފަރަގު ނައްތާލުމަށް މުޖުތަމައުގެ ފަރާތުން ދޭ އެހީއަކީ އިންސާނިއްތައްޓަކައި ދިއްކޮށްލެވޭ އެހީ އެކެވެ. އެކުދިންނަށް ވެސް އެހެން ކުދިންނެކޭ އެއްގޮތަށް ކުޅިވަރު ކުޅުމާއި ތައުލީމު އުގެނުމުގެ އިތުރުން ވަޒީފާގެ ފުރުސަތު ފަހިކޮށްދޭން ޖެހެ އެވެ.\nތިޔަ މަސަތްކަތުގައި ﷲ ބަރަކާތް ލައްވާށި. އާމީން.


ސްޓޯބެރީ | ކާނާ | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ކާނާ ސްޓޯބެރީ\nދިވެހި ނަން : ސްޓޯބެރީ\nއިގިރޭސި ނަން : Strawberry\nޢިލްމީ ނަން : Fragaria Ananassa\n3 މިލިގްރާމް ސޯޑިއަމް 32 ކިލޯކެލަރީ ހަކަތަ\n312 މިލިގްރާމް ޕޮޓޭސިއަމް 7.7 ގްރާމް ކާބޯހައިޑްރޭޓް\nކޮންމެ 100 ގްރާމް ގައި މަޢުދަންތައް 0.67 ގްރާމް ޕްރޮޓީން\n14 މިލިގްރާމް ކެލްސިއަމް 0.30 ގްރާމް ފެޓް\n- ކޮޕަރ2ގްރާމް ފައިބަރު\n13 މިލިގްރާމް މެގްނީޒިއަމް 24 މައިކްރޯ ގްރާމް ފޮލިކް އެސިޑް\n0.386 މިލިގްރާމް މެންގަނީޒް 0.386 މިލިގްރާމް ނިއެސިން\n- ފޮސްފަރަސް 0.125 މިލިގްރާމް ޕެންތޮނިކްއެސިޑް\n- ސިލެނިއަމް 0.047 މިލިގްރާމް ޕައިރިޑޮކްސިން\n0.14 މިލިގްރާމް ޒިންކް 0.022 މިލިގްރާމް ރައިބޯފްލެވިން\n0 މައިކްރޯ ގްރާމް ކެރޮޓީން އަލްފާ 12 އައިޔޫ ވިޓަމިން އޭ\n7 މައިކްރޯ ގްރާމް ކެރޮޓީން ބީޓާ 58.8 މިލިގްރާމް ވިޓަމިން ސީ\n0 މައިކްރޯ ގްރާމް ކްރިޕްޓޯޒެންތިންބީ 0.29 މިލިގްރާމް ވިޓަމިން އީ\n26 މައިކްރޯ ގްރާމް ލޫޓީންޒިއެޒެންތިން 2.2 މައިކްރޯ ގްރާމް ވިޓަމިން ކޭ\nސްޓޯބެރީ އިން ލިބޭ ޞިއްޙީ ފައިދާތައް\n• ލޮލުގެ ފަރުވާ : ލޮލަށްދިމާވާ ހުރިހާ މައްސަލަތަކެއްގެ މައިގަނޑު ސަބަބަކީ ފްރީ ރެޑިކަލްތަކާއި، ބައެއް ކަހަލަ ކާނާގެ ބާވަތްތައް އުނިވުމެވެ. އުމުރުން ދުވަސްވަމުންދާ ވަރަކަށް، މިބުނި މާއްދާތައް އުނިވުމުގެ ސަބަބުންނާއި، ފްރީ ރެޑިކަލްތަކުގެ ސަބަބުން ލޮލަށް ގެއްލުންތައް ވެއެވެ. އެގޮތުން ލޯހިކުން، ލޮލުގެ މައިނާރު ހަލާކުވުން، ލޮލުގެ ފެނުމަށް ބަދަލު އައިސް މެކިޔުލަރ ޑިޖެނެރޭޝަން ކުރިމަތިވުން، ލޯފުސްވުމާއެކު، ލޮލުގައި ޖަރާސީމްއެޅުން ފަދަ ކަންތައްތައް މެދުވެރިވުން ހިމެނެއެވެ. ސްޓޯބެރީގައި ހިމެނޭ، ވިޓަމިން ސީ، ފްލޭވޮނޮއިޑްތައް، ފީނޯލިކް ފައިޓޯނިއުޓްރިއެންޓްތައް، އަދި އިލެޖިކް އެސިޑްގެ ސަބަބުން މަތީގައި ބުނެވުނު ކަންތައްތަކުން ކޮންމެވެސް ރައްކާތެރިކަމެއް ލިބެއެވެ. މީގެ އިތުރުން ލޮލުގެ އެތެރޭގެ ޕްރެޝަރަށް ބަދަލުއައުމަކީ ވެސް ލޮލަށް ގެއްލުން ލިބޭ ކަމެކެވެ. ސްޓޯބެރީގައި ހިމެނޭ ޕޮޓޭސިއަމް އަކީ ލޮލުގެ އެތެރޭގެ ޕްރެޝަރު ރަގަޅު މިންގަނޑުގައި ބެހެއްޓުމަށް އެހީތެރިވެދޭ މާއްދާ އެކެވެ.\n• ހުޅުތައް ދުޅަވުމާއި ގައުޓް : ހުޅުތައް ދުޅަވާން މެދުވެރިވާ އެންމެ މައިގަނޑު ސަބަބުތަކަކީ، ހުޅުގެ ވަށައިގެންވާ މަސްތަކާއި، ޓިޝޫތައް ހަލާކުވުން، ހުޅުގެ ހަރަކާތަށް ބޭނުންވާ، ހުޅުގެ ތެރޭގައި ހުންނަ ލޮނދިހިކުން، އަދި ޔޫރިކް އެސިޑް ފަދަ ވިހަ މާއްދާތައް ހަށިގަނޑުގައި ޖަމާވުމެވެ. މީގެ އިތުރުން ފްރީ ރެޑިކަލްތަކުގެ ސަބަބުން ވެސް ހުޅުތަކަށް ގެއްލުން ލިބެއެވެ. ސްޓޯބެރީގައި ހިމެނޭ ވިހަ ސާފުކުރާ މާއްދާތަކާއި، އެންޓި އޮކްސިޑެންޓްތަކުގެ ސަބަބުން މިބުނި ގެއްލުންތައް ލިބުން ކުޑަކޮށްދެއެވެ.\n• ކެންސަރު : ސްޓޯބެރީގައި ހިމެނޭ ވިޓަމިން ސީ، ފޮލިކް އެސިޑް، އެންތޯސިއެނިން، ކްއެރެސްޓިން، އަދި ކެއެމްޕްފިރޯލް ފަދަ މާއްދާތައް ގުޅިގެން ކެންސަރުގެ ސެލްތަކާއި، ޓިއުމަރުތަކާއި، ދެކޮޅަށް ހަނގުރާމަކުރުމަށް ވަރުގަދަ ޓީމެއް އުފެދިގެން ދެއެވެ. ކޮންމެ ދުވަހަކު ސްޓޯބެރީ ކެއުމަކީ ފާހަގަކުރެވޭ ވަރަށް ކެންސަރު ސެލްތައް ބޮޑުވާމިންވަރު ދަށްކުރެވޭ ކަމެކެވެ.\n- އިލެޖިކް އެސިޑް އަކީ ރަތްކުލައިގެ މޭވާތަކުގައި ވަރަށް ގިނައިން ހުންނަ މާއްދާ އެކެވެ. ދިރާސާތަކުން ދައްކާގޮތުގައި، ސްޓޯބެރީ ބޭނުންކުރުމަކީ، އުރަމަތި، ގޮހޮރު، ކާތަކެތިހިނގާހޮޅި، ޕްރޮސްޓޭޓް، ޗިސްމޭ އަދި ހަމުގެ ކެންސަރާއި ދެކޮޅަށް ހިންގާ ހަރަކާތްތައް އިތުރުވާ ކަމެކެވެ. މީގެ އިތުރުން ކެންސަރު ސެލްތަކުގެ ސަބަބުން ޕީ53 ޖީން (P53gene)ހަލާކުވެގެންދިއުން އިލެޖިކް އެސިޑްގެ ސަބަބުން ރައްކާތެރިކޮށް ދެއެވެ. އަދި އިލެޖިކް އެސިޑް ކެންސަރު ޖައްސަނިވި މޮލިކިޔުލްތަކާއި ތަތްވެ، އެތަކެއްޗަކީ ހަރަކާތެއް ނެތް ތަކެއްޗަށް ހަދައެވެ.\n• ސިކުނޑީގެ މަސައްކަތް : އުމުރުން ދުވަސްވުމުން، ހަދާންނެތުމާއި، ހިނގާބިނގާވެ އުޅުމަކީ އުދަގޫކަމަކަށް ވެއެވެ. މިގޮތަށް ދިމާވަނީ އުމުރުން ދުވަސްވަމުންދާ ވަރަކަށް، ސިކުނޑިއާއި، ނާރުތަކުގެ ނިޒާމް ވެސް ދުވަސްވެ ހަލާކުވާތީ އެވެ. އުމުރުން ދުވަސްވުމަށް މަގުފަހިކުރުވާ ފްރީ ރެޑިކަލްތަކަކީ މިބުނި ޓިޝޫތަކަށް ވެސް ގެއްލުންދޭ މާއްދާ ތަކެކެވެ. ނަތީޖާއެއްގެ ގޮތުން ސިކުނޑީގެ ޓިޝޫތައް ހަލާކުވާން ފަށައި، ނާރުތައް ނިކަމެތިވާން ފަށައެވެ. ސްޓޯބެރީގައި ހިމެނޭ ވިޓަމިން ސީ އަދި ފައިޓޯކެމިކަލްތައް ފްރީ ރެޑިކަލްތައް ނިއުޓްރަލައިޒްކޮށް، ނާރުތަކުގެ ނިޒާމްގެ މަސައްކަތަށް އާދިރުމެއް ގެނެސްދެއެވެ. މީގެ އިތުރުން ސިކުނޑިއާއި ނާރުތަކުގެ ނިޒާމް މަސައްކަތް ފުރިހަމަކުރުމަށް ބޭނުންވާ އަޔޮޑިން ވެސް ސްޓޯބެރީގައި ވަރަށް ގިނައިން ހުރެއެވެ. އުމުރުން ދުވަސްވުމުން ބައެއް މީހުންގެ ހަދާންނެތުމުގެ ބަޔަށް ކުރިމަތިވާ ބައްޔެއްކަމުގައިވާ "އެލްޒެއިމާ ބަލި" (Alzeimer's disease)މެދުވެރިވުން ވެސް ސްޓޯބެރީ ބޭނުންކުރުމުން ލަސްވެއެވެ.\n• ލޭގެ ޕްރެޝަރު މަައްޗަށްދިއުން : ސްޓޯބެރީގައި ޕޮޓޭސިއަމް، އަދި މެގްނީޒިއަމް ގިނައަދަދަކަށް ހުރެއެވެ. މިއީ ސޯޑިއަމް ގިނަވުމުގެ ސަބަބުން މަތިވެގެންދާ ލޭގެ ޕްރެޝަރު ކޮންޓްރޯލް ކުރުމަށް ވަރަށް ބޭނުންތެރި މާއްދާ ތަކެކެވެ.\n• ހިތުގެ ބަލިތަކާއި ހިތާއި ލޭހޮޅިތަކުގެ ދުޅަހެޔޮކަން : ސްޓޯބެރީގައި ފޮލިކް އެސިޑް، އަދި ފައިބަރު ހުރުމާއި، ސަރުބީ ނެތުން، އަދި ފައިޓޯކެމިކަލް ތަކާއި، އެންޓި އޮކްސިޑެންޓްތައް ހުރުމަކީ ހިތުގެ މަސައްކަތަށް އެކަމުން މަންފާ ލިއްބައިދޭ ކަމެކެވެ. އެއީ މިބުނި މާއްދާތަކަކީ ހަށިގަނޑުގެ ސަރުބީ މިންވަރު ދަށްކޮށްދޭ މާއްދާތަކަކަށް ވާތީ އެވެ. މީގެ އިތުރުން ވިޓަމިން ބީ ގެ ތެރޭގައި ހިމެނޭ ބައެއް ވައްތަރުތަކަކީ ހިތުގެ މަސްތައް ވަރުގަދަކޮށް، ހިތުގެ މަސައްކަތް ފުރިހަމަކުރުމަށް އެހީތެރިވެދޭ މާއްދާ ތަކެކެވެ.\n- ސްޓޯބެރީގައި ހިމެނޭ އެންޓި އިންފްލެމޭޓަރީ އަދި އެންޓި އޮކްސިޑެންޓް ފައިޓޯނިއުޓްރިއެންޓްތައް\no އެންތޯސިއެނިން : ސައިއެނިޑިން ، ޕެލާގޮނިޑިނިން\no ފްލޭވޮނޯލްތައް : ޕްރޯސައެނިޑިން، ކެޓިކިން، ގެލޯކެޓިކިން، އެޕިކެޓިކިން، ކެއެމްޕްފިރޯލް، ކްއެރެސްޓިން\no ހައިޑްރޮކްސީ-ބެންޒޮއިކް އެސިޑްތައް:އިލެޖިކް އެސިޑް،ގެލިކް އެސިޑް،ސަލިސައިލިކް އެސިޑް،ވެނިލިކް އެސިޑް\no ހައިޑްރޮކްސީ-ސިނެމިކް އެސިޑްތައް:ސިނެމިކް އެސިޑް،ކެފޭއިކް އެސިޑް،ކިޔުމެރިކް އެސިޑް ފެރޫލިކް އެސިޑް\no ޓެނިންތައް : އިލެޖިޓެނިން، ގެލޯޓެނިން\no ސްޓިލްބީން : ރެސްވެރެޓްރޯލް\n• ދަތުގައި ޖަހާ މެރައާއި، ކޮބަޑި ސާފުކުރުން : ދަތުގައި ޖަހާ މެރައާއި، ކޮބަޑިތައް ސާފުކުރުމަށް ސްޓޯބެރީ ދެގޮތަކަށް ބޭނުން ކުރެވިދާނެ އެވެ. އެއްގޮތަކީ ސްޓޯބެރީ މޭވާއެއްގެ ގޮތުގައި ކެއުމެވެ. އަނެއްގޮތަކީ ސްޓޯބެރީ ފަޅިކޮށްލުމަށްފަހު، ދަތްތަކުގައި އުގުޅުމެވެ. ސްޓޯބެރީގައި ހިމެނޭ އެސިޑް ތަކަކީ ދަތުގައި ހުންނަ މެރައާއި ކޮބަޑިތައް ސާފުކުރުމަށް ވަރަށް ރަގަޅު މާއްދާ ތަކެކެވެ. ދަތުގައި ޖަހާ މެރައާއި ކޮބަޑިތައް ފިލުވައި ސާފުކުރުމުގެ އިތުރުން ސްޓޯބެރީ އަކީ ހިރުގަނޑު ސާފުކޮށްދީ، ހިރުގަނޑުގެ ދުޅަހެޔޮކަން ދަމަހައްޓައިދޭ އެއްޗެކެވެ. އަދި ސްޓޯބެރީގައި ހިމެނޭ "ފްލޯރިން" (fluorine)އަކީ ދަތްފަނި ކެއުމުން ދުރުކޮށްދޭ މާއްދާ އެކެވެ.\n• ކަށީގެ ޞިއްޙަތު : ކަށިތައް ދުޅަހެޔޮކަންމަތީ ބެހެއްޓުމަށް ބޭނުންވާ ބައެއް މާއްދާތައް ސްޓޯބެރީ ގައި ވެސް ހުރެއެވެ. އޭގެ ތެރޭގައި، ވިޓަމިން ކޭ، ޕޮޓޭސިއަމް، މެގްނީޒިއަމް، މެންގަނީޒް، އަދި ކެލްސިއަމް ހިމެނެއެވެ. މިމާއްދާތަކަކަީ ކަށިތައް ވަރުގަދަކޮށްދީ، ސާބިތުކަމާއެކު ދެމިހުރުމަށް އެހީތެރިވެދޭ ބޭނުންތެރި މާއްދާ ތަކެކެވެ.\n• ހަކުރު ބަލި : ދިރާސާތަކުން ދައްކާފައިވަ ގޮތުގައި ސްޓޯބެރީ އާންމުކޮށް ބޭނުންކުރުމަކީ ހަކުރު ބަލީގެ ދެވަނަ ވައްތަރު ޖެހުމުން ދުރުކޮށްދޭނެ ކަމެކެވެ. ސްޓޯބެރީގައި ހިމެނޭ ޕޮލީފީނޯލް އެއް ކަމުގައިވާ "އިލެޖިޓެނިން"(Ellagitanin) އަކީ ލޭގެ ހަކުރުގެ މިންވަރު ދަށްކުރުމުގައި އެހީތެރިވެދޭ މާއްދާ އެކެވެ. އިލެޖެޓެނިން އަކީ "އަމައިލޯސް"(Amylose) ސާދާ ހަކުރުގެ ބާވަތްތަކަށް ބަދަލުކުރުމަށް ބޭނުންވާ އެންޒައިމް "އަލްފާ އަމައިލޭސް"(alpha-Amylase) ގެ މަސައްކަތް ހުއްޓުވާ ޕޮލީފީނޯލް އެކެވެ.


America mash'hooru senator, John McCain avahaaravejje\nދުނިޔެ - ސެނެޓަރ ޖޯން މެކޭން\nއެމެރިކާގެ މަޝްހޫރު ސެނެޓަރ، ޖޯން މެކެއިން އަވަހާރަވެއްޖެ\nޖޯން މެކެއިން އަވަހާރަވެފައިވަނީ އާދިއްތަ ދުވަހުގެ ވަގުތެއްގައި\nމެކެއިންވަނީ އެމެރިކާގެ ސަރުކާރަށް ގިނަ ހިދުމަތްތަކެއް ކޮށްދެއްވާފައި\nކ. މާލެ 26 އޯގަސްޓު 2018 | އާދީއްތަ 08:24 2,081\nޖޯން މެކެއިން - ގެޓީ އިމޭޖާސް\nކެންސަރަށް ފަރުވާ ހޯއްދަވަމުން ގެންދެވި، އެމެރިކާގެ މަޝްހޫރު ސެނެޓަރ، ޖޯން މެކެއިން އަވަހާރަވެއްޖެއެވެ.\n81 އަހަރުފުޅުގެ މަކެއިން އާދިއްތަ ދުވަހުގެ ވަގުތެއްގައި އަވަހާރަވެފައިވާކަން މެކެއިންގެ އޮފީހުން ހާމަކޮށްފައިވާއިރު، އެމަނިކުފާނު އިތުރު ފަރުވާއަށް އިންކާރު ކުރެއްވިކަން އާއިލާއިން ހުކުރު ދުވަހު އާންމުކޮށްފައިވާ ބަޔާނެއްގައި ފާހަގަކޮށްފައިވެއެވެ.\nއަވަހާރަވި ވަގުތު އެމަނިކުފާނާ އެކު އަނބިކަނބަލުންނާއި އާއިލާގެ ފަރާތްތައް ތިއްބެވިއެވެ.\nމެކެއިންއަށް ސިކުނޑީގެ ކެންސަރު ޖެހިވަޑައިގެންފައިވާކަމަށާއި ފަރުވާ ހޯއްދަވަމުން ގެންދަވާކަން އެމަނިކުފާނުގެ އޮފީހުން ފުރަތަމަ ހާމަކޮށްފައިވަނީ 2017 ވަނަ އަހަރުގެ ޖުލައި މަހުގައެވެ. ކެންސަރު ޖެހިފައިވާކަން އެނގިފައިވަނީ އެމަނިކުފާނުގެ ލޮލުގެ އެތެރޭގައި އުފެދުނު ގަނޑު ލޭ ކޮޅެއް ނެގުމުގެ އޮޕަރޭޝަނެއްގެ ތެރެއިންނެވެ.\nވިއެޓްނާމް ހަނގުރާމާގައި ދިގު މުއްދަތެއް ހޭދަކުރައްވާފައިވާ މެކެއިންވަނީ ހަނގުރާމައިގެ އަސީރެއްގެ ގޮތުގައި ފަސްއަރަށްވުރެ ގިނަ ދުވަހު ޖަލުގައި ހޭދަ ކުރައްވާފައެވެ. އަދި ސެނެޓަރެއްގެ ގޮތުގައި ހަ ދައުރު ހަމަކުރައްވާފައިވާ ރިޕަބްލިކަން ޕާޓީއަށް ނިސްބަތްވާ މެކެއިން ވަނީ ދެ ފަހަރުގެ މަތިން ރިޔާސީ އިންތިހާބުގައި ވާދަކުރައްވާފައެވެ.\n2017 ވަނަ އަހަރުގެ މާޗް މަހު މެކެއިންވަނީ ކުރީގެ ރައީސް، މުހައްމަދު ނަޝީދާ ބައްދަލުކުރައްވާ ރާއްޖޭގެ ހާލަތާ ގުޅޭ ގޮތުން މަޝްވަރާ ކުރައްވާފައެވެ.


Emme Madhun Covid-19 Ah Test Kurevey Gaumu Thakuge Therey Gai India - Vaguthu\nއެންމެ މަދުން ކޮވިޑް-19 އަށް ޓެސްޓް ކުރެވޭ ޤައުމުތަކުގެ ތެރޭގައި އިންޑިއާ\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އަށް އެންމެ މަދުން ޓެސްޓް ކުރެވުނު ޤައުމުތަކުގެ ތެރޭގައި އަވައްޓެރި އިންޑިއާ ހިމެނޭ ކަމަށް ރިޕޯޓްތައް ބުނެފިއެވެ.\nއިންޑިއާގައި ވެސް މިހާރު ހަލުވިކަމާއެކު މި ވައިރަސް ފެތުރި، އެޤައުމުގެ ބޮޑު ސަރަޙައްދަކަށް މި ވައިރަސްގެ ނުރައްކާ ކުރިމަތިވެފައި ވާއިރު، ފާއިތުވެދިޔަ ދުވަސްތަކުގައި އިންޑިއާ އިން ކޮވިޑް-19 ޖެހޭ މީހުންގެ އަދަދު ދަނީ ހިފެހެއްޓުމެއް ނެތި އިތުރުވަމުންނެވެ.\nއިންޑިއަން ކައުންސިލް އޮފް މެޑިކަލް ރީސާޗް (އައިސީއެމްއާރު) އިން މިކަމާއި ގުޅޭގޮތުން ނެރެފައިވާ ރިޕޯޓެއްގައި ބުނެފައިވަނީ، ކޮވިޑް-19 ގެ ނުރައްކާ ކުރިމަތިވި ހިސާބުން ފެށިގެން މިދިޔަ މަހުގެ 23 ވަނަ ދުވަހާއި ހަމައަށް އިންޑިއާގެ އެކި ކަންކޮޅުތަކުން މި ވައިރަސް އަށް ޓެސްޓް ކުރެވިފައި ވަނީ 17493 ފަރާތެއް ކަމަށެވެ. މިއީ ކޮންމެ އެއްމިލިއަން މީހަކަށް ދިހަ ޓެސްޓްގެ ރޭޓު ކަމަށް އެ އިދާރާއިން ބުނެއެވެ.\nދުނިޔޭގެ ދެވަނައަށް އެންމެ އާބާދީ ބޮޑު އިންޑިއާގައި މި ވައިރަސް އަށް ޓެސްޓް ކުރެވޭ މިންވަރު ނިސްބަތުން އެހެން ޤައުމުތަކާއި އަޅާބަލާއިރު ވަރަށް ބޮޑަށް މަދުވުމުން ދުނިޔޭގެ އެކި ސިއްޙީ އިދާރާތަކުން ކުރިންވެސް ކަންބޮޑުވުން ފާޅުކޮށްފައި ވެއެވެ. ނަމަވެސް އިންޑިއާގެ ކަމާއި ބެހޭ އިދާރާތަކުން ބުނެފައިވަނީ އެހެން ޤައުމުތަކުން ވައިރަސް އަށް ޓެސްޓް ކުރާ ވަރަށް އިންޑިއާއިން ޓެސްޓް ކުރުމަށް ނިންމާފައި ނުވާ ކަމަށެވެ.\nއިންޑިއާއަށް ކޮވިޑް-19 ގެ ނުރައްކާ ކުރިމަތިވަމުން ދިޔައިރު އެޤައުމުން އެންމެ ފުރަތަމަ ވައިރަސް އަށް ޓެސްޓު ކުރަމުން ދިޔައީ ބޭރު ޤައުމުތަކުން އެޤައުމަށްދާ މީހުންނާއި، ވައިރަސް ޖެހިފައިވާ މީހުންނާއެކީ ދިރިއުޅޭ މީހުންންގެ އިތުރު ކަރަންޓީނުކޮށް، ދެ ހަފްތާ ފަހުންވެސް ވައިރަސްގެ އަލާމާތްތައް ފެންނަ މީހުން އެކަންޏެވެ. އެޤައުމުން މިގޮތަށް ޓެސްޓު ކުރުން ކުރިޔަށް ގެންދާތީ، ވައިރަސް އާއި ގުޅިގެން ދުނިޔޭގެ ސިއްޙަތު ޖަމިއްޔާގެ މިންގަނޑުތައް އިންޑިއާގައި ފުރިހަމަ ނުވާ ކަމަށް އޮފިޝަލުން ވަނީ ބުނެފައެވެ.\nދުނިޔެއިން 22 ވަނައަށް އެންމެ ގިނަ ބަޔަކު ކޮވިޑް-19 އަށް ފައްސިވީ ޤައުމެއްގެ ގޮތުގައި މިވަގުތު އިންޑިއާ އޮތްއިރު، މިހާތަނަށް އެޤައުމުން 7600 މީހަކަށް ވައިރަސް ޖެހިފައިވާކަން ޔަޤީން ކުރެވިފައި ވެއެވެ. މީގެ ތެރެއިން 249 މީހަކު ވަނީ މަރުވެފައެވެ. އިންޑިއާގައި ވައިރަސް ޖެހުނު މީހުންގެ ތެރެއިން ރަނގަޅުވެފައި ވަނީ 774 މީހުންނެވެ. ނަމަވެސް ބަލީގައި ސީރިއަސް ހާލަތުގައި ތިބީ ކިތައް މީހުން ކަމެއް އެޤައުމުން ހާމައެއް ނުކުރެއެވެ.\nފާއިތުވެދިޔަ ދުވަސްތަކުގައި އިންޑިއާގައި މި ބަލި ފެތުރޭ މިންވަރު ހަލުވިވެފައި ވާއިރު، އިއްޔެ އެކަނިވެސް 875 މީހަކު ވައިރަސް އަށް ފައްސިވެ، 22 މީހަކު އެޤައުމުން މަރުވެފައި ވެއެވެ.\nހަލުވިކަމާއެކު އިންޑިއާގައި މި ވައިރަސް މިހާރު ފެތުރެމުންދާތީ، އިންޑިއާގައި ވެސް ދަނީ ރައްކާތެރިކަމުގެ ފިޔަވަޅުތައް އިތުރު ކުރަމުންނެވެ. އެގޮތުން މިދިޔަ މަހު އެޤައުމުގައި 21 ދުވަހުގެ ފުރަބަންދުގެ މުއްދަތެއް އިއުލާނުކޮށްފައި ވާއިރު، އިއްޔެ ވަނީ ރައްކާތެރި ނޫން 1200 ސަރަޙައްދު ކަނޑައަޅާފައެވެ. މި ސަރަޙައްދުތަކުގައި އާންމުން އެއްވެސް ވަރަކަށް ބޭރަށް ނިކުމެ އުޅުން ވަނީ މަނާކޮށްފައެވެ.


July 16, 2017 42\nޕީޕީއެމާއި ސަރުކާރުން މެންބަރުން "ހައިޖެކް" ކުރީތަ؟\nމައިގަނޑު ތިން ކަމެއް ހަނދާނަށް ގެންނަވާށެވެ! ފުރަތަމަ ކަމަކީ، ރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތް ކަމަށް ހުށަހެޅި ލިޔުމުގައި ސޮއިކުރެއްވި، ޕީޕީއެމްގެ މެމްބަރުން، އެ ޕާޓީން ވަކިވާން އެދިފައި ވަނިކޮށް، ޕާޓީން ވަކިވާ މެންބަރުންގެ ގޮނޑި ގެއްލޭ ގޮތަށް ގާނޫނުއަސާސީގެ މާއްދާތަކެއް މާނަ ކޮށްދިނުމަށް...\nދުސްތޫރީ މައްސަލައަކަށް ނުވާ ދުސްތޫރީ މައްސަލަ ހުރޭތަ؟\nގާނޫނުއަސާސީގެ 274 ވަނަ މާއްދާގައި، ދުސްތޫރީ މައްސަލަ އަކީ ކޮބައިކަން މާނަކޮށްދެމުން ބުނެފައިވެ އެވެ؛ "ދުސްތޫރީ މައްސަލަ" ކަމުގައި ބުނެފައި އެވަނީ، ގާނޫނުއަސާސީގެ މާއްދާއެއް ނުވަތަ މާއްދާއެއްގެ ބައެއް ވިޔަސް މާނަކުރާން ޖެހިއްޖެ ނަމަ، އެ ކަމުގައި ގޮތެއް ކަނޑައެޅުމަށްޓަކައި ބެލޭ މައްސަލަތަކާއި، ގާނޫނެއް ނުވަތަ ގާނޫނެއްގެ ބައެއް...\nJuly 11, 2017 82\nމަސީހަށްޓަކައި މި ދަރަޖަ އަށް، އަންތަރީސްވެއްޖެ!\nއެންމެ މީހަކަށްޓަކައި ސަރުކާރުން މިހާ ވަރަށް އުޅެން ޖެހޭނެ ހެއްޔެވެ؟ މިއީ ރައްޔިތުންގެ މަޖިލިހުގެ ރައީސް އަބްދުﷲ މަސީހު ސަލާމަތްކުރަން ސަރުކާރުން މިހާރު ކުރަމުން އަންނަ މަސައްކަތްތަކާ ގުޅިގެން ބައެއް މީހުން ކުރާ ސުވާލެކެވެ.\nJuly 02, 2017 63\nކުރީގެ ޑިފެންސް މިނިސްޓަރު މުހައްމަދު ނާޒިމް ދިރިއުޅުއްވި ކޮޓަރިން ފެނުނު ފިސްތޯލަ އާއި ތިން ވަޒަނުގެ ހުރިހާ ހަގީގަތެއް އެނގިވަޑައިގަންނަވާ ކަމަށް ކުރީގެ ނައިބު ރައީސް އަހުމަދު އަދީބު ސުޕްރީމް ކޯޓަށް ފޮނުއްވި ސިޓީގައި ވިދާޅުވުމާ އެކު، ނާޒިމަށް އިންސާފު ހޯދުމުގެ އަޑުތައް އަނެއްކާވެސް މިވަނީ ގަދަވެފަ އެވެ. އެ ހާދިސާ ފެށިގެން ގޮސް...\nMay 25, 2017 19\nދުސްތޫރީ މައްސަލާގައި ގާނޫނީ މާހިރުން ހިމޭނުން؟!\nގާނޫނުއަސާސީގެ 101 ވަނަ މާއްދާގައި ބުނާ އެއްޗެއް ކިތަންމެ ސާފު ކަމަށް ވިޔަސް، އެ މާއްދާ މާނަކޮށްދީ، އެ މާއްދާ އިން ޚުލާސާ ގޮތުގައި ދެނެގަނެވޭ ދުސްތޫރީ ހުކުމްތައް ކަނޑައަޅައިދިނުމަށް އެދި ދައުލަތުގެ ބަންޑާރަ ނައިބުގެ ފަރާތުން ސުޕްރީމް ކޯޓަށް ހުށަހެޅި މައްސަލަ ސުޕްރީމް ކޯޓުން މިހާރު ވަނީ ނިންމައިފަ އެވެ.\nރައްޔިތުންގެ މަޖިލީހުގެ މާމިގިލީ ދާއިރާގެ މެންބަރު ގާސިމް އިބްރާހީމަކީ މިހާރު ކުށެއްގެ ތުހުމަތުގައި ޝަރީއަތަށް ހާޒިރުކުރާ ބޭފުޅެކެވެ. މި ވެއަތުވެ ދިޔަ ވިއްސަކަށް ދުވަހު ގާސިމް ހުންނެވީ ފުލުހުންގެ ބެލުމުގެ ދަށުން ހައްޔަރުކޮށް ބަންދުކޮށްފަ އެވެ. އެހެންކަމުން އޭނާ މިނިވަންކޮށް ދޫކޮށްލާ ނަމަ ގާނޫނުއަސާސީގެ 49 ވަނަ މާއްދާ އަށް...\nގާނޫނަށް އިހުމާލުވުން، މުޅި ގައުމަށް ފެތުރިފައިވާ ބައްޔެއް\nގާނޫނުއަސާސީ ބުނާ ގޮތުން ރާއްޖޭގައި ސިޔާދަތީ ބާރު ލިބިގެންވަނީ ދުސްތޫރަށެވެ. މާނައަކީ އާންމު ރައްޔިތުންނެކޭ އެއް ފަދައިން، ދައުލަތުގެ ތިން ބާރު ވެސް ބޯލަނބައި ކިޔަމަންވާން ޖެހޭނީ ގާނޫނުއަސާސީއަށެވެ. ގާނޫނުގެ ވެރިކަން ދެމެހެއްޓޭނީ އެ ގޮތުގެ މަތިން ކަމަށްވާތީ އެވެ.\nރާއްޖޭގެ ސިޔާސީ އޮއިވަރު ހުރި ގޮތުންނާއި ރައްޔިތުންގެ މަޖިލީހުގެ ތެރެއިން ކަންތައް ވަމުން އަންނަ ގޮތަށް ބަލާއިރު، 2018 ވަނަ އަހަރުގެ ސިޔާސީ ޗާޓަށް ބޮޑެތި ބަދަލުތަކެއް އަންނާނެ ކަމަށް އެންމެން ވެސް ގަބޫލު ކުރެ އެވެ. އޭގެ ތެރެއިން އެންމެ ގިނަ ބައެއްގެ އަމާޒު މިހާރު ވެސް ހުއްޓިފައި ވަނީ، އަންނަ އަހަރުގެ ރިއާސީ އިންތިޚާބަށެވެ.\nFebruary 23, 2017 54\nދައުލަތުގެ އެއްވެސް ބާރަކަށް އިތުބާރު ކުރެވޭތަ؟\nސިޔާސީ ތަފާތު ވިސްނުންތަކާ އެކު އުޅެން ޖެހިފައިވާ ނަމަ، އަބަދު ވެސް އިވޭނީ ފާޑުކިޔުމެވެ. އެއް ބަޔަކު ކުރާ ކަމަކާ މެދު އަނެއް ބަޔަކު ހިތްހަމަނުޖެހި އެ ކަމުގެ ޝަކުވާ ކުރާ އަޑެވެ. ކިތަންމެ ރަނގަޅު ނިޔަތެއްގައި ކަމެއް ކުރިޔަސް، ވާދަވެރި ސިޔާސީ ބޭފުޅުން ރައްޔިތުންނަށް އެކަމެއް ވިސްނައިދޭނީ ނުރަނގަޅު ގޮތެއްގަ އެވެ. ނަމަވެސް ސިޔާސީ...\nޝަރުއީ ނިޒާމަށް ފާޅުގައި ފާޑުވިދާޅުވެ ޓުވީޓެއް ކުރައްވަފާނެ އެވެ. ދިފާއުގައި ނުކުންނަވާފާނެ ކަމަށް ހީވެސް ނުކުރެވޭ ކަހަލަ ބޭފުޅުންގެ ހައްގުގައި ބަސް ވިދާޅުވެދާނެ އެވެ. ސިޔާސީ ގޮތުން އެއް ފިކުރެއްގައި ތިބި ބަޔަކު ދޫކުރައްވައި، ކުއްލިއަކަށް ނުކުމެވަޑައިގެންފާނެ އެވެ. މިއީ ރާއްޖޭގެ އެންމެ ތަޖުރިބާކާރު އެއް ވަކީލް ހުސްނުއްސުއޫދުގެ...\nރައްޔިތުންގެ މަޖިލިހުގެ އުނގޫފާރު ދާއިރާގެ ކުރީގެ މެމްބަރު އަފްރާޝީމް އަލީ އަކީ ސިޔާސީ ބޭފުޅެކެވެ. ދީނީ އުސްތާޒެކެވެ. އެކަމަކު އޮކްޓޫބަރު 2012 ގައި އޭނާ އަށް ހަމަލާދީ އަވަހާރަކޮށްލީ އޭނާއާ އެއްވެސް ގުޅުމެއް ނެތް ހުސެއިން ހުމާމެވެ. އަފްރާޝީމް އަވަހާރަކޮށްލި ކަމަށް ހުމާމްގެ އިއުތިރާފުންނާއި އެހެނިހެން ހެކިތަކުން ސާބިތުވެ، އޭނާ...\nJune 20, 2016 37\nމަރުގެ އަދަބު ތަންފީޒުކުރުމުގެ ފަހު ބާރު ވާރިސުންނަށް\nރާއްޖޭގައި މަރަން މަރުހިފާނެ ކަމާއި އެކަން ތަންފީޒުކުރަން ޖެހިލުންވެވަޑައިނުގަންނަވާނެ ކަމަށް ރައީސް އަބްދުﷲ ޔާމީން ވަނީ ވަރަށް ގިނަ ފަހަރު ވިދާޅުވެފަ އެވެ. ތަކުރާރުކޮށް އެގޮތަށް ރައީސް ވިދާޅުވަމުން ގެންދަވާތީ ބައެއް މީހުންނަށް ހީވާނީ މަރުގެ އަދަބު ތަންޒީފުކުރުމުގެ އެންމެ ފަހު ބަސް ބުނާ ފަރާތަކީ ރައީސުލްޖުމްހޫރިއްޔާ ހެންނެވެ....


ގޮއިދޫ ޒުވާނުންނަށް ކައިޓް ސާފިން ކިޓް ޔޫތު މިނިސްޓްރީ އިން ހަދިޔާ ކޮށްފި – Dhen.mv\nގޮއިދޫ ޒުވާނުންނަށް ކައިޓް ސާފިން ކިޓް ޔޫތު މިނިސްޓްރީ އިން ހަދިޔާ ކޮށްފި\nJuly 4, 2020 - 1:49 pm\nބ. ގޮއިދޫގެ ޒުވާނުންނަށް މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓްއިން ކައިޓް ސާފިން ކިޓް ހަދިޔާކޮށްފިއެވެ.\nގޮއިދޫ ކައުންސިލް މެދުވެރިކޮށް މި ކިޓުތައް މިނިސްޓްރީއިން ހަވާލުކޮށްފައިވަނީ ގޮއިދޫ ސްޕޯޓްސް އެންޑް ޔޫތު ޑެވެލޮޕްމެންޓް ސޮސައިޓީއާއެވެ. މިފަހަރު މިނިސްޓްރީއިން ވަނީ ފަސް ކިޓު ގޮއިދޫގެ ޒުވާނުންނަށް ހަދިޔާކޮށްފައެވެ.\nމިކަމާއި ގުޅިގެން ކުޅިވަރާ ބެހޭ ވަޒީރު ވިދާޅުވީ ރާޅުގުޑިއާ ގުޅިގެން މިއަހަރު ގޮއިދޫގައި ބޭއްވި ކައިޓް ސާފިން ކޭމްޕްގައި ގޮއިދޫގެ ދެޖިންސްގެ ޒުވާނުންނަށް ވެސް ދުނިޔޭގެ ޗެމްޕިއަނަކާއެކު އެކުޅިވަރުގެ ހުނަރުތައް ދަސްކުރުމަށް ފުރުސަތު ފަހިކޮށްދެވުނު ކަމަށެވެ. އަދި އެ ކޭމްޕްގެ ތެރޭގައި ގޮއިދޫ ޒުވާނުންގެ ހުނަރުތައް ފެނުމާއެކު އެ ކުދިންނަށް ކައިޓް ސާފިން ކިޓް ފޯރުކޮށްދޭނެ ކަމަށް ވައުދުވި ކަމަށާއި މިއަދު އެ ވައުދު ފުއްދޭތީ އުފާކުރައްވާ ކަމަށް މަހްލޫފް ވިދާޅުވިއެވެ.\nމިއަހަރުގެ ކުރީކޮޅު ރާޅުގުޑިއާ ގުޅިގެން މިނިސްޓްރީއިން ކުރިޔަށް ގެންދިޔަ ކޭމްޕަކީ ވަރަށް ކާމިޔާބު ކޭމްޕެކެވެ. ހަމައެހެންމެ ގޮއިދޫގެ ޒުވާނުންނަކީ މިފަދަ އެކްސްޓްރީމް ކުޅިވަރުތަކުގައި ރާއްޖޭގައި ފާހަގަކޮށްލެވޭ އެތުލީޓުންތަކެކެވެ.\nމިސްކިތަށް އަރައި އަވަގުރާނަ ގޮވި މީހާ ހައްޔަރު ކޮށްފި\nފިރިމީހާގެ ހިތް އަތުލެވޭނީ އެ ހިތުން "ވައްކަން ކޮށްގެން"!\nހަމަކޮންމެ މީހެއްގެ މައްޗަށް ﷲ ތަޢާލާ ހަނދާން ކޮށްދެއްވާ މުހިންމު 05 ކަމެއް!\nފާފަ ކުރުމުގައި ދެމިހުރި މީހަކު، މާތް ﷲ އަށް ތައުބާވީ ވަގުތު ނިޔާވި ރީތިގޮތުގެ ވާހަކަ\nކުޅުދުއްފުށީގައި ކުޑަކުއްޖަކަށް ޖިންސީގޯނާ ކުރި އެމްއެންޑީއެފް މީހަކު , ރައްޔިތުން ނުކުމެ ފުލުހުންނާ ހަވާލު ކޮށްފި


Adeeb fili massalaigai dhivehi fuluhun himeynun! | Mihaaru\nރައްޔިތުންގެ މަޖިލިހުގެ ކޮމިޓީއެއްގައި ޕޮލިސް ކޮމިޝަނަރު މުހައްމަދު ހަމީދު ބައިވެރިވެވަޑައިގަންނަވަނީ. އަދީބުގެ މައްސަލައިގައި މިވަގުތު އެއްޗެއް ހާމަ ނުކުރެއްވޭނެ ކަމަށް އޭނާ ވިދާޅުވި. --- ފޮޓޯ: ހުސެއިން ވަހީދު/ މިހާރު\n03 އޯގަސްޓް 2019 - 13:43 63 comments\nކުރީގެ ނައިބު ރައީސް އަހުމަދު އަދީބު ފިއްލަވައިގެން އިންޑިއާ އަށް ވަޑައިގެންނެވި މައްސަލައިގައި މިވަގުތު އެއްވެސް މައުލޫމާތު ހާމަކުރެވެން ނެތް ކަމަށް ޕޮލިސް ކޮމިޝަނަރު މުހައްމަދު ހަމީދު މިއަދު ވިދާޅުވެއްޖެ އެވެ.\nއަދީބުގެ ޕާސްޕޯޓް ހިފަހައްޓަން ސުޕްރީމް ކޯޓުން އަމުރު ކޮށްފައި ވަނިކޮށް، ޓަގު ބޯޓެއްގައި ފިއްލަވައިގެން ރާއްޖެއިން ބޭރަށް ދަތުރު ކުރައްވަނިކޮށް އިންޑިއާގެ ޓުޓިކޮރިން ބޭރުން އެ ގައުމުގެ ސަލާމަތީ ބާރުތަކުގެ ބެލުމުގެ ދަށަށް އަދީބު ގެންދިޔައީ މިދިޔަ ބުރާސްފަތި ދުވަހު މެންދުރެވެ. އަދި އޭގެ ފަހުން، އަދީބަށް ހިމާޔަތް ދިނުމަށް އެމަނިކުފާނުގެ ބައިނަލްއަގްވާމީ ވަކީލުން އެދިފައި ވަނިކޮށް، އެކަމަށް ފުރަގަސްދީ އިންޑިއާ އިން ރޭ ދަންވަރު ވަނީ އޭނާ ޑީޕޯޓުކޮށްލައިފަ އެވެ.\nޕޮލިސް ކޮމިޝަނަރު ހަމީދު "މިހާރު" އަށް ވިދާޅުވީ އަދީބު ފިލި މައްސަލައިގައި މައުލޫމާތު ހާމަކުރަން ޖެހޭ ހިސާބަށް ދިއުމުން، އެކަމާ ގުޅޭ ގޮތުން މައުލޫމާތު ހާމަކުރައްވާނެ ކަމަށެވެ.\n"މިވަގުތަށް އެއީ އަޅުގަނޑުމެންގެ ނިންމުމަކީ. މީޑިއާއާ މިކަމުގައި އެންގޭޖެއް ނުވާނަން. ހާމަކުރަން ޖެހޭ ވަގުތު އައިސް ޖެހުނީމާ، ހާމަ ކުރާނަން ހާމަ ކުރެވެން އޮތް މިންވަރަކުން،" ހަމީދު ވިދާޅުވި އެވެ.\n"އަޅުގަނޑުމެން މި ގަޑީގައި ތަންކޮޅެއް ބޮޑަށް މަޑުމައިތިރި ކަމާ އެކު މިތިބީ."\nއަދީބު ފިލަން ކުރެއްވި މަސައްކަތް ފަޅާ އެރުމުން، ދިވެހި ފުލުހުން މިހާތަނަށް ނެރުނީ އެންމެ ބަޔާނެކެވެ. މިދިޔަ ބުރާސްފަތި ދުވަހު ނެރުނު އެ ބަޔާނުގައި އަދީބު ފިލައިގެން އުޅެނިކޮށް ހިފަހައްޓާފައިވާ ކަމަށާއި އެމަނިކުފާނު ރާއްޖެ އަށް ގެނައުމުގެ ކަންކަން ބޭރުގެ ގައުމުތަކާ ގުޅިގެން ކުރިއަށް ދާ ކަމަށެވެ. އަދި ފުލުހުން ބުނެފައި ވަނީ އަދީބު ފިލުމަށް އެހީވި ފަރާތްތަކާ މެދު ވެސް ފިޔަވަޅު އަޅާނެ ކަމަށެވެ.\nމި ބަޔާނަށް ފަހު، އަދީބު ފިލި މައްސަލައިގައި ދިވެހި ފުލުހުން ތިބޭ ހިމޭނުންނެވެ.\nއަދީބު ޓަގް ބޯޓުގައި\nއިންޑިއާގެ ނޫސްތަކުގައި ރިޕޯޓް ކޮށްފައިވާ ގޮތުން، އެ ގައުމަށް ދިޔަ ޓަގް ބޯޓެއްގައި ފިއްލަވަން މަސައްކަތްޕުޅު ކުރެއްވި އަދީބު ހަމަ އެ ބޯޓުގައި އަނބުރާ ރާއްޖެ އަށް ޑީޕޯޓުކޮށްލީ ދިވެހި ސަލާމަތީ ބާރުތަކާއި ސަރުކާރުގެ އޮފިޝަލުންނާ އެކީގައި ރޭ ދަންވަރެވެ.\nސުޕްރީމް ކޯޓުގެ އަމުރަކަށް ޕާސްޕޯޓް ހިފަހައްޓާފައިވަނިކޮށް، ޓަގް ބޯޓުގެ ފަޅުވެރިއަކަށް ވެގެން ފިއްލަވަން އުޅުއްވި އަދީބު، ޑީޕޯޓު ކޮށްލުމާ ހަމައަށް ވެސް ހުންނެވީ އެ ޓަގް ބޯޓުގައި ކަމަށް ވެ އެވެ. އިންޑިއާގެ ސިފައިންނާއި ކަމާ ގުޅުން ހުރި އެހެން އިދާރާތަކުގެ އޮފިޝަލުން އަދީބާ ސުވާލު ކުރީ ޓަގް ބޯޓުގަ އެވެ.\nއަދީބު ރާއްޖެއިން ބޭރަށް ދަތުރު ކުރެއްވީ މޮންގޯލިއާގައި ރަޖިސްޓަރީ ކޮށްފައިވާ "ވާގޯ" ކިޔާ ޓަގު ބޯޓެއްގަ އެވެ. އެއީ އިންޑިއާއިން ހިލަ ހިފައިގެން އާންމުކޮށް ރާއްޖެ އަންނަ ޓަގް ބޯޓެކެވެ. އެ ޓަގް ބޯޓުގައި ފަޅުވެރިންގެ ގޮތުގައި މަސައްކަތް ކުރަނީ އިންޑިއާގެ ފަޅުވެރިއަކާއި އިންޑޮނިޝިއާގެ އަށް މީހުންނެވެ. އަދީބާ އެކު އެ ހުރިހާ ފަޅުވެރިން ވެސް ރާއްޖެ ގެންނަ ކަމަށްވެ އެވެ.\nBREAKING: India in himaayai nudhee Adeeb anburaa raajje ah\nއިންޑިއާގެ ކަނޑުމަތީ ސިފައިން، އަދީބު ހިފެހެއްޓުމާ އެކު، އެމަނިކުފާނުގެ ބައިނަލްއަގްވާމީ ވަކީލުން ވަނީ އެ ގައުމުން ހިމާޔަތް ދިނުމަށް އެދިވަޑައިގެންފަ އެވެ. އެކަމަކު، އަދީބު ރާއްޖެ އަށް އަނބުރާ މި ފޮނުވައިލީ އެ އެދުމަށް އިންޑިއާ އިން ވަނީ ފުރަގަސްދީފަ އެވެ.\nއަދީބުގެ ބައިނަލްއަގްވާމީ ވަކީލުންގެ ޓީމުން ނެރުނު ބަޔާނެއްގައި ވަނީ އިންޑިއާގެ ހިމާޔަތަށް އަދީބު އެދިވަޑައިގަތީ، ސިޔާސީ ބޭނުމެއްގައި ދައުވާ އުފުލުމުގެ ބިރު އޮތުމާއި، ދޮގު ބަޔާންތައް ދިނުމަށް ރާއްޖޭގެ ތަހުގީގީ އިދާރާތަކުން އެމަނިކުފާނަށް މަޖުބޫރު ކުރަމުންދާތީ ކަމަށެވެ.\nއަދީބު ޓަގް ބޯޓުގައި ފިއްލަވައިގެން ފުރުއްވި ކަމަށް އެނގިފައި ވަނީ މިދިޔަ ހޮނިހިރު ދުވަހު އެވެ. އެކަމަކު، ޓަގް ބޯޓުގައި ހޭދަކުރެއްވި މުއްދަތުގެ ތެރޭގައި ފޯނުން އެކި މީހުންނާ އަދީބު މުއާލަމާތް ކުރެއްވި ކަމަށް ވެ އެވެ. އަދި ތަހުގީގުތަކަށް ބަޔާން ދެއްވާނެ ކަމަށް ވިދާޅުވެ މެސެޖް ކުރެއްވި ކަމަށްވެ އެވެ.\nއަދީބު އަނބުރާ ރާއްޖެ ގެނައުމުގެ މަސައްކަތް ކުރަމުން އަންނަ ކަމަށާއި އަދީބު ފިއްލަވަން އެހީތެރިވި ފަރާތްތަކާ ދެކޮޅަށް ފިޔަވަޅު އަޅާނެ ކަމަށް ފުލުހުން ވަނީ ބުނެފަ އެވެ.\nއަދީބުގެ މައްޗަށް ކުރިން އިއްވި ހުރިހާ ހުކުމްތަކެއް ބާތިލް ކޮށްފައި ވިިޔަސް، އޭގެ ތެރެއިން އެއް މައްސަލަ ދައުލަތުން ސުޕްރީމް ކޯޓުގައި އިސްތިއުނާފް ކޮށްފައި އޮތުމުން އޭނާގެ ޕާސްޕޯޓް ހިފަހައްޓަން އެ ކޯޓުން ކުރިން އޮތީ އަމުރުކޮށްފަ އެވެ. އަދީބު ފިލާފައި ވަނީ ބަންދުކޮށް ދިނުމުގެ އަމުރަކަށް ޕްރޮސެކިއުޓާ ޖެނެރަލްގެ އޮފީހުން ސުޕްރީމް ކޯޓުގައި އެދިފައިވަނިކޮށް ކަމަށްވެ އެވެ.\nއިތުރު ލިޔުންތައް އިންޑިއާ ޕޮލިސް ރާއްޖެ-އިންޑިއާ އަހުމަދު އަދީބު ކުރީގެ ނައިބު ރައީސް އަދީބު އެމްއެމްޕީއާރްސީގެ ކޮރަޕްޝަން މުހައްމަދު ހަމީދު (ޕޮލިސް ކޮމިޝަނަރު)


SunOnline: Sarukaarun beynunvaa mudhathugai Gulhifalhu hikkumuge gaabil kan neh: MTCC\nސަރުކާރުން ބޭނުންވާ މުއްދަތުގައި ގުޅީފަޅު ހިއްކުމުގެ ގާބިލްކަމެއް ނެތް: އެމްޓީސީސީ\nއެމްޓީސީސީގެ ސީއީއޯ ހަސަން ޝާހު -- ސަން ފޮޓޯ: އަހުމަދު އަވްޝަން އިލްޔާްސް\nސަރުކާރުން ބޭނުންވާ މުއްދަތުގައި ތެރޭގައި ގުޅީފަޅުގެ ބިން ހިއްކުމުގެ ގާބިލްކަން ނެތް ކަމަށް ސަރުކާރާއި ރައްޔިތުން ހިއްސާވާ ވިޔަފާރި ކުންފުނި، އެމްޓީސީސީއިން މިއަދު ބުނެފި އެވެ.\nމާލޭގެ ވިޔަފާރި ބަނދަރު ގުޅީފަޅަށް ބަދަލު ކުރުމަށް، އެ ފަޅުން ހަ މިލިއަން ކުއިބިކް މީޓަރު ހިއްކުމަށް ސަރުކާރުން ހަވާލުކުރީ ޑަޗް ކުންފުންޏެއް ކަމަށްވާ، ބޮސްކާލިސްއާ އެވެ. މީގެ ކުރިން ވެސް ބިން ހިއްކުމުގެ މަޝްރޫއުތައް ހިންގާފައިވާ އެ ކުންފުންޏަށް ގުޅީފަޅުގެ ބިން ހިއްކަން ހަވާލުކުރީ 53 މިލިއަން ޑޮލަރު (817.3 މިލިއަން ރުފިޔާ)އަށް 180 ދުވަސް، ހަ މަސް ތެރޭ ނިންމާ ގޮތަށެވެ.\nއެ މަޝްރޫއު އެމްޓީސީސީއާ ހަވާލުކުރި ނަމަ، އެއަށް ވުރެ މާ ހެޔޮ އަގުގައި އެކަން ކުރެވޭނެ ކަމަށް ބުނެ ބައެއް ފަރާތްތަކުން އަންނަނީ ސަރުކާރަށް ފާޑުކިޔަމުން އެވެ.\nއެމްޓީސީސީގެ ސީއީއޯ، ހަސަން ޝާހު މިއަދު "ސަން"އަށް ވިދާޅުވީ އެމްޓީސީސީގައި މިހާރު އޮތް ކޮންނަބޯޓް "މަހާޖައްރާފު"ގެ ކެޕޭސިޓީ މިހާރު ހުރި ގޮތުން، ހަ މިލިއަން ކިއުބިކް މީޓަރު ހިއްކަން ދެ އަހަރެއްހާ ދުވަސް ނަގާނެ ކަމަށް ލަފާވާ ކަމަށެވެ. އަދި ތޮށިލުމާއި ރިވެޓްމަންޓް ޖެހުމާ އެކު އެއަަށް ވުރެ ގިނަ ދުވަސް އެ މަސައްކަތް ނިންމާލަން އެމްޓީސީސީއަށް ނަގާނެ ކަމަށް އޭނާ ވިދާޅުވި އެވެ.\nއެކަމަކު ސަރުކާރުން ބޭނުންވަނީ އެއަށް ވުރެ އަވަހަށް އެ މަސައްކަތް ނިންމަންކަމަށް އޭނާ ވިދާޅުވި އެވެ. އެއީ އެމްޓީސީސީއަށް ކުރެވޭ ވަރު ކަމެއް ނޫން ކަމަށް ވެސް ވިދާޅުވި އެވެ.\nއެމްޓީސީސީގެ މަހާޖައްރާފު --- ފޮޓޯ/ ފުނަދޫ ކައުންސިލް\n"މަހާޖައްރާފަށް ފަހަރަކު މި ލޯޑް ކުރެވެނީ 3،500 ކިއުބިކް މީޓަރުގެ ވެލި. އަނެއްކާ ވެލި ނަގައިގެން އައިސް ވެލި އެޅުމަށް ވެސް ހޭދަވާނެ އަށް ވަރަކަށް ގަޑިއިރު. ދެން އެގޮތަށް ހިސާބު ޖަހާ ނަމަ، 1718 ބުރު ޖަހައިގެން ހަ މިލިއަން ކިއުބިކް މީޓަރު ހިއްކޭނީ. އެހެންވީމާ، ގާތްގަނޑަކަށް 600 ދުވަސް އެބަ ނަގާ. އެހެންވީމާ އަހަރުން ކިޔާ ކަމަށް ވަންޏާ، ދެއަހަރު އެބަ ނަގާ ހަ މިލިއަން ކިއުބިކް މީޓަރު ހިއްކަން. އެކަމަކު ބޮސްކާލީސްއިން 180 ދުވަސް (ތިންމަސް) މިއިނީ ދީފައި. އެއީ ޔަގީނުން ވެސް އަޅުގަނޑުމެންގެ މިހިރަ ކެޕޭސިޓީއިން ކުރެވޭނެ ކަމެއް ނޫން،" އެމްޑީ ޝާހު ވިދާޅުވި އެވެ.\nއޭނާ ވިދާޅުވީ، ސަރުކާރުން މިހާރުވެސް އެ ކުންފުންޏަށް ބިން ހިއްކުމުގެ މަޝްރޫއުތައް ހަވާލުކޮށްފައިވާ އިރު ގުރައިދޫ އާއި ތުލުސްދޫގެ ބިން ހިއްކުމުގެ މަޝްރޫއު އެ ކުންފުންޏަށް ނިންމާލެވޭނީ ތިން މަހުން ކަމަށެވެ. އަދި ތިން މަހަށް ފަހު ނޫނީ މަހާޖައްރާފަށް އިތުރު ބިން ހިއްކުމުގެ މަޝްރޫއެއް ނެގެން ނެތް ކަމަށް ވެސް އޭނާ ވިދާޅުވި އެވެ.\nމީގެ އިތުރުން ޝާހު ވިދާޅުވީ، މި ސަރުކާރު އައިފަހުން 2.3 ބިލިއަން ރުފިޔާގެ މަޝްރޫއު ސަރުކާރުން އެ ކުންފުންޏާ ހަވާލުކޮށްފައި ހުރި ކަމަށެވެ. އޭގެ ތެރޭގައި ބިން ހިއްކުމާއި ބަނދަރު ހެދުން އަދި މަގު ހެދުމުގެ މަޝްރޫއުތައް ހިމެނޭކަން އޭނާ ފާހަގަ ކުރެއްވި އެވެ. އަދި އެ މަސައްކަތްތަކާ އެކު އިތުރު މަސައްކަތްތަކެއް ނުނެގޭ ވަރަށް އެމްޓީސީސީގެ ކެޕޭސިޓީ ގާތްގަނޑަކަށް ފުލްވެފައި ހުރި ކަމަށް ވެސް އޭނާ ވިދާޅުވި އެވެ.\nއެމްޓީސީސީއިން ހިންގި، ތ. މަޑިފުށީގައި ތޮށިލުމުގެ މަޝްރުއު -- ފޮޓޯ/ އެމްޓީސީސީ\n"އަޅުގަނޑުމެން އިސްކަން މިދެނީ މިހާރު ހަވާލުވެފައި މި ހުރި މަޝްރޫއުތައް އެއްކޮށް މުއްދަތަށް ނިންމަން. އެއަށް ފަހު އަޅުގަނޑުމެންނަށް އާ ބޮޑެތި ޕްރޮޖެކްޓްތަކަަކަށް ދެވެން އޮތީވެސް. ސަރުކާރުން ވެސް އެގޮތަށް ވިސްނާފައި ކަން ނޭނގެ އަޅުގަނޑުމެންނަށް އިތުރު މަޝްރޫއެއް ނުދެއްވަނީވެސް،" ޝާހު ވިދާޅުވި އެވެ.\nއިތުރު ބިން ހިއްކުމުގެ މަޝްރޫއުތަކެއް އަންނަ އަހަރުގެ ތެރޭގައި ސަރުކާރުން އެ ކުންފުންޏާ ހަވާލުކުރުމުގެ ވިސްނުމެއް ގެންގުޅޭކަން ވެސް އެނގިވަޑައިގެންފައިވާ ކަމަށް ވެސް ޝާހު ވިދާޅުވި އެވެ. އެހެންވެ، ގުޅީފަޅު މަޝްރޫއު ނުލިބުމަކީ އެކުންފުނީގެ ކަންބޮޑުވުމެއް ނޫން ކަމަށް ވެސް ޝާހު ވިދާޅުވި އެވެ.\nފެރީ ނިޒާމަށް ފެރީ ބަނުމަށް ގަލްފް ކްރާފްޓް މޯލްޑިވްސް އަށް\nތިން ރަށެއްގެ މަގުތަކުގައި ތާރު އަޅަން ހަވާލުކޮށްފި\nހޯރަފުށީ ފެރީ ޓާމިނަލްގެ ބިންގާ އަޅައި މަސައްކަތް ފަށައިފި


Mudhaa Import Kurevunu Minvaru 28 Percent Ithuruvehje\nބަނދަރު ސަރަހައްދު-ފޮޓޯ ކަސްޓަމްސް\n14 އޮކްޓޯބަރ 20180ކޮމެންޓް\nމުދާ އިމްޕޯޓް ކުރެވުނު މިންވަރު 28 އިންސައްތަ އިތުރުވެއްޖެ\nމިދިޔަ ސެޕްޓެމްބަރު މަހު ރާއްޖެއަށް އިމްޕޯޓް ކުރެވުނު މުދަލުގެ ސީއައިއެފް އަގު މިދިޔަ އަހަރުގެ ސެޕްޓެމްބަރު މަހާ އަޅާބަލާއިރު 28 އިންސައްތަ އިތުރުވެއްޖެއެވެ.\nމޯލްޑިވްސް ކަސްޓަމްސް ސާވިސް އިން އާންމުކުރި ތަފާސްހިސާބުގައިވާ ގޮތުން މިއަހަރުގެ ސެޕްޓެމްބަރު މަހު ރާއްޖެއަށް 3.78 ބިލިއަން ރުފިޔާގެ މުދާ އިމްޕޯޓްކޮށްފައިވެއެވެ. މިދިޔަ އަހަރުގެ ސެޕްޓެމްބަރު މަހު ރާއްޖެއަށް އިމްޕޯޓްކޮށްފައިވަނީ 2.94 ބިލިއަން ރުފިޔާގެ މުދަލެވެ.\nއިމްޕޯޓްކުރި މުދަލުގެ އަގުގެ ގޮތުން 18 އިންސައްތަ ޗައިނާ އިން އިމްޕޯޓްކޮށްފައިވާއިރު، ޔޫ.އޭ.އީ އިން 15 އިންސައްތަ އަދި ސިންގަޕޫރުން 11 އިންސަައްތަ މުދާ ވަނީ އެތެރެކޮށްފައެވެ.\nއިމްޕޯޓު ޑިއުޓީއާއި އެހެނިހެން ފީގެ ގޮތުގައި ކަސްޓަމްސަށް ލިބުނު އާމްދަނީ ވަނީ މިދިޔަ އަހަރުގެ ސެޕްޓެމްބަރު މަހާއި އަޅާބަލާއިރު ހުސްވި ސެޕްޓެމްބަރު މަހު 20 އިންސައްތަ އިތުރުވެފައެވެ. މިއަހަރުގެ ސެޕްޓެމްބަރު މަހު އިމްޕޯޓު ޑިއުޓީއާއި އެހެނިހެން ފީގެ ގޮތުގައި ދަޢުލަތަށް 264 މިލިއަން ރުފިޔާ ލިބިފައިވާއިރު މިދިޔަ އަހަރުގެ ސެޕްޓެމްބަރު މަހު ލިބިފައިވަނީ 219 މިލިއަން ރުފިޔާ އެވެ.\nމިދިޔަ ސެޕްޓެމްބަރު މަހު ރާއްޖެއިން އެކްސްޕޯޓް ކުރެވުނު މިންވަރު މިދިޔަ އަހަރުގެ ސެޕްޓެމްބަރު މަހާ އަޅާބަލާޢިރު 124 އިންސައްތަ ވަނީ އިތުރުވެފައެވެ.\nމިދިޔަ އަހަރުގެ ސެޕްޓެމްބަރު މަހު ރާއްޖެއިން 156 މިލިއަން ރުފިޔާގެ މުދާ އެކްސްޕޯޓްކޮށްފައިވާއިރު މިއަހަރުގެ ސެޕްޓެމްބަރު މަހު އެކްސްޕޯޓްކުރި މުދަލުގެ މިންވަރަކީ 350 މިލިއަން ރުފިޔާއެވެ.\nރާއްޖެއިން މައިގަނޑޫ ގޮތެއްގައި އެކްސްޕޯޓް ކުރަނީ މަހުގެ ބާވަތްތަކެވެ. މިދިޔަ ސެޕްޓެމްބަރު މަހު ރާއްޖެއިން އެކްސްޕޯޓްކުރި މުދަލުގެ 23.5 އިންސައްތަ ޖަރުމަނަށް އެކްސްޕޯޓްކޮށްފައިވާއިރު، އެމެރިކާއަށް 11.9 އިންސައްތަ އެކްސްޕޯޓްކޮށޤފައިވެއެވެ.


ޢިބުރަތްތެރިވާހަކަ: ސޫރަތުލް ފާތިޙާއަކީ ފަރުވާއެކެވެ.\nފުރަތަމަ ޞަފްޙާislamic storyޢިބުރަތްތެރިވާހަކަ: ސޫރަތުލް ފާތިޙާއަކީ ފަރުވާއެކެވެ.\nAruzam 7:37 AM\nأبو عبد الله عبد الرحيم المدني\nނަބިއްޔާގެ ޞަޙާބީ ބޭކަލުންގެ ތެރެއިން ޖަމާޢަތެއް ދަތުރެއްގައި ފުރައިފިއެވެ. އަދި ޢަރަބިންގެ އަވަށްތަކުގެ ތެރެއިން އަވަށަކަށް ދަތުރުމަތީގައި ފޯރައްޖެއެވެ. ދެން އެބޭކަލުން މެހުމާންދާރީ (ޟިޔާފާ) ކުރުމަށް އެބައިމީހުންކުރެން އެދުމުން އެކަމަށް ދެކޮޅު ހަދައިފިއެވެ. އެޔަށްފަހު އެއަވަށުގެ ބޮޑުމީހާގެ ގައިގައި ނަގުލަންދާއްޓެއް ކަށި ޖަހައިފިއެވެ. ދެން ވަރަށް ގިނަކަންކަން އެބައިމީހުން އޭނާއަށް ފަރުވާއަށްކޮށް އެއިން އެއްވެސް ކަމަކުން މަންފާއެއް ނުކުރިއެވެ. ދެން އެތަނުން ބައެއްމީހުން ބުނެފިއެވެ. ނިކަން މިރަށަށް މަންޒިލުކުރަން ފައިބާ އެތިބާ ޖަމާޢަތުގެ މީހުން ކައިރިއަށް ދަމާހެއްޔެވެ. އެމީހުންގެ އަތުގައި ފަހަރެއްގައި ފައިދާކުރަނިވި (ފަރުވާއެއް) ހުރެދާނެއެވެ. ދެން އެބައިމީހުން ޞަޙާބީ ބޭކަލުންގެ ކައިރިއަށް އަތުވެއްޖެއެވެ. އޭ މީސްތަކުންނޭވެ. އަހަރެމެންގެ ބޮޑުމީހާގެ ގައިގައި އެއްޗެއް ކަށިޖަހައިފިއެވެ. އަދި ހުރިހާ އެއްޗަކުން އަހަރެމެން ފަރުވާކޮށްފީމެވެ. ނަމަވެސް އެއްވެސް ފައިދާއެއްނުކުރިއެވެ. ތިޔަބައިމީހުންގެ އަތުގައި އެއްވެސް އެއްޗެއް (ފަރުވާއަކަށްކުރާނެކަމެއް) ނެތްހެއްޔެވެ؟\nދެން ބައެއް ޞަޙާބީ ބޭކަލުން ދަންނަވައިފިއެވެ. ﷲގަންދީފައި ބުނަމެވެ. އާނއެކެވެ. ނަމަވެސް ތިމަންބޭކަލުން މެހެމާންދާރީ އަދާކުރުމަށް އެދުމުން ތިޔަބައިމީހުން އެކަމެއްނުކޮށްދިނީމުއެވެ. ތިމަންކަލޭގެފާނު ރުޤުޔާކޮށްދީފާނަމެވެ. އެއީ ތިމަންބޭކަލުންނަށް ބަދަލުގެ އެއްޗެއް ދޭމަތީންނެވެ. ދެން އެބައިމީހުން ބަކަރި ތަކެއް ދިނުމަށް އެއްބަސްވެއްޖެއެވެ. ދެން އެކަލޭގެފާނު ގޮސް ފުމެ އަދި އަލްޙަމްދު ސޫރަތް ކިޔަވައިފިއެވެ. ދެން ކިޔެވުމުން އެމީހަކު ހައްޔަރުން ނެއްޓުނު ފަދަޔަކުން ޙަރަކާތްތެރިވެއްޖެއެވެ. ދެން ހަމަ ހިނގާބިނގާވެ ގަދަފަދަ ވެއްޖެއެވެ. އެއްވެސް ކަހަލަ ކަމެއްނެތެވެ. ދެން އެބައިމީހުން ދޭން އެއްބަސްވީ ވަރު ދީނިންމައިފިއެވެ.\nދެން ޞަޙާބީ ބޭކަލުންގެ ތެރެއިން ބައެއް ބޭކަލުން އެބަކަރިތައް ބެހުމަށް އެދިލެއްވިއެވެ. ދެން ރުޤުޔާކުރެއްވި ކަލޭގެފާނުވިދާޅުވިއެވެ. އިހަށް ނަބިއްޔާ ޞައްލަﷲ ޢަލައިހި ވަސައްލަމަގެ އަރިހަށްގޮސް އެކަލޭގެފާނު އަމުރުކުރައްވާ ކަމެއް ބަލާފައި މެނުވީ ނުބަހާށެވެ. ދެން އެބޭކަލުން އެކަލޭގެފާނު ކައިރިއަށް ގޮސް އެވާހަކަ ދަންނަވައިފިއެވެ. ޙަދީޘްކުރެއްވިއެވެ. ތިބޭފުޅުންނަށް އެއީ ރުޤުޔާއެއްކަން އެނގުނީ ކިހިނަކުންތޯއެވެ؟ ތިޔަބައިމީހުން ކަންކުރީ ރަނގަޅަށެވެ. އެ ތިޔަބައިމީހުންގެ މެދުގައި ބަހާށެވެ. އަދި ތިމަންކަލޭގެފާނަށްވެސް ބައެއް ދެއްވާށެވެ." އަދި ނަބިއްޔާ ޞައްލަﷲ ޢަލައިހި ވަސައްލަމަ ހިނިވަރުނަކުރެއްވިއެވެ."\nމި ޙަދީޘުން މާއްދީ ބަލިތަކަށް ސޫރަތުލް ފާތިޙާއިން ފަރުވާ ލިބޭކަމަށް ދަލީލުކޮށްދެއެވެ.\nޙަދީޘްގެ މަޞްދަރު: ޞަޙީޙުލް ބުޚާރީ: 2156ވަނަ ޙަދީޘް.


Maafushi Monitoring ah Laifi - AO News\nމާފުށި މޮނިޓަރިންގއަށް ލައިފި\nމާފުށި/ ފޮޓޯ: އޭއޯ ނިއުސް\nމާލެ އަތޮޅު މާފުށި މޮނިޓަރިންގ އަށް ލައިފިއެވެ.\nއެރަށް މޮނިޓަރިންގ އަށް ލާފައިވަނީ އެރަށުގައި ކޮވިޑް-19 ފެތުރޭތީ، މިއަދުގެ ވަގުތެއްގައެވެ.\nމައުލޫމާތު ލިބިފައިވާ ގޮތުގައި މާފުށި ރަށު ތެރެއިންނާއި ފުލޫ ކުލިނިކަށް ދައްކާ މީހުން ކޮވިޑަށް ޕޮޒިޓިވްވާ ރޭޓު އަންނަނީ އިތުރުވަމުންނެވެ. އެގޮތުން މިހާތަނަށް ވެސް 12 މީހަކު ޕޮޒިޓިވް ވެފައިވާ ކަމަށް އެރަށު ސިއްހީ މަރުކަޒުން ބުނެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން އެންމެފަހުން ޢާންމުކުރި ތަފާސް ހިސާބުން ދައްކާ ގޮތުގައި ކޮވިޑް ފެތުރޭތީ އަރާ ފޭބުން މަނާކޮށްފައި މިހާރު އޮތީ 16 ރަށަކަށެވެ. އޭގެތެރޭގައި މ. މުލަށް، ދ. ކުޑަހުވަދޫ، ނ. ލަންދޫ ހދ. ނައިވާދޫ، ކ. ތުލުސްދޫ، ތ. ވިލުފުށި އަދި ދ. ހުޅުދެލި ހިމެނެއެވެ. އަދި ގދ. ގައްދޫ އާއި ހޯޑެއްދޫ ވެސް މި ލިސްޓުގައި ހިމެނޭ އިރު، އެ ދެރަށް މޮނިޓަރިންގެ ހާލަތަށް ގެނައީ މިމަހުގެ 28 ވަނަ ދުވަހު އެވެ.\nމޮނިޓަރިންގައި އޮންނަތާ އެންމެ ގިނަ ދުވަސްވީ އައްޑޫ ސިޓީ އެވެ. އެ ސިޓީގެ ގުޅިފައިވާ ރަށްތަައް މިދިޔަ އޮގަސްޓު މަހުގެ 28 ވަނަ ދުވަހު މޮނިޓަރިންގެ ހާލަތަށް ގެނައި އިރު ހުޅުމީދޫ މޮނިޓަރިންއަށް ލާފައިވަނީ ސެޕްޓެމްބަރު މަހުގެ ހަތަރު ވަނަ ދުވަހު އެވެ.\nއައްޑޫ ސިޓީން އިއްޔެ ވެސް ވަނީ ފަސް މީހަކު ކޯވިޑަށް ޕޮޒިޓިވް ވެފައެވެ. މިވަގުތު ބަލި ޖެހިފައި 45 މީހުން ތިބި އިރު އޭގެ ތެރެއިން ހަތަރު މީހަކަށް ފަރުވާ ދެމުން ދަނީ ހޮސްޕިޓަލްގައި އެޑްމިޓް ކޮށްގެނެވެ.\nއައްޑޫއިން މިހާތަނަށް ކޯވިޑަށް ފަރުވާ ދެމުން ދަނިކޮށް 12 މީހުން މަރުވެފައެވެ.\nމާފުށި މިއަދު މޮނިޓަރިންގެ ހާލަތަށް ގެނެސްފައިވާ އިރު، އެރަށުގެ ހިއްކި ބިމާއި ޕިކްނިކް އައިލެންޑް ކައުންސިލާއި ހަވާލުކުރުމަށް ބޭއްވި ރަސްމިއްޔާތުގައި ބައިވެރިވެވަޑައިގަތުމަށް މީގެ ދެ ދުވަސް ކުރިން ރައީސް އިބްރާހިމް މުހައްމަދު ސޯލިހު ވަނީ އެރަށަށް ވަޑައިގެންފައެވެ.


27 ޖޫން 2015\n[ޖޫން 24، 2015 ގެ ބަޔާ ގުޅޭ]\nޅިޔަންބެ ތަށިތައް ނެގުމަށް ފަހު އަހަރެން ކައިރިޔަށް ޖޫސްތަށި ހިފައިގެން\nއައެވެ. އަހަރެން ކުޑަދޮރު ކާރި ބޭރުބަލަން މަޑުކޮށްލީމެވެ. ޅިޔަންބެ އަހަރެންގެ ފުރަގަހުން އައިސް ހުއްޓިލާފަ ވާހަކަ ދައްކަން ފެށިއެވެ.\n“ނަފީސާ، އަސްލު އަހަރެން ލޯބިވީ ނަފީސާ ދެކެ. އަހަރެންގެ ނިކަމެތިކަމުގެ ސަބަބުން ކައިވެންޏަށް އެދެން ނުކެރުނީ އަދި އަހަރެންނަށްވުރެ ކުރިން ފައިރޫޝް ތިކަންތައް ކޮށްލީ. ރިސޯޓުގަ ހުރެފަ އައިއިރު ނަފީސާ ވަނީ ފައިރޫޝް އާއި ކައިވެނި ކޮށްފަ. އަހަރެންނަށް ކުރެވޭނެ މާބޮޑު ކަމެއް ނެތް. ނަފީސާގެ ކައިރީ ގިނަ ވަގުތު ހޭދަ ކުރުމަށް ހަމައެކަނި އަހަރެންނަށް ލިބުނު ދަނޑިވަޅަކީ ރުޤީއްޔާ އާއި ކައިވެނި ކުރުން،” ޅިޔަންބެ ދައްކަމުން ދިޔަ ވާހަކަ މާދުރުން އަހަރެންނަށް އަޑުއިވޭހެން ހީވެއެވެ.\nއެ ޖޫސްތަށި ބޯކަށް އަހަރެން ބޭނުމެއް ނޫނެވެ. އެހެނަސް މަޖްބޫރު ހާލަތުގައި އެއްނޭވާއިން އެ ޖޫސްތަށި ބޯލީމެވެ. އެވަގުތު އެބުއިމަށް އަހަރެން ބޭނުންވެފައިހުރި މިންވަރު އަހަރެންނަށް އިޙްސާސް ވިއެވެ. ހީވަނީ އެއަށްޓަކާ އަހަރެން މާކުރިން އިންތިޒާރު ކުރިހެންނެވެ.\nހަމަ ހޭގަ ހުއްޓާ މިއަދު ޅިޔަންބެ އައިސް އަހަރެންގެ އަތުގައި ހިފާލިއެވެ. އެވަގުތު އެފިރުމުންވެސް އަހަންނަށް ވީ ވޭނަކަށެވެ. ރުހުމުގައި އެފިރުމުންތައް އަހަރެން ބޭނުން ނޫންކަން ކިތަންމެ ރީތިކޮށްވެސް އެނގުނެވެ. އެކަމަކު ކުރިން އަހަރެން އެފިރުމުން ބޭނުންވިކަން ގައިމެވެ.\nމިއަދު އަހަރެންގެ ތަންމަތި ވެގެންދިޔައީ ކަށިތަންމަތީގެ ދާނަކަށެވެ. ދައްތަ ހަމަ ގައިމުވެސް އަހަރެންނަށް ވަރަށް އިތުބާރު ކުރާނެއެވެ. އެކަމަކު މިއަދު އެއިތުބާރު ކޮބާހެއްޔެވެ. އަހަރެންގެ ވިޔާނުދާކަމުން މިގުޅުން ވެގެންދިޔަ ގޮތް ދެކެބަލާށެވެ.\nމޫނުގައި ދެއަތް އެޅުމަށްފަހު އަހަރެން ރޯންފެށީމެވެ. މިވާހަކަ އެއްވެސް މީހެއް ކާރީ ދައްކަން އަހަރެން ލަދުގަނެއެވެ.\nއެދުވަހު ފައިރޫޝް ރަށަށް އައެވެ. ބުނެވެސް ނުލާ ސަޕްރައިޒެއް ދޭން އައީއެވެ.\nއެންމެ އަޖާއީބު ވާކަމަކީ ފައިރޫޝް ހުންނަ ދުވަހު ޅިޔަންބެ އެ ޖޫސްތަށި ނުދޭކަމެވެ. އަދި ގިނަ ވަގުތު ޅިޔަންބެ ގޭގަވެސް ނޫޅޭ ކަމެވެ.\nރޭގަނޑު އަހަރެން ނިދަން އައިއިރު ފައިރޫޝް އޮތީ އޮށޯވެގެންނެވެ.\nކުރިން ބަލާހެން ފައިރޫޝާ ދިމާއަކަށް އަހަންނަކަށް ނުބެލުނެވެ. ހަމަ ގައިމުވެސް ކުރިން އޮތް ލޯބި އަހަރެމެންގެ ދޭތެރޭގައި ނެތްކަން ގައިމެވެ.\nއަހަރެން ބޭނުންވީ އެއެނދުގައިވެސް ނޯންނާށެވެ. ފިރިމީހާގެ އަތް އަހަރެންގެ ހަށިގަނޑުގައި ޖެހޭކަށް އަހަރެން ބޭނުމެއް ނުވިއެވެ. އަހަރެން މާމުޑޫދާރެވެ. (ނުނިމޭ)


SunOnline: Cancer jehifaivaa Mohammed Dheelathi ehee ehge inthizaaru gai\nކެންސަރުޖެހިފައިވާ މުހައްމަދު ދީލަތި އެހީއެއްގެ އިންތިޒާރުގައި\nއައިމިނަތު ލުބާ 09 Nov 2018, 20:57\nމުހައްމަދު ރަޝީދު--- ފޮޓޯ/ އާއިލާ\nފ. ބިލައްދޫއަށް އުފަން އުމުރުން 54 އަހަރުގެ މުހައްމަދު ރަޝީދުގެ ދިރިއުޅުން ބަދަލުވެގެންދިޔައީ ކުއްލިގޮތަކަށެވެ. ހަޔާތުގެ ދުވަސްތައް އުފަލާއެކު ވޭތުކުރަމުންދަނިކޮށް ހަޔާތަށް އަނދިރި ކޮޅިގަނޑެއް އައެވެ. ކެންސަރުޖެހިފައިވާކަން އެނގުނު ހިސާބަކީ ދިރިއުޅުމުގައި އެންމެ ހިތްދަތިވި ވަގުތުކޮޅެވެ. އެންމެ ބަލިކަށިވި ވަގުތުކޮޅު ވެސް މެއެވެ.\nމުހައްމަދު ރަޝީދު އަކީ ފުއްޕާމޭގައި ޓިއުމަރެއް އުފެދި ކެންސަރުޖެހިގެން ފަރުވާކުރަމުން އަންނަ މީހެކެވެ. މުހައްމަދުގެ ބަލިހާލަތާ ގުޅޭގޮތުން "ސަން ކުލުނު" އަށް މައުލޫމާތު ދެމުން އޭނާ ބުނީ ބަލީގެ ފުރަތަމަ އަސަރު ފެންނަން ފެށީ މިދިޔަ އަހަރުގެ ކުރީކޮޅު ކަމަށެވެ.\n"އެފަހަރު ވަރަށް ގަދައަށް ކެއްސައި ރޯގާ ޖެހުނު. ވަރަށް ބަލިވި އެފަހަރު. ސީދާ މާލެ އައިސް ދެއްކީ ވެސް. ކްލިނިކަކަށް ގޮސް ދެއްކީމަ އެމީހުން ދިނީ ޓެސްޓްތަކެއް ހަދަން. ދެން އައިޖީއެމްއެޗްއަށް ގޮސް އެ ޓެސްޓްތައް ހެދީ އަވަހަށް. އޭރަކު ނޭނގެ ވެގެން އުޅޭގޮތެއް. ހިތަކަށް ނާރާ މިކަހަލަ ކަމެއް ކަމެއް،"\nމުހައްމަދު ބުނީ ޓެސްޓްތައް ހެދުމަށްފަހު އެ ދުވަހު ގެއަށް ދިޔަކަމަށާއި ހާލަތު އިތުރަށް ގޯސްވީ އެރޭކަމަށެވެ. ހޮޑުލެވި ކެއްސާގޮތް ވުމުން ވަގުތުން އައިޖީއެމްއެޗްއަށް ދިޔަކަމަށް ވެސް އޭނާ ބުންޏެވެ. އައިޖީއެމްއެޗްގެ ގިނަ ޑޮކްޓަރުންތަކެއް އެވަގުތު މުހައްމަދު ވަށާލި ކަމަށާއި ފުއްޕާމޭގެ އިތުރުން ނާރުގެ ޑަކްޓަރެއް ވެސް އެވަގުތު ބެއްލެވި ކަމަށް އޭނާ ބުންޏެވެ. ނަމަވެސް އެއްވެސް ކަހަލަ މައްސަލައެއް އުޅޭކަމަށް ޑަކްޓަރުން ނުބުނާކަމަށާއި ޓެސްޓްގެ ނަތީޖާ ލިބުމުން ކެންސަރުޖެހިފައިވާ ކަމަށް ޑަކްޓަރުން ބުނި ކަމަށް އޭނާ ބުންޏެވެ.\n"ކެންސަރު ހުރިކަން އެނގުމުން އެމީހުން ބުނީ އަވަހަށް ބޭރަށްދާށޭ. ދެން ވަގުތުން އައީ އިންޑިއާ އަށް. އައިސް އަމްރިތާ ހޮސްޕިޓަލް އަށް ދެއްކުމަށްފަހު އެކޮޅުގެ ޑަކްޓަރުން ބުނީ ފުއްޕާމޭގައި އުފެދިފައި އިން ޓިއުމަރަކަށް ކެންސަރުޖެހިފަ އިން ވާހަކަ. އަސްލު އެގަޑީ ވަރަށް އަސަރުކުރި. ހަދާނެގޮތް ވެސް ހުސްވި،"\nސިއްހީ ހާލަތު މުޅިން ރަނގަޅުވާނެ ދުވަހަކަށް އަބަދުވެސް އިންތިޒާރުކުރާ ކަމަށާއި ރަނގަޅުވުމަށް ކުރަން ޖެހުނު ކޮންމެ ކަމެއް ވެސް ކުރުމަށް މަސައްކަތްކުރާނެ ކަމަށް މުހައްމަދު ރަޝީދު "ސަން ކުލުނު" އަށް ބުންޏެވެ.\nފަރުވާކުރުމަށް އިންޑިއާގައި ހުރެފައި ރާއްޖެ އައިނަމަވެސް އަވަސް މުސްތަގްބަލެއްގައި އެނބުރި އިންޑިއާ އަށް ދާންޖެހޭ ކަމަށްވެސް އޭނާ ބުންޏެވެ. މުހައްމަދު ރަޝީދު ބުނީ އޭނާއަކީ ތައިރޮއިޑް ބައްޔަށް ވެސް ބޭސްކުރަމުން އަންނަ މީހެއް ކަމަށެވެ.\nގަވާއިދުން ކީމޯ ތެރެޕީ އަދި ރޭޑިއޭޝަން ނަގަމުން އަންނަ ކަމަށާއި އެކަމުގެ ސަބަބުން ވަރުބަލިވާ ކަމަށް އޭނާ ބުންޏެވެ.\n"އެބަޖެހޭ ހަ ޑޯޒް ނަގަން. މިހާރު ރޭޑިއޭޝަން ދޭތީ ވެސް ވަރަށް ވަރުބަލިކަން އިހުސާސްކުރެވޭ. ކެއްސާ އޯކާ ދެމޭގޮތް ވެސް ވޭ. ޑަކްޓަރުން މަނާކޮށްފައި އޮތީ ގެރި މަސް އެއްޗެހި ކާން. ތެލުގެ ބާވަތް މަދުކޮށް ކަނޑުމަސް ކެއުންވެސް މަދުކުރުމަށް އަންގާފައި އޮތީ،" މުހައްމަދު ރަޝީދު ބުންޏެވެ.\nކުރިން މުހައްމަދު އަކީ ރަށު މިސްކިތުގެ މަސައްކަތު މީހެކެވެ. "އެއްވެސް ދަރިއެއް ނުހުރޭ. މާލީ ގޮތުން ވަރަށް ދަތި،"\n"ތިން މަހުން އެއްފަހަރު އިންޑިއާއަށް އައިސް ކީމޯ އަދި ރޭޑިއޭޝަން ހެދުމަށް އައުމަށް ޑަކްޓަރުން އަންގާފައި އޮތީ،"\nއިންޑިއާގައި ހޭދަވާނެ ދުވަސްތަކަކީ ގިނަ ހަރަދުތަކެއް ހިނގާނެ ދުވަސްތަކެކެވެ. ބޭސްފަރުވާ އަށް އާސަންދަ ހަމަޖެހުނު ނަމަވެސް އިތުރު ފަރުވާކުރުމަށް ޚަރަދު ހިނގައެވެ.\nނޯޓް: ސަންގެ މި ސެގްމެންޓްގެ ދަށުން ގެނެސްދޭ ފަރާތްތަކަށް އެހީތެރިވުމުގެ ކަންކަން އެ އާއިލާއާ ގުޅިގެން ކުރިއަށް ގެންދިއުން އެދެމެވެ. ފައިސާގެ އެއްވެސް ކަމެއްގައި ސަން އިން ބައިވެރިއެއް ނުވާނެ އެވެ. ސީދާ އާއިލާއަށް އެހީތެރިވެ ދެއްވާށެވެ.\nމޯލްޑިވްސް ޕާޓްނަޝިޕް ފޯރަމް\nޕާޓްނަޝިޕް ފޯރަމް: އާ ގުޅުމަކާއި އާ އިތުބާރެއްގެ ފެށުން\nދެ ބާރުގެ ކޯޅުމާއި އޮޅުންބޮޅުން!\nމަޖިލީހުގެ ރިޔާސަތުން އަންހެނުންގެ "ބާރު"


March Mahu Ehme Gina Adhadhakah Service Charge Dhin Resort Thakakee Mee - Vaguthu\nމާރިޗް މަހު އެންމެ ގިނަ އަދަދަކަށް ސާރވިސް ޗާޖް ދިން ރިސޯޓްތަކަކީ މިއީ\n9 މަސް ކުރިން ( އޭޕްރީލް 21, 2018 )\nރާއްޖޭގެ ރިސޯޓުތަކުގެ ތެރެއިން އެންމެ މަތިން މިދިޔަ މަހު ވެސް ސާވިސް ޗާޖު ދީފައިވަނީ ނ. ޝެވަލް ބްލޮންކް ރަންދެލި ރިސޯޓުން ކަމަށް ސާވިސް ޗާޖްގެ މައުލޫމާތު ހިއްސާ ކުރަމުން އަންނަ ސައިޓެއް ކަމަށްވާ "މޯލްޑިވްސް އެސްސީ" އިން ބުނެފިއެވެ.\nރާއްޖޭގެ ސާރވިސް ޗާޖްގެ މައުލޫމާތު ހިއްސާ ކުރަމުން އަންނަ މިސައިޓްގައި ޝެވަލް ބްލޮންކް ރަންދެލި ރިސޯޓުގެ އިތުރުން އިތުރު 36 ރިސޯޓެއްގެ ސާރވިސް ޗާޖްގެ މައުލޫމާތު ހިއްސާކޮށްފައިވެއެވެ. ސާރވިސް ޗާާޖް އެންމެ ދަށުން ދިން ރިސޯޓެއްގެ ގޮތުގައި މިދިޔަ ލިސްޓް ކުރެވިފައިވަނީ ޝަންގްރީ ރިސޯޓްގައެވެ. މިރިސޯޓްގެ މުވައްޒިފުންނަށް މިދިޔަ މަހު ސާރވިސް ޗާޖްގެ ގޮތުގައި ދީފައިވަނީ 364 ޑޮލަރެވެ.\nމިދިޔަ މަހު އެންމެ ގިނައިން ސާރވިސް ޗާޖް ދީފައިވާ ޝެވަލް ބްލޮންކް ރަންދެލި ރިސޯޓުގެ ކޮންމެ މުވައްޒަފަކަށް ސާވިސް ޗާޖުގެ ގޮތުގައި 1483 ޑޮލަރު ލިބިފައިވެ އެވެ. މި އަދަދަކީ މިދިޔަ އަހަރުގެ މާޗު މަހު ލިބުނު 1427.91 ޑޮލަރު އާ ބަލާއިރު ތިން ޕަސެންޓުގެ އިތުރުވުމެކެވެ. މި ރިސޯޓުގެ މުވައްޒަފުންނަށް މި އަހަރުގެ ޖެނުއަރީ މަހު 2940.19 ޑޮލަރުގެ ސާވިސް ޗާޖެއް ދީފައިވެ އެވެ.\nމިލިސްޓްގެ ދެވަނައިގައި އޮތް ވެލާގެ މުވައްޒިފުންނަށް ސާވިސް ޗާޖްގެ ގޮތުގައި ދީފައިވަނީ 1367.53 ޑޮލަރެވެ. އަދި ތިން ވަނައިގައި އޮތް ވަން އެންޑް އޮންލީ ރީތިރަށުން 1165.00 ޑޮލަރު ސާވިސް ޗާޖްގެ ގޮތުގައި ދީފައިވާއިރު، ލިސްޓްގެ ހަތަރު ވަނައިގައި އޮތް އަނަންތާރާއިން ސާވިސް ޗާޖްގެ ގޮތުގައި ދީފައިވަނީ 1116.37 ޑޮލަރެވެ.\nމޯލްޑިވްސް އެސްސީއަކީ ރިސޯޓްތަކުގެ މުވައްޒިފުންގެ އެހީގައި ހިންގާ ސައިޓްއެއްކަމަށް އެސައިޓްގައި ބުނެފައިވެއެވެ. މިގޮތުން މިސައިޓްގައި އާއްމު ކުރެވެނީ މުވައްޒިފުން ފޮނުވާ މުސާރަ ސީޓްގައިވާ ސާރވިސްޗާާޖްގެ އަދަދެވެ.\nއޭޕްރީލް 21, 2018 - 09:25\nޖެނުއަރީގަ 2940 ލިބުނީ ވެލާއަށޯ\nއޭޕްރީލް 21, 2018 - 10:47\nވިލާރިސޯޓްތައް އުޅެނީ ކިތައްވަނާގައިތަ؟ ތަރައްޤީ ޔަޤީންވާތީ ހަމަ އަހައިލީ!\nއޭޕްރީލް 21, 2018 - 11:21\nރާއްޖޭގެ ކުނފުނި ތަކުން ހިންގާ ރިސޯޓް ތަކުން ގިނަފަރު ސާވިސް ޗާޖް ނުވެސް ދޭ މިކަން ބަލާނެ ފަރާތެއްވެސް ނޯވެ.\nއޭޕްރީލް 22, 2018 - 01:05\nޥަކަރުފަޅި ރިސޯޓު އެންމެ ދަށް ސާރވިސް ޗާރޖް ދޭ ރަށް 300\nބަލްޤީސް އާދަމް / ހުޅުމާލެ\nއޭޕްރީލް 22, 2018 - 07:46\nއޭޕްރީލް 22, 2018 - 07:47\nޕެރަޑައިޒް ރިސޯޓުން މާރޗްމަހު ދިނީ 700 ދިވެހި ރުފިޔާ!\nއޭޕްރީލް 22, 2018 - 12:54\n700 އޮޅުދޫ ރުފިޔާ ހުރޭތަ. ދިވެހިން ފައިސާ\nއަށް ކިޔާ ނަމަކީ 'ރުފިޔާ'\n3 ދުވަސް ކުރިން 2\nރާއްޖޭގެ ހުރިހާ ޓޫރިސްޓް ފެސިލިޓީތައް އިންސްޕެކްޓް ކުރަނީ\nޤަވައިދާއި ހިލާފަށް ގިނަ އަދަދެއްގެ ފަތުރުވެރިންތަކެއް ރާއްޖެ ގެނެސްފި\n6 ދުވަސް ކުރިން 41


KIthame bali bodu viyas namaadhu elhumeh neh :Hukuru Khuthuba ކިތަންމެ ބަލި ބޮޑުވިޔަސް، ބަލިމީހާއަށް ވެސް ނަމާދު އެޅުމެއް ނެތް: ހުކުރުޚުތުބާ – Ilm KIthame bali bodu viyas namaadhu elhumeh neh :Hukuru Khuthuba\nކިތަންމެ ބަލި ބޮޑުވިޔަސް، ބަލިމީހާއަށް ވެސް ނަމާދު އެޅުމެއް ނެތް: ހުކުރުޚުތުބާ\nކިތަންމެ ބަލި ބޮޑުވިޔަސް، ބަލިމީހާއަށް ވެސް ނަމާދު އެޅުމެއް ނެތްކަމުގައި މިއަދު ހުކުރުޚުތުބާގައި ވިދާޅުވެއްޖެއެވެ.\nކިތަންމެ ބަލި ބޮޑުވިޔަސް، ބަލިމީހާއަށް ވެސް ނަމާދު އެޅުމެއް ނެތެވެ. މިއަދު އަހަރެމެންނަށް ފެންނަނީ، މިއާ ޚިލާފު މަންޒަރެކެވެ. މީހަކު ހަމަ ބައްޔެއް ވެލާއިރަށް ނަމާދު ނުކޮށް ދޫކޮށްލާތަނެވެ. އެފަދަމީހުންނަށް ނަމާދު ކުރުން ވެފައިވަނީ އުފުލަން ޖެހިފައިވާ ބޮޑު ބުރައަކަށެވެ. ބައެއް މީހުން ނަމާދު ނުކޮށް ދޫކޮށްލަނީ ބަލި ފަސޭހަވުމުން އެ ނަމާދުތައް ޤަޟާ ކުރާނަމޭ ބުނަމުންނެވެ. ހަމައެއާއެކު، އެ ބަލީގައި މަރުވެއްޖެނަމަ، އެއީ އޭނާއަށް ލިބުނު ޢުޛުރެއް ކަމަށް އެދެކެގެންނެވެ. މިއީ ވަރަށް ބޮޑު ވަރަށް ބޮޑު އޮޅުމެކެވެ. މިގޮތަށް ޤަޟާ ކުރުމަށް ނިޔަތްގަނެގެން ވެސް، ނަމާދު އެޅުމަކީ ހުއްދަވެގެންވާނެ ކަމެއް ނޫނެވެ.\nޝައިޠާނާ މުސްލިމުން ނަމާދާ ދުރުކުރުމަށްޓަކައި ވަރަށް ގިނަ ޙީލަތްތަކާއި މަކަރުތައް ހަދައި، ދުނިޔެ ރަންކޮށް ދައްކަތެވެ. ޝައިޠާނާއަށް މިވާނަމަ މުސްލިމުން ނަމާދާ މުޅިން ދުރުކުރެވޭތޯ ބަލާނެއެވެ. އާދަކޮށް ނަމާދު ކުރާ މީހަކުނަމަ، އޭނާ ބައެއް ނަމާދުތަކާ ދުރުހެލި ކުރެވޭތޯ ބަލާނެއެވެ. މުސްލިމުންގެ ޙާލަތަށް ބަލާއިރު، ގިނަ ބަޔެއްގެ ނަމާދުގެ ތިލަފަތް ވަނީ ލުއިވެފައެވެ. އެމީހުންގެ ގާތުގައި ނަމާދަށް ވުރެ އިސްކަން ދެވެނީ އެހެނިހެން ކަންކަމަށެވެ. ނަމާދުގެ ވަގުތުތަކާ ދިމާކޮށް، ދުންޔަވީ ޢަމަލުތައް ރާވައި، ހިންގާތަން ފެނެއެވެ. ބަންގި ގޮވުމުން ފިހާރަތަކާއި، ސައިހޮޓާތައް ލައްޕަން ޤަވާޢިދުތައް އަމުރު ކުރާތީ އެތަންތަން ލެއްޕިއަސް އެ ތަންތަނުގެ ތެރޭގައި، ގިނަބަޔަކު ނަމާދަށް ނުގޮސް ތިބޭ ތަން ފެނެއެވެ.\nޖަމާޢަތުގައި ނަމާދު އަދާކުރުމަށް ފަރުވާތެރިވާށެވެ. އެކަހެރިކޮށް ހުރެ ކުރާ ނަމާދުން ލިބޭ ޘަވާބަށް ވުރެ، ޖަމާޢަތުގައި ކުރާ ނަމާދުގެޖަވާބު ހަތާވީސް ދަރަޖައަށް އިތުރުވެގެން ވެއެވެ. ރަސޫލާ ގެ ޙަދީޘް ކުރައްވާފައިވާ ގޮތުގައި ޖަމާޢަތުގައި ޢިޝާ ނަމާދު ކުރުމަކީ ރޭގަނޑުގެ ދެބައިކުޅަ އެއްބައިގައި އަޅުކަން ކުރުން ފަދަ ކަމެކެވެ. އަދި ޖަމާޢަތުގައި ޢިޝާނަމާދު ކުރިމީހާ ފަތިސްނަމާދު ވެސް ޖަމާޢަތުގައި ކޮށްފިނަމަ، މުޅި ރޭގަނޑު އަޅުކަންކުރި މީހަކާ އެއްފަދައެވެ.\nIbrahim Ihsaan Mohamed(Issey Offical)\nMasha Allah. Helpfull reminder.\nވ.ވ. ރަނގަޅު އެހާމެ ބޭނުންތެރި خطبا އެއް\nމިފަދަ خطبا ތައް ދިނުން ގިނަ ކުރުން ވ. މުހިންމު ކަމަށް ދެކެން. جزاكم الله خيراً


ވަޒީފާގެ ފުރުޞަތު (ރިލީފް އަރަބި ޓީޗަރ)\nރ. އަނގޮޅިތީމު ނަމްބަރ: 14GS-125/IUL/2019/\nމިސްކޫލަށް މިދަންނަވާ މަޤާމަށް މުވައްޒިފަކު ބޭނުންވެއްޖެ\nމަޤާމު: ރިލީފު ޓީޗަރ (ދިރާސީ 1 އަހަރަށް)\nއަރަބި ލެންގުއޭޖް ޓީޗަރ 1 (އެކެއް)\nކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑުގެ ލެވަލް4ސަނަދެއް ހާސިލްކުރުން\nހަވާލު ކުރެވިފައިވާ މާއްދާ ނުވަތަ މާއްދާތައް މުޤައްރަރުގައިވާ މިންގަނޑަށް ދަރިވަރަށް އުގަންނައިދިނުމާއި ، މިސްކޫލުން ރާވާ އެކްސްޓްރާ، ކޯކަރލިކިއުލަރ ހަރަކާތްތައް އިސްވެ ރާވާ ހިންގުން.\n- ފާއިތުވި އަހަރު ތަކުގައި ސްކޫލް ޓީޗަރެއްގެ ގޮތުގައި އުޅުއްވާފައިވާ ފަރާތްތަކަށް އިސްކަން ދެވޭނެއެވެ.\nއިންޓަވިއު އޮންނާނެ ތަންނާއި ވަގުތު:\n- މި މަޤާމަށް މީހަކު ހޮވުމުގައި އިންޓަވިއު ކުރެވޭނެއެވެ. އިންޓަރވިއު އޮންނާނީ މި އިޢުލާނުގެ މުއްދަތު ހަމަވާ ތާރީހުން ފެށިގެން ރަސްމީ2ދުވަހާއި 10 ދުވަހުގެ ތެރޭގައެވެ. އިންޓަވިއު އޮންނާނެ، ތާރީޚާއި ތަނާއި ވަގުތު ވަޒީފާއަށް އެދި ހުށައަޅާ ފަރާތްތަކަށް މިސްކޫލުން އަންގާނެއެވެ.\nހ- ފުރިހަމަކޮށްފައިވާ އެޕްލިކޭޝަން ފޯމު (ސިވިލް ސަރވިސްގެ ވަޒީފާއަށް އެދޭ ފޯމު މިސްކޫލުގެ އޮފީހުންނާއި، ސިވިލްސަރވިސް ކޮމިޝަންގެ ވެބްސައިޓް www.csc.gov.mv) އިން ލިބިވަޑައިގަންނަވާނެއެވެ.\nރ- ވަޒީފާއަށް އެދޭފަރާތުގެ ދިވެހި ރައްޔިތެއްކަން އަންގައިދޭކާޑުގެ ދެފުށް ފެންނާނޭ، ލިޔެފައިވާ ލިޔުންތައް ކިޔަން އެނގޭ ފަދަ ސާފު އަދި މުއްދަތު ހަމަނުވާ ކޮޕީއެއް\n- ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅުއްވާނީ އަނގޮޅިތީމު ސްކޫލް އޮފީހަށްށެވެ.\n- ތަކެތި ހުށަހެޅުމުގެ ސުންގަޑިއަކީ3ޖޫން 2019 ވާ ހޯމަ ދުވަހުގެ 13:00 އެވެ.\nމި ޢިއުލާނާ ގުޅިގެން މި މަގާމަށް ކުރިމަތިލާ ފަރާތްތަކުގެ ތެރެއިން ޝަރުތުހަމަވާ ފަރާތްތައް އިންޓަރވިއު ކުރުމަށްފަހު އެންމެ މަތީ މާކްސް ލިބޭ، އަދި އެންމެ ގާބިލުކަމަށް ފެންނަ ފަރާތަކަށް މިވަޒީފާ ހަމަޖައްސައި ދެވޭނެއެވެ. މި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން އަނގޮޅިތީމް ސްކޫލްގެ ނަންބަރު 6580357ފޯނަށް ގުޅުއްވުން އެދެމެވެ.\n23 ރަމަޟާން 1440